
PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Djabièrnè anochi na Skal, durante presentashon di e buki ‘Bonaire, een koloniale zout geschiedenis’ di Cees Luckhardt i Bòi Antoin, tabatin hopi elogio i 
apresio pa e snèknan ku a parti. Nan tabata dushi, diferente i presentá na un manera kreativo. No tabata kasbal, meatball, webu yená i tipo di kosnan ei ku 
naturalmente ta smak bon. Tabata un kish spesial, piská salu riba un repa di maishi chikitu, wrèp vegetariano i un beterbal di kabritu ku krema i awakati 
ariba. Tur hende a saboriá i keda ku gana. Hopi hende tabata ke sa tambe ta ken ta kreadónan di e delisianan akí. Ata nan aki riba e foto akí. Un pabien pa 
nan tur ku shèf Channethon Jansen na kabes ku su kompania ‘Saucière’. Eksito. Ku mas hende hasi uso di nan servisio. 

Un biaha mas Taste Of Bonaire bon bishitá 


Djasabra 17 di yüni, tabatin e aktividat di Taste Of Bonaire den Parke Wilhelmina. E 
tabata bon bishitá. Mucha, adulto i adulto mayó, tur tabata presenté na e aktividat pa 
gosa di músika i kos pa kome i bebe. Entre otro tabatin presentashon di Majoret, ku a 
hala hopi atenshon ku nan aktuashon. 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Djaluna 19 yüni 2023 


12.00 Aktualidat: 
Veroesjka de Windt (BONHATA) 


13.00 Aki Boneiru: 
Homenaje Rudy Plaate 


14.00 Herensia Korsou: Anselma Pikerie-Isidora 


15.00 BAPA: 
Rubert (Rupert) Sint Jago 


16.00 Herensia: 
Johana Dominga Pourier-Vlijt 


17.00 Aki Boneiru: 
Kanto Krioyo 2017 


19.30 Puerto Latino: 
Luis Zárraga 


20.00 Herensia Aruba: 
Harry Croes 2 


21.00 Aki Boneiru: 
Boi serka Edjean na Aruba 


22.00 Herensia Korsou: Anhelica Martina 


23.00 BAPA: 
Dionisio Nicolaas [Toontje] 


Djaluna 19 yüni 2023 

Bandera di gay poride wayando 
BONEIRU INDIGNÁ 


KRaLENDIJK- 
Ko- 
munidat boneriano a reak- 
shoná indigná na momentu 
ku deskonosínan a subi 
bandera di ‘Gay Pride’ na 
e rotònde na kaya industria. 
Algun siudadano a alertá 
Live99fm, ku a bai na e si- 
tio i a trese e situashon am- 
plio den publisidat. 
Segun e medio di komu- 
nikashon aki deskonosínan 
a baha e bandera di Bonei- 
ru, a subi e bandera di ‘Gay 
Pride’ i a bai ku e bandera 
di Boneiru. Pues ta trata 
tambe di ladronisia. Mes- 
ter bisa ku e situashon aki a 
kousa bastante krítika, furia 
i simplemente hende no por 


a kere ku un persona a yega 
asina leu pa hasi esaki. Por 
a nota hopi komentario riba 
página di Facebook. “Esaki 
ta falta di rèspèt pa isla di 
Boneiru”, tabata algun ko- 
mentario. Por a nota ku 
mayoria persona a konsid- 
erá e akto aki komo un falta 
di rèspèt grandi, eksigiendo 
pa e kulpabel responsabi- 
lisá su mes di un manera òf 
otro. No a demonstrá niun 
klase di toleransia pa ku e 
aktitut aki. 
Riba e página di Face- 
book un persona a atmití 
di a subi e bandera di ‘Gay 
Pride’. “Mi tin rèspèt pa 
henter Boneiru. Mi no a 


hasié pa ofendé niun hende 
sino pa selebrá libertat di 
kada un di nos. Ademas no 
tabatin bandera di Bonei- 
ru. E pal’i bandera tabata 
bashí”, e persona a skirbi. 
Despues di algun ratu 
Nataly Davelaar di departe- 
mentu di komunikashon di 
Entidat Publiko Boneiru 
(EPB) a yega na e sitio 
akompañá pa algun hóben. 
Aki nan a baha e bandera 
di ‘Gay Pride’ i a subi e 
bandera di Boneiru. “Mi a 


wòrdu yama dor di polis, 
mi no tabata sa ku e kos 
aki a sosedé. Nos ta respetá 
tur grupo òf organisashon 
pero gobièrnu no tin niun 
palabrashon ku nan pa subi 
bandera”, Davelaar a bisa. 
Probablemente gobièrnu lo 
hasi denunsia di ladronisia. 


Siman di ‘Gay Pride’ 
Di 22 di yüni te ku 25 di 
yüni Boneiru lo selebrá su 
promé siman di ‘Gay Pride’. 
Lógikamente por konklui 


ku e individuo ku a subi e 
bandera, a trata na ekspresá 
su mes i tambe pone aten- 
shon n’e siman benidero. 
EQ Bonaire, komo e or- 
ganisadó di e evento aki ta 
boga pa mas komprenshon 
i pa komprendé tambe ku 
e grupo LBGTQI+ ta parti 
di e komunidat boneriano. 
E potrètnan ta ilustrá e 
bandera di ‘Gay Pride’, e 
hóbennan bahando e ban- 
dera i finalmente e bandera 
di Boneiru ta waya. 


KRaLENDIJK- 
E 
hòmber Peter Y. mester a 
responsabilisá su mes den 
Korte den Promé Instan- 
sia riba akusashon di hasi 
denunsia falsu kontra dùr- 
warder Marisol Bernabela. 
Banda di e akusashon aki 
Ministerio Públiko (OM) 
a pidi Korte pa kambia e 
kondishon mará na un sen- 
tensia anterior di Y. Na aña 
2021 Korte a dikta un pro- 
hibishon di kontakto entre 
Y. i su eks. Reclassering 
mester vigilá esaki. For di 
yüli 2022 Reclassering a 
manda un rapòrt pa Korte 
pidiendo e kambio i ku OM 
mester vigilá esaki. 
“Mi no tin problema pa 
kambia esaki, Reclassering 


nunka a mustra interes”, Y. 
a bisa. E sospechoso a pre- 
sentá sin un abogado den 
sala di korte. Peter Y. ta un 
persona ku mas bia a pre- 
sentá dilanti hues, i kada bia 
ta enfatisá ku niun abogado 
na Boneiru ke represent’é. 
E bia aki el a hasi meskos. 
Durante tratamentu di e 
kaso, Y. kontinuamente a 
trese situashonnan i ekspe- 
rensianan di pasado. El 
a keda suprayá ku Korte 
regularmente a violá su 
derecho. 


Rabiá ku dùrwarder 
E akusado tabata en- 
volví den un konflikto ku 
kantor di abogado HBN 
Law. Esaki a terminá den 


Korte i tin un veredikto in- 
dikando ku Y. mester paga 
HBN Law 14623 dòler. E 
no a hasi esaki, konsekue- 
ntemente dùrwarder a pone 
beslag riba su kuenta di 
banko i riba su outo. E sos- 
pechoso a bai polis i a hasi 
denunsia di malversashon 
kontra e dùrwarder. “Loke 
Bernabela a hasi ta ilegal 
pasombra e veredikto no ta 
kuadra i ademas mi a bis’e 
ku ya mi a bende outo”, Y. 
a bisa. Peter Y. a bai den 
un diskushon pisá ku hues 
i fiskal. “Rosales i e fiskal 
mayó tin un akuerdo pa no 
laga mi hasi niun denunsia. 
Nan ta opstruí hustisia i 
hunga ku evidensia”, segun 
Y. 


Fiskal no tabatin niun in- 
teres den Y. su akusashon- 
nan. “Bo a hasi denunsia 
falsu pasombra bo sa ku no 
ta trata di malversashon. Bo 
a bira verbalmente agresivo 
i e dùrwarder a saka bo 
pafó. Un dùrwarder no ta 
obligá pa informá bo di e 
beslag”, fiskal a bisa. 
OM a demandá un but 
di 500 dòler. Hues a sus- 
pendé tratamentu di e kaso 
pa despues bin ku su de- 


sishon. “P’ami ta opvio ku 
bo tin henter un diferente 
mira riba e situashon hurí- 
diko na Boneiru. Bo ta kon- 
vensí di konosé lei mihó ku 
e ekspertonan. Bo ta asina 
ankrá den bo propio idea 
di rason ku bo no por ta 
ophetivo. Bo ta konvensí 
ku Bernabela a hasi algu 
ilegal. No ta probá ku kon- 
sientemente bo a hasi de- 
nunsia falsu. Mi ta apsolvé 
bo di e akusashon. 


Denunsia falsu kontra dùrwarder 

Stephen Salas ganadó apsoluto: 
Kompetensia Kompa Raton 


KRaLENDIJK- Djasa- 
bra último riba fecha 17 di 
yüni 2023 Tirabon a orga- 
nisá un eksitoso kompe- 
tensia di tiru yamá Kompa 
Raton. 


Na e okashon aki i na in- 
isio di e kompetensia, pre- 
sidente di Tirabon a yama 
bonbiní i a deseá suerte na 
tiradónan deportista ku ta 
dediká nan tempu i ta hinka 


nan energia den e deporte, 
pa asina sigui engrandesé e 
deporte di tiru na Bonaire. 
Seguidamente 
e 
Te- 
sorero, i alabes koman- 
dante di kancha na turno, 
Eric Soleana a hasi e asina 
yamá "veiligheidsbriefing" 
i pa despues e habri kancha 
pa 16:00 or. Kondishon di 
tempu, tabata parsialmente 
nublá. Bientu tabata ge- 
neralmente for di direkshon 
sùitost i moderá te basta 
fuerte ku velosidat di bien- 
tu di 10.4 mia pa ora. 
E tema di e kompeten- 
sia tabata raton. Disiplina 
tabata 
“practical 
shoot- 
ing” for di 25, 15, 12, 10, 


i 5 meter meter di distansia 
uzando pistol ku kaliber .22 
largu. Tiradónan deportista 
mester a move di un poste 
pa otro tiradó riba "targets" 
pa asina nan purba di skor 
mas tantu "hits" na punto 
posibel. 
Partisipantenan 
tabata 
Eric Soleana, Theursten 
Winklaar, Jadyr da Silva 
Piloto, Stephen Salas i tam- 
be Svenski Santaris. 
Pa e parti di skor; Ste- 
phen salas a resultá di ta- 
bata e ganadó apsoluto ku 
un total di 865 "hits" na 
punto. Na segundo lugá, 
Jadyr da Silva Piloto ku un 
total di 705 "hits" na punto. 
Na di terser lugá, Thuersten 
Winklaar ku un total di 675 
"hits" na punto. Eric Sole- 
ana ku un total di 510 "hits" 
na punto, i Svenski Santa- 
ris, ku un total di 350 "hits" 
na punto. Por a komprondé 
for di rumornan ku tabata 
sirkulando na kancha ku si- 
erto tiradó deportista tabata 
trein mashá pisá, promé ku 
e kompetensia i asta unu ta- 
bata den eksterior pa trein- 
en riguroso, pero tòg a risi- 
bí un derotá serka Stephen, 


ku a yega hisa buta den e 
kompetensia asina yamá, 
Kompa Raton. 
Na final di e kompeten- 
sia, e hermandat di depor- 
tistanan presente kada unu 
a hiba palabranan felisitan- 
do Stephen ku su logro. 
Manera ta kustumber, 
despues di e kompetensia, a 
sigui pa e parti, kaminda ku 
deportistanan tiradó a sos- 
ialisá un ku otro. 
Sin por keda afó tabata 
tin algu pa pasa boka i e de- 
portistanan tiradó a pasa un 
ratu ameno ku otro. 

REFLEKSHON DI SIMAN 
TIN UN TEMPU PA TUR KOS 
“Un tempu pa nase i un tempu pa muri, un tempu pa planta i 
un tempu pa ranka ku rais ku tur, loke ku a wòrdu plantá,” Eklesi- 
astes 3:2 (BS) 


Mi a lesa un buki ku a impreshoná mi; tabata trata diferente 
estashonnan di bida. Meskos ku klima tin 4 diferente estashon du- 
rante di un aña, asina hende ta pasa den 4 diferente estashon di 
bida. 
1. Primavera 0-20: Tempu di komienso i kresementu, pa plug 
i sembra. Yòn, dependiente ku inkapasidatnan di niñes, pero ku 
posibilidatnan di un hóben. 
2. Verano 20-45: Etapa di in-madures pa madures, pa sigui 
sembra i planta. Klímaks di bida ku vigor, abundansia i indepen- 
densia. Pik di aktividatnan, luchando pa alkansá metanan. Tempu 
di kohe eksperensia, i pa skohe pa hala serka Dios òf distansiá di 
Dios. 
3. Hèrfst 45-65: Etapa ku blachinan ta kai; pues temporada pa 
eksperensiá pèrdidanan den bida. Bida por ta ku solo kla, pero 
diripiente por tin tormenta. Malesa inkurabel o pèrdida di sernan 
kerí. Dor ku tin un pasado, por enfrentá presente ku mas konfiansa 
i seguridat. Etapa pa kosechá loke a sembra den e 2 etapanan an- 
terior. Si a sembra bon, lo kosechá bon fruta, si a sembra den karni 
ku egoismo sin tene kuenta ku Dios ni próhimo, lo kosechá doló. 
Ma tin oportunidat pa pordoná i drecha loke ta dañá. Oportunidat 
pa sembra pa un di 2 kosecha, ma ku sabiduria. 
4. Wenter 65 padilanti: Forsanan ta limitá, posibilidatnan ta re- 
dusí, ta dependiente atrobe. Tempu pa duna i risibí amor. Tempu 
pa laga karganan i preokupashonnan lòs i biba alegre. Aspekto òf 
imágen físiko no ta nr 1 mas, ma bunitesa interior ta resaltá. 
Biba ku Dios den kada temporada!Sigurá bo eternidat, aseptá 
Hesus komo bo Salbador promé ku ta lat. 
Miralda Paula-Frans 


Produkshon PGM 


KRaLENDIJK- Arjen 
de Wolff komo griffier in- 
terino a entregá un relato 
públiko. 
Konseho Insular di Bo- 
naire kada aña tin algun 
biahe di trabou pafó di Bo- 
naire. Esaki ta den e kuadro 
di reforsá e relashonnan 
i 
influensiá 
legislashon 
eksistente òf legislashon 
den preparashon, pa futuro 
legislashon i reglamenta- 
shon ta sirbi interesnan di 
Bonaire. 
Konseho 
Insular 
pa 
regla, tin tur aña den luna 
di yüni un bishita di trabou 
na Hulanda. Den e luna ei 
tin e kongreso anual di e 
Asosiashon di Munisipio 
Hulandes (VNG), un part- 
ner importante pa Entidat 
Boneriano pa loke ta trata, 
entre otro, sosten tékniko, 
konseho i asistensia den 
stipulashon di maneho. 
E bishita di trabou kada 
aña ta trata un òf mas tema 
ku na e momentu ei ta di 
importansia próksimo for- 
mashon i tomo di desishon 
di Konseho Insular. E biahe 
di trabou no ta solamente 
partisipá na Kongreso di 
munisipio hulandes pero ta 
dirigí tambe riba e partinan 
atministrativo i polítika ku 
ta Den Haag. Banda di esei 
e biahe di trabou ta aportá 
na konosementu di miem- 
bronan di Konseho insular. 
Pa tal motibu e aña aki un 
bishita na Åland tabata par- 
ti di e bishita di trabou. 
E aña aki tabatin teman- 
an ku e siguiente tópikonan 
sentral: pobresa, mínimo 
sosial pa lei, sistema di 
enseñansa; kambionan den 
Lei 
Entidatnan 
Públiko 
Bonaire, Sint Eustatius en 
Saba (WolBES) i Lei di 
Finansa Públiko Bonaire, 
Sint Eustatius en Saba Bo- 
naire, Sint Eustatius en 
Saba (FinBES); prosesa- 
mentu di sushi, adaptashon 
di klima, transishon energé- 
tiko i ekonomia sirkular. 
E bishita pues ta enserá 
un kantidat di diferente 
tópiko di aktualidat, dife- 
rente reunion i otro en- 
kuentro, plenario ku par- 


tisipashon 
kompletu 
di 
Konseho Insular i tin biahe 
den 
otro 
konstelashon. 
Tambe diferente frakshon 
ku Grifir a hasi uso di opor- 
tunidat pa spesífikamente 
organisá reunion i otro 
enkuentro ku pa nan ta di 
sumo importansia. Bishita 
di trabou na Åland. 
Un delegashon di Kon- 
seho Insular riba djárason 7, 
djaweps 8, i djabièrnè 9 di 
yüni 2023 tabata na Marie- 
hamm, kapital di Åland, un 
archipiélago ku konstitu- 
shonal i kompletu ta parti 
di 
Repúblika 
Finlandia 
(komparabel ku Entidatnan 
Públiko den Karibe) ku un 
struktura estatal apart i fi- 
nansieramente garantisá for 
di Helsinki pa protekshon i 
mantenshon di idioma pro- 
pio, kultura i karakter. 
Meta di e bishita di tra- 
bou akí tabata pa den dife- 
rente reunion, presentashon 
i kombersashonnan haña un 
mihó idea kon un pais Eu- 
ropeo i miembro di Union 
Europeo manera Repúblika 
Finlandia i parti di teritorio 
di Finlandia ku den sierto 
sentido importante (ling- 
wista, históriko, kultural, 
ubikashon periferiko, kom- 
posishon di poblashon) ta 
desviá di e parti kontinental 
di estado Finlandia, ku hun- 
tu a regla e relashon mutuo. 
A hiba kombersashon ku 
entre otro Gobernador di 
Åland, vise promé minister, 
presidente di parlamento i 
un delegashon parlamenta- 
rio, minister di infrastruk- 
tura i Medio Ambiente, alto 
komisario di polis direktor 
di enseñansa públiko, di- 
rektiva di di televishon i 
emisora públiko i 
Peace Institute di Åland, 
ku ta un sentro di konose- 
mentu konosí pa formanan 
di gobernashon propio den 
diferente pais i region. 
Tambe a hiba kom- 
bersashon ku Kamara di 
Komersio i Konsul Hon- 
orario di Reino Hulandes 
na Åland, spesífikamente 
kon komersio i relashonnan 
ekonómiko ta keda realisá. 
Finalmente e delegashon a 


haña un bista amplio den e 
manera kon Åland ta pro- 
tegé, presentá i promové su 
kultura i herensia kultural. 
Den tur kombersashon 
e pregunta sentral tabata 
kon na Åland e relashon i 
outorisashon ta reglá en- 
tre Mariehamm i Helsinki, 
kon den enseñansa, media 
i gobernashon ta protegé 
i promové idioma propio, 
kon ta finansiá Åland i kon 
ta prevení ku kultura i kara- 
kter di Åland ta kambia 
di un manera ireversibel, 
porehèmpel migrashon in- 
sufisiente regulá, maneho 
di bibienda, planifikashon 
di ordenamentu teritorial i 
ekonomia. 
Konseho Insular di tal 
manera por a tuma nota di 
posibel alternativa pa rela- 
shon i reglanan entre esta- 
donan. 
Tema prinsipal di e kon- 
greso di VNG e aña akí na 
Groningen tabata pobresa, 
mínimo sosial den Hulanda 
Europeo i kambio di klima. 
Asina a tene presentashon 
tokante trabou di Europees 
Nederlandse 
Commissie 
Sociaal Minimum,ku den- 
tro di algun luna lo reportá. 
Kongreso di VGN a 
duna oportunidat tambe 
na Konsehonan Insular di 
Bonaire, Sint Eustatius en 
Saba pa entre kambiá di 
idea i pa yega na sinkro- 
nisashon tokante tópikonan 
aktual di interes komun den 
relashon ku gobièrnu na 
Den Haag. 
Na Den Haag Konseho 
Insular tabatin bishitanan 
di trabou tantu plenario 
komo den diferente grupo 
ku entre otro e sekshon 
Reino di Raad van State, 
diferente direktorado i Di- 
rektorado General di Min- 
isterio di Asuntunan interi- 
or i Relashonnan den reino, 
i algun oro departamento, i 
na komishon Figo di Par- 
lamento pa Relashonnan 
den Reino. Ademas tabatin 
un kantidat di bishita indi- 
vidual i kolektivo apart ku 
miembronan di tantu Eerste 
i Tweede Kamer. ku ámte- 
narnan tokante diferente 


proposishon òf kambionan 
den legislashon pa Bonaire. 
Den tur kombersashon 
Konseho Insular a pidi 
atenshon pa e tópikonan 
menshoná. 
Enfátikamente a pidi 
atenshon pa dos moshon 
ku resientemente Konseho 
Insular unánimemente a 
bai di akuerdo, unu tokante 
introdukshon di mínimo 
sosial entrante 1 di yanüari 
2024 i e moshon tokante 
desishonnan pa kambio- 
nan den WolBES i FinBES 
den kua Konseho Insular 
a ekspresá ku no por trese 
kambio den legislashon es- 
tatal sin aprobashon di kon- 
seho Insular di Bonaire. 


Demas bishitanan di 
trabou 
Riba petishon di Kon- 
seho Insular di Bonaire 
Konsehonan Insular di Bo- 
naire, Saba i Statia a hiba 
kombersashon ku profe- 
sor Hoogers, profesor riba 
tereno di komparashon di 
derecho 
konstitushonal, 
spesialista den derechi di 
reino i ko outor di e rapòrt 


“Het 
Koninkrijk 
Tegen 
Het Licht" ku el a publiká 
na 2019 riba enkargo di 
Tweede Kamer. 
A papia tambe e dife- 
rente modelo pa organisá 
gobernashon propio bou di 
mesun konstitushon nasho- 
nal, por ehèmpel na islanan 
Faeröer, Groenland i algun 
otro den region ku un sierto 
grado di gobernashon pro- 
pio, manera e ta eksistí en- 
tre Repúblika Franses, Re- 
ino Unido i nan teritorionan 
di ultramar. 
Un delegashon di Kon- 
seho Insular a bishitá na 
Breda un instalashon mo- 
derno i inovativo den pro- 
sesamentu di sushi pa ori- 
entá riba mehorashon di 
rekohé i prosesá sushi na 
Bonaire. Kolaboradornan di 
Grifi Insular a sigui un pro- 
grama di estudio i a bishitá 
grifinan nan di Groningen i 
Den Haag pa atkerí konose- 
mentu di método i proseso- 
nan di e aparato di un Grifi 
mas grandi. 
E bishita di trabou a ter- 
miná ofisialmente riba 18 
di yüni 2023. 


Konseho Insular biahe di trabou 

Kustumbernan na nasementu 
di un mucha (5) 


Pa: Bòi Antoin 


Tin hopi kustumber rònt di nasementu di un mucha. Den nos afan pa siña nos lesadónan konosé nos pasado 
i nos kultura, BONERIANO ta publiká e siman aki un seri tokante kustumbernan di embaraso, nasementu i 
kuido di e yuchi durante su promé dia i simannan riba mundu. 


Oyada di mama 
Hopi peligroso ta na mo- 
mentu ku un mama tin 
mal wowo i e duna un yu 
di dje oyada. Un mucha 
asina ta muri sigur, segun 
kerensia di nos grandi- 
nan. Den bok’i pueblo nan 
ta bisa: “Oyada di mama 
no ta kita”. 
Tin hende grandi ta argu- 
mentá ku e promé efekto 
visibel di oyada ta kambio 
den koló di e mucha ku a 
haña oyada. Koló di e mu- 
cha ta kambia. Muchanan 
koló kla ta kambia bira un 
tiki püs. Un otro señal ta 
ku kabei di e mucha ta ku- 
minsá kai i nunka mas e 
kabei no ta krese bon bèk. 
Un tata a konta kon, 
despues ku su yu muhé di 
diesun aña a muri debí na 
oyada, el a deskubrí un 
plèki pretu na garganta di 
e mucha. 
Den pasado na Boneiru 
nan tabata inkliná pa 
atribuí kasonan di en- 
fermedat, tambe serka 
adultonan, pa kua no por 
a haña splikashon, na o- 
yada. Esaki tabata e kaso 
tambe na momentu ku 
mucha muhé òf muhénan 
adulto, lantando mainta 
despues di un fiesta ku 
nan a bishitá anochi, sinti 
nan kurpa malu. Pero no 
tabata konsiderá e tipo di 


kasonan ei di oyada serio, 
komo ku nan tabata den 
kompania di mas hende 
durante e fiesta. I bista 
di e otro hendenan ei ta- 
bata neutralisá e oyada, di 
manera ku e mal wowo ta- 
bata pèrdè su efekto kom- 
pletu. 


Wayabá 
Pero un tipo di oyada asina 
despues di un fiesta, ku 
mas bien mester tin e etikèt 
di “wayabá”, tabata duna e 
keredónan di oyada un sor- 
to di satisfakshon, pasobra 
no tabatin un prueba mas 
mihó ku nan a lusi bunita 
durante e fiesta en kestion 
i a hala atenshon di otro 
bishitantenan. 
E kerensia den oyada ta 
asina ankrá den e komu- 
nidat 
boneriano, 
segun 
Nicolaas van Meeteren, ku 
na momentu ku un zùster 
di hòspital a ekspresá bon 
bunita un mucha resien ta- 
bata, ela haña tende di un 
sirbiente den hòspital ku 
nunka bo por sa kua ta e 
konsekuensianan pa e mu- 
cha. 
Si un sierto momentu bo 
mes ta teme òf kere di e 
afektá un mucha ku bo bi- 
sta, dunando e mucha aki 
oyada, bo mester a dal’é 
un bon wanta na su orea- 
nan, di manera ku e mucha 
ta kuminsá yora. E ora ei e 
konsekuensianan malu di 
oyada no ta haña chèns pa 
sigui afekt’é. 
Un otro “remedi” kontra o- 
yada ta di duna e mucha ku 
a haña oyada un pida paña 
di esun ku a dun’é oyada. 
Un otro medio tabata pa, 
momentu ku un mucha 
haña oyada, kòrta un la- 
munchi, laga tres gota kai 
riba flur, pa despues laga 
tres gota kai den kabes di 
e mucha. 
No opstante e peligernan di 
oyada, ku ta menasá spe- 


sialmente mucha chikitu, 
tòg hopi mucha ta logra 
bira grandi ta debí na sier- 
to medionan ku sa usa pa 
protehá un mucha kontra 
mal wowo. 
Un di e hopi medionan pre- 
ventivo ta di frega un pida 
pan den garganta di un 
mucha. Promé sinembargo 
mester a dòp e pan den 
awa i pas’é den salu. 


Blous 
Un di e medionan mas 
fuerte ku ta usa kontra o- 
yada ta un plèki òf krus 
blou na chanchan, lomba, 
riba pechu òf kabes di un 


mucha. Ta hasi esaki ku 
blous. Muchanan ku ta- 
bata bai batisá òf risibí por 
ehèmpel tabata ser bon 
huntá ku blous. 
Otro medionan ku nan ta 
usa ta e kákunbein di un 
yuana òf djentenan di un 
kolebra bèrdè. Ta karga e 
atributonan aki komo un 
tipo di amuleta kologá na 
por ehèmpel un kadela òf 
hilu diki. 
Mas aleu sa kologá tambe 
rònt di garganta di mucha, 
pa evitá ku nan ta haña o- 
yada, ta e spor di un gai, un 
tipo di bonchi kòrá ku pretu 
ku sa haña na kosta (bon- 


chi makurá). 
E medio mas mihó i ko- 
nosí kontra oyada, segun 
grandinan, ta un asina 
yamá “kontra”. Tin bia sa 
kose e kontra den paña 
di e mucha, pero tambe 
e kontra tabata den forma 
di un saku chikitu di paña, 
kologá na garganta. 
Tur sorto di kos bo por a 
topa den un kontra asina. 
Tin bes nan ta poné apart, 
lorá den papel, miéntras 
ku otro bia nan ta bruhá 
den otro. Tin bes ta un 
pida wesu, pidanan di 
rama ku ta parti den misa 
djadomingu di rama, pida 
piedr’i kandela, un yabi 
chikitu, pida konofló, un 
skruf, mur, siensia i un 
pida blous. 


Kontra fuerte 
Un muhé a konta Bren- 
neker ku e sa traha kon- 
tranan hopi fuerte. E taba- 
ta pone lombrishi di yunan 
ohochi, kombiná ku sensia 
i kaska di siboyo, den su 
kontranan. Banda di esaki 
tabatin e ingredientenan di 
kustumber, manera rama 
di koko i blous. 
Na promé instante, tu- 
mando na kuenta ku ta 
usa blous di labamentu di 
paña, bo por pensa riba 
uso di blous komo un me- 
dio antiséptiko kontra oya- 
da, pero esaki no ta korek- 
to. E forsa ku e hendenan 
tabata atribuí na blous ta- 
bata sintá mas bien den e 
koló di e sustansia aki. 
E saku mes di kontra tin 
forma firkant i ta masome- 
nos 2 pa 3 sèntimeter lar- 
gu, tin bia un tiki mas largu 
ku hanchu. Hopi bia e ta di 
kueru, bela òf paña duru. 
Tabata kologá e kontra 
na garganta di e mucha. 
Nunka tabata kita esaki, 
tampoko na momentu di 
baña òf landa. 
Tin biá sa hiba muchanan ku a haña oyada tam- 
be serka haladó. 
Blous ta hopi usá 
kontra oyada. 


Oyada di mama no sa kita. 

Anthonica 
E promé famia ku ta 
menshoná 
alfabétika- 
mente riba e wèpsait 
Bonairefamily.com ta An- 
thonica, un fam ku no ta 
eksistí mas na Boneiru. 
Ta un dje famianan ka- 
tibu den tempu di West- 
Indishe Compagnie. 
E promé nòmber den 
e famia aki ta Juan Do- 
mingo 
Anthonica. 
Aki 
ta referí na siglo18, Su 
rumannan tabata Juan 
Fransisco, Frans, Mari- 
aante, Catrijntje, Ana So- 
phia i Servisa. 
Un otro famia di e tem- 
pu ei ta di Bomba, Do- 
minga. Su yunan tabata 


Bentura (1734), Philip- 
pie (1735), Maria (1736), 
Seel (1738), Catharina 
(1742), Martha (1746). 
Den mesun tempunan 
ei famia Coffie ta apare- 
sé. Por mira ku atrabes 
di tempu ta skirbi Coffi, 
Coffy i asta Koffi. Pero tur 
ta desendiente di Martha 
Coffij, ku su yunan tabata 
Domingo, Martijn, Sabli- 
ca, Maria Sebel, Louisa, 
Sophia, Lucretia, Juan 
Lourens, Bartholomeus, 
Maria Magdalena. Nan 
tur ta nasé entre 1741 pa 
1762. E promé Coffie di 
e tempu ei tabatin rela- 
shon ku Creool/Criool. 


Criool 
Criool, 
inisialmente 
skirbí komo Creool, ta- 
bata un famia grandi den 
siglo 18. E ta kuminsá 
ku 
Domingo, 
Martha, 
Grasie i Louis Criool. Cri- 
ool ta meskla despues 
ku famia Datto. Sebel di 
Martha ta haña bastan 
yu: Juan Steba, Juan 
Bentura, Juan Christof- 
fel, Juan Bernardo, Maria 
Martha, Luis Bertrand, 
Juan Vicente (Batista), 
Maria St. Jacoba, Steba 
Martens. 


Domacassé 
Famia 
Domacassé 
tambe ta un famia bieu 
di Boneiru den e grupo di 
katibu di West Indische 
Compagnie. E promé 
Domacassé tabata Do- 
mingo, ku su yunan 
Martha, Pihilippie, Lena, 
Thomas, 
Juannotta 
i 
Juan Pedro (Fransisco). 
Originalmente 
famia 
Domcassé ta binmi di 
Rincon, pero despues 
a plama den mas bario, 
manera Antriol i spesial- 
mente Playa Pabou. 
Di mesun tempu di 
West Indiche Compag- 
nie tin tambe registrá 
famia Foluba, komo e 
proménan Anna Maria 
Foluba, Dominga Foluba 
i Fransisca Foluba. 
Mas aleu ta topa ku 
Frans (Cicilia di Frans). 
Su yunan ta Christina, 
Pieter Gabriel, Annica, 
Juan Pedro, tur nasé en- 


NOS FaMIaNaN BONERIaNO 
(4) 
Investigashon: drs. John Schermer 
Kompilashon: Boi antoin 


tre 1720 pa 1732. Famia 
Creool ta mesklá den e 
famia aki. Goeloe ta un 
famia ku kua por nota 
ya kaba den tempu di 
West Indishe Compag- 
nie (WIC) na Boneiru. E 
proménan den nos his- 
toria ta Toontie Goeloe, 


Grandij Goeloe, Lenavan 
Gouloe, Maria van Goe- 
loe, Susanna nan Goe- 
loe, Domingito van Gou- 
loe, Anthony van Goeloe, 
Juana van Goeloe. 
Mas lat den e famia 
aki por nota ku nan ta 
meskla ku Creool. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 

Awèl sí. Nos mester yuda nan. 
Manda koriente via e-mail òf 
èp pa nan. 


Kòrsou ta konfrontando e 
dianan aki basta blèkout di 
koriente. 


- 


DEN PASONAN DI BÒI 


Durante mi bishita na 
Aruba resientemente 
mi a bishitá Angel Co- 
ronel, un dje vetera- 
nonan den periodismo 
radial riba e isla. Awor 
Angel ta ku penshun 
na kas. Su salú ta laga 
di deseá, pero e ta un 
persona ku espíritu di 
lucha hopi haltu. No 
opstante su malesa, 
Angel ta sigui ku su 
bida i ta yen di plan. E 
dianan ku a pasa e ta- 
bata ‘bezig’ na su kas 
ku un proyekto chikitu 
di hidroponics, pues 
kultivá mata den awa. 
*** 
Angel a move den ra- 
diodifushon arubiano 
durante hopi aña. Den 
su tempu e tabata un 
dje gran lokutornan ku 
su bos úniko. Bo por 
a rekonosé Angel su 
bos mesora. Tempu 
ku m’a konosé Angel e 
tabata traha pa Radio 
Kelkboom, 
emisora 
ku no ta den aire mas. 
Den e tempu di kua mi 
ta papia aki ta sola- 


mente kuater emisora 
radial tabatin na Aruba: 
Voz di Aruba, Radio An- 
tillana, Radio Victoria i 
Radio Kelkboom. 
*** 
Na tur e emisoranan 
aki mi tabatin amigu. 
Pa kuminsá ku e le- 
gendario Hubert (Ca- 
ruso) Booy di Radio 
Antillana. E hòmber di 
‘a gozar’ i ‘a comer’. 
Un persona chistoso. 
Despues el a lanta su 
mes 
emisora 
radial 
bou dje nòmber di Ca- 
ruso FM, ku tampoko 
no ta eksistí mas. Mi no 
sa ku ‘Voz di Aruba’ t’ei 
ainda. Ei mi tabata ko- 
nosé Stanley Arends, 
kende no ta aktivo mas 
den radio. 


*** 
Un lokutor di mil kam- 
paña ku sí ta aktivo ai- 
nda ta Johnny Habibe. 
Mi ta purbando pa hasi 
un 
entrevista 
kuné, 
pero ainda mi no a 
logra. Aña pasá kasi 
m’a logra, pero mi a 


bira malu na Aruba 
ku un grip pisá. Mi ta 
kalkulá ku ta Covid 
m’a haña. Mi a topa ku 
Johnny algun biá sí úl- 
timo añanan. E tambe 
ta sobresalí pa su bos 
úniko. Huntu ku Ruben 
(Scorpio) Garcia no tin 
duda ku Johnny ta un 
di e DJ-nan di mas ko- 
nosí ku Aruba a kono- 
sé den añanan setenta. 
Na Kòrsou tabatin Her- 
manito. 


*** 
Kisas hopi hende no 
sa, pero Angel Coronel 
tin rais boneriano. E ta 
subrinu di e konosido 
Yeta ku tabatin pen- 
shon den Nort di Sali- 
ña. Den un programa 
Herensia ku mi taba- 
tin ku Angel algun aña 
pasá el a papia di su 
famianan, di su kare- 
ra den radiodifushon 
i mas kos di su bida. 
Tin hende ku kisas por 
kòrda Angel su bos 
tur djasabra mèrdia na 
Bon FM dunando re- 


portahe semanal di no- 
tisia for di Aruba. 


*** 
Kada pasa dos siman 
asina mi ta yama Angel 
pa papia un tiki. E ta 
dunami ‘update’ di su 
situashon di salú, ide- 
anan ku e tin, tokante 
Aruba i mas. Un hen- 
de agradabel pa anda 
kuné. Un real amigu! 


*** 
Wikènt 
tabata 
hopi 
drùk atrobe. Djabièrnè 
presentashon di buki 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


di sklabitut huntu ku 
Cees Luckhart. Djasa- 
bra kurso di historia 
i kultura, bishita ku 
hóbennan di Junior 
Ranger 
na 
Fontein 
parti mainta, asisten- 
sia na kompetensia 
di lesamentu Bòi An- 
toin, etc. Djadumingu 
mi a trata pa tene liber 
pa sosegá un tiki. Tin 
muchu preshon riba 
mi último tempu. M’a 
kuminsá siña bisa nò. 
Pensa riba mi mes un 
tiki mas. 
*** 


Di bishita serka Angel Coronel. 

Fakel di kandela pa dos persona 


KRaLENDIJK--Dja- 
sabra dia 17 di yüni, Sek- 
shon di Kultura Arte Li- 
teratura ‘SKAL’ a organisá 
su aktividat anual yamá, 
É Chispa di Wan ku Pedu 


2023. Gezaghèber Nolly 
Oleana, a dirigí palabra i 
tambe Papi Cicilia, promé 
ku a kuminsá ku e parti di 
bulamentu di kandela. 
Papi Cicilia, a splika 
poko kos di pasado i e mo- 
tibu di e fiesta di San Juan 
San Pedro. 
E aña aki, SKAL ta sigui 


ku su inovashon relashoná 
ku selebrashon di Wan ku 
Pedu, entregando un fakel 
di kandela, na dos perso- 
na ku ta ligá den e kanto i 
tokadó di San Juan i San 
Pedro den e bario di Niki- 
boko. Ta trata di Herbert 
Cicilia i Alexander ‘Chano’ 
Soleana. Gezaghèber Nolly 


Oleana, a hasi e entrega na 
esnan menshoná. Despues 
gezaghèber Oleana i hefe 
di skal Papito Thomas, a 
sende 3 flambeu, pa hende 
bula kandela. É aktividat di 
Chispa di Wan ku Pedu, su 
meta ta, kalentá pa e sele- 
brashonnan 
tradishonal 
mes ku ta yegando. 

KRaLENDIJK- 
Ku- 
minsando djaluna 26 pa 
djabièrnè 30 di yüni 2023, 
Organisashon Hulandes di 
Investigashon di Siensia 
(NWO) lo organisá e di tres 


edishon di Siman di Inves- 
tigashon Karibense. Tur 
esnan interesá den siensia 
den Karibe por registrá pa 
e 5 dianan di seshonnan di 
mitar dia yen di lekturanan 


interesante, diskushon di 
panelista, workshop, entre- 
tenimento kultural i opor- 
tunidatnan di interkambio. 
E programa lo pasa on- 
line, kuminsando for di 
8’or di mainta, ora di Bo- 
neiru tur dia. Lo tin dife- 
rente tema komo: Ekono- 
mia & Sosiedat, Salubridat 
& Kuido, Medio Ambiental 
& Klima i Kultura i Iden- 
tidat. Por wak mas detaye 
riba Terramar Museum su 
página di Facebook. 
Pa e aña aki, Siman di 
Investigashon Karibense lo 
ta úniko komo ta promé bi- 
aha lo tin eventonan en per- 
sona na tur isla ku ta parti- 
sipá. Terramar Museum lo 
ofresé e espasio i koordiná 
e aktividatnan na Boneiru. 
Eventonan en persona, on- 
line i via live streaming na 
Boneiru lo tuma lugá riba 


djárason 28 di yüni di 8:00 
pa 11:15 , i despues riba e 
mes un dia lo tin un opor- 
tunidat pa interkambio di 
18:30 pa 20:30 na Terramar 
Museum. Pa partisipá na e 
evento di interkambio por 
hasi reservashon tuman- 
do kontakto ku Terramar 
Museum na terramarmu- 
seum@gmail.com / +599 
701 4700. Tur presentashon 
lo pasa online i esaki tambe 


por sigui na Terramar Mu- 
seum, tur persona lo tin 
e oportunidat pa skucha i 
siña di e investigashon di 
tur otro isla henter e siman. 
Pa mas detaye di e pro- 
grama i kon pa registrá, 
bishitá e wèpsait di https:// 
www.nwo.nl/dcrw 
Partisipashon ta grátis i 
tur persona ta bon bin. Tur 
seshon lo ta na e idioma 
Ingles. 


Siman di Investigashon di Karibe Hulandes 

Jean-Nuely Petermella 
a hasi aña 


K R a L E N D I J K - 
-Jean-Nuely Petermella, a 
kumpli un aña mas di bida. 
Djabièrnè 16 di yüli ta su 
fecha natal. 
Tin blas di 1 aña pegá 
su tras, pero esei ta di su 
amiguitu Rashid Trenidad, 
ku tambe ta a selebrá su 


promé aña di biba. Jean- 
Nuely, a pasa selebrá ku 
su amiguitu i pa mas lat e 
selebrá su fiesta. 
El a hasi 24 aña i si bo 
mir’e, e ta parse ménos ku 
20 aña di bida. El a selebrá 
huntu ku e amiguitunan di 
Rashid, e atardi. 


Rashid Trenidad su promé aña 


Rashid Trenidad, a kumpli su promé aña di bida i huntu ku amiguitu i amiguitanan, 
el a selebr’é. Mama i tata di Rashid a pèrkurá pa un bunita fiesta pa nan yu, asina e 
gosa di su dia huntu ku otronan. Muchanan di den bisindario, padrino i madrina ta- 
bata presente, pa selebrá huntu ku Rashid. Riba potrèt entre otro mama, tata i Rashid. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(23) 


ARUBA 
HULANDA 


aRNHEM – Mas di 10 
persona djárason anochi 
mester a bandoná nan apar- 
tamentu, debí na un kande- 
la grandi den un kompleho 
di apartamentu na Arnhem. 
E kandela a originá riba e di 
kuater piso di e edifisio. 
Banda di mitar di kua- 
ter di mardugá, a deskubrí 
e kandela. Brantwer tabatin 


e kandela hopi lihé bou di 
dominio, Omroep Gelder- 
land ta informá. E akomodá 
e hendenan evakuá den un 
espasio den mesun komple- 
ho di apartamentu. 
Un 
persona 
posible- 
mente a hala huma paden 
i e servisionan di ayudo a 
dun’é asistensia. Mas aleu 
ningun hende a resultá 


heridá. E habitantenan di 
e apartamentunan kaminda 
a kandela a originá, por lo 
pronto no por bai nan apar- 
tamentu. Un parti di e otro 
habitantenan evakuá ta bèk 
na kas. Pa e hendenan ku no 
por a bai kas bèk djaweps, a 
regla akohida. Tokante orí- 
gen di e kandela ainda no 
tin nada konosí. 


Despues di kandela 
Mas di dies apartamentu evakuá 


Dies konsekuensia pa un mucha ku lanta sin tata 


KRaENDIJK--Lanta 
trempan, prepará e desa- 
yuno di e muchanan, hiba 
nan skol, bai trabou, buska 
bèk, hiba e muchanan na 
nan aktividatnan despues 
di skol, probechá e ratu ey 
pa pasa kumpra algu i final- 
mente bai kas. Kisas esaki 
ta algun di e poko rutinanan 
ku un tata presente den bida 
di su yu lo ta hasi. Pero den 
realidat, kuantu mucha por 
realmente bisa ku nan tata 
ta gran parti di nan bida 
diario.En konekshon ku dia 
di Tata, ta pone atenshon 
na 10 konsekuensia na 
momento ku un tata no ta 
presente den bida di un yu. 
Tur kaso ta diferente pues 
no nesesariamente e kon- 
sekuensianan ta aplikabel 


den tur situashon i riba tur 
mucha. 
1. Poko konfiansa den su 
mes. Sin duda, un mucha lo 
tin un outoestima abou i no 
ta kapas di kere den su mes. 
Esaki lo ta un opstákulo 
grandi na momento di tuma 
desishon importante. 
2. 
Deskonfiansa 
den 
otro. Kon un mucha ta bai 
konfia den otro, si ni sikiera 
su tata tabata t’ei, ora taba- 
tin mester di dje? Esaki ta 
desemboká den problema 
den relashon ku otro i ta 
hasié un mucha insigur. 
3. Problema di konduk- 
ta. Hopi mucha ta buska 
manera pa haña atenshon i 
nan ta hasié, dor di transfor- 
má den ‘mucha chikitu re- 
belde òf mala mucha’. Nan 


ta komportá malu na skol, 
ta agresivo, falta regla… 
enfin tur loke ta nesesario 
pa haña atenshon. 
4. Problema emoshonal. 
E falta di kariño den infan- 
sia por generá un adole- 
sente ku problema serio pa 
kontrolá su emoshonnan. 
Durante adolesensia nan 
ta enfrentá numeroso sinti- 
mentu, ku por krea un per- 
sonalidat frágil. 
5. Duda. Falta di tin un 
referensia firme den in- 
fansia, por transformá den 
adolesente ku hopi duda i 
indesiso, ku problema pa 
tuma desishon importante 
ku un inkapasidat pa kom- 
prometé su mes. 
6. Komportashon impul- 
sivo. E muchanan tin ten- 


densia di ta poko rashonal i 
ta dirigí pa impulso. Nan ta 
sinti ansiedat i strès i hopi 
bía kompaña pa un kom- 
portashon agresivo. 
7. Depreshon. E angus- 
tia di no tin un referente 
emoshonal banda di dje, 
por forma den un mucha ku 
depreshon. 
8. Problema mental. Den 
kaso ekstremo, por generá 
problema grave na nivel 
sikológiko, manera trastor- 
no di personalidat. 
9. Adulto dependiente 
den ekseso. E muchanan 
aki ta bira adolesente ku 
un dependensia den un fu- 
turo pa buska un hende ku 
ta yena e bashí ku nan ta 
sinti. Esaki por kondusí na 
buskamentu di un forma no 


saludabel na persona ku ta 
kuida nan. Nan tin miedu di 
rechaso i abandono. P’esei 
nan ta kapas di sakrifiká 
den ekseso, kontal di tin un 
hende band’i nan. 
10. Bashí interior kon- 
tinuo. Ta manera un buraku 
ku no ta sera. Den sierto 
kaso , e falta di kariño di 
tata den infansia di un mu- 
cha, ta kompaña nan pa 
semper. 
Pues tata, sea biológiko 
òf no, NO LUBIDA, ku 
un mucha no ta su so, 
djis ora bo no ta na kas 
òf den e núkleo familiar. 
Bo yu ta so tambe, ora ta 
laga amistat, televishon, 
trabou i selular ta un gran 
motibu di bo ousensia. 


Un di e kondishonnan mas im- 
portante pa mantené sindika- 
lismo bibu i sigur na Boneiru 
i pa e por sigui mantené e 
rèspèt i rekonosimentu ku ela 
logra e último 10 añanan ta 
formashon di liderato sindikal. 
Den esaki nos por tuma un 
ehèmpel na nos sindikato ru- 
man na Aruba FTA ku den un 
forma hopi agresivo a hinka i 
ehekutá un plan di formashon 
di liderato sindikal den otro 
den estrecho koperashon ku 
un universidat di Colombia. 
Baimentu atras di un sindikato 
i motibu ku miembronan ta de- 
safiliá ta hopi biaha pa entre 
otro e siguiente motibunan: 
- 
Falta di interes i a- 
tenshon di parti di liderato pa 
preokupashonnan di miem- 
bronan. 
- 
Falta di t’ei pará kla 
pa duna servisio na miembre- 
sia 
- 
No ta kumpli ku sta- 
tutonan, esta no ta tene e re- 


unionnan statutario, den kua ta 
duna relato di aktividatnan i re- 
lato finansiero di kon a manehá 
e fondonan finansiero di e e 
miembronan. 
- 
No ta krea insentiva- 
nan ku ta duna miembronan 
benefisio riba no miembronan. 
- 
No ta organisá aktivi- 
datnan sosial pa promové e 
espiritu di solidaridat bou di e 
miembresia i nan famia. 
- 
No ta disponé di lider- 
nan ku ta dediká nan tempu i 
nan energia na e kousa sindi- 
kal. 
- 
Falta króniko di lidera- 
to formá riba temanan laboral 
di moda ku nan por duna in- 
formashon na miembresia riba 
flur di trabou. 


- 
Falta di pone un po- 
sishon kla i ophetivo sindikal 
pa ku dunadó di trabou. Un 
lider sindikal a formulé bisando 
no meser drumi ku dunadó di 
trabou, pero mester sinta serio 
kuné na mesa pa atendé in- 
teresnan di e trahadó, 
- 
Otro motibunan 
E sindikato na mi opinion mes- 
ter desaroyá un plan di for- 
mashon kontinuo, esta uno ku 
anualmente ta bin bèk riba nivel 
básiko, pero tambe riba nivel- 
nan mas avansá den sindika- 
lismo. Mi tin sigur ku pa un plan 
asina di formashon lo tin dife- 
rente forma di finansiamentu 
banda di e propio kontribushon 
di e sindikato i su miembronan. 
Pero e bondat di un plan asina 


ta ku anualmente bo ta prepará 
un kantidat di trahadó pa haña 
konosementu 
i 
formashon 
sindikal, kual konosementu i 
formashon por ser usá ora di 
skohe delegadonan den kada 
kompania, ora di skohe miem- 
bronan pa diferente puesto den 
direktiva, pero tambe pa skohe 
lidernan pa diferente komis- 
honnan ku mester tene e sindi- 
kato durante henter aña aktivo. 
USIBO i sindikalismo na Bo- 
neiru por hunga un papel im- 
portante den esaki. Atrobe pa 
nos por realisá esaki, lidera- 
tonan mester por pasa riba nan 
sombra i mira e kousa. Nan 
mester realisá ku nan ku t’ei 
aktualmente no t’ei pa semper 
i ku ta nan deber i responsabi- 


lidat pa prepará e próksimo 
generashon pa tuma over. Ta 
di lamentá pa mira kon sindi- 
katonan pa motibu di negli- 
gensha ta pèrdè miembresia, 
ta pèrdè representashon un 
tras di otro na sierto empre- 
sanan. Na e otro un banda ta 
parse bunita ku otro sindikato 
ta krese na empresa i miem- 
bresia, pero aweró pa falta 
di liderato formá tambe por 
konfrontá problema. I den tur 
esaki ta un viktima tin, ta un tin 
ku ta sali perhudiká i esei ta E 
TRAHADÓ. Pregunta kardinal 
ta, no a yega ora pa sindika- 
tonan bolbe uni i a base di e 
forsa humano eksistente yega 
na un federashon sindikal 
fuerte tantu finansieramente 
komo riba nivel di maneho pa 
asina huntu yuda realisá un 
desaroyo 
sosial-ekonómiko 
fuerte i duradero i kaminda e 
klase trahadó ta risibí e parti 
hustu di e desaroyo aki? Ku- 
minda pa pensa.. 

Treinen tim ayudo di emergensia 


pHILIpSBURg 
– 
Gobièrnu a tene un treinen 
di ayudo di emergensia 
komunitario, 
CERT, 
na 
Sint Maarten. Ta trein par- 
tisipantenan di e komuni- 
datnan rònt e isla pa bira 
miembro di CERT. Awor 
nan ta boluntario kualifiká, 
kende ta organisá lideraz- 
go, maneho i implementá 
aktividatnan den e barionan 
i redukshon rísiko di desas- 
ter. Kreamentu di CERT ta 
parti di e plan di Gobièrnu 
di Sint Maarten, pa me- 
horá e preparashonnan i 


ayudo di desaster. CERT ta 
e promé grupo di ayudo ku 
lo kompletá i sostené insti- 
tutonan ku ayudo. Tambe lo 
liderá e preparashonnan na 
nivel komunitario i reduk- 
shon di rísiko. 
Miembronan CERT ta 
boluntario i nan trabou i ak- 
tividatnan no ta renumerá. 
Den kaso di emergensia òf 
desaster mayó, nan ta ak- 
tivá komo parti di e sentro 
di operashon di emergen- 
sia, EOC, na Sint Maarten, 
tumando un ròl di yabi den 
nan komunidat. 


Promé Minister a topa Minister Kuipers 


pHILIpSBURg 
– 
Promé Minister di Sint 
Maarten, Silvera Jacobs, 
a topa Minister di Salu- 
bridat Públiko, Bienestar 
i Deporte di Hulanda, 


Ernst Kuipers, dentro di e 
konteksto di e siguimentu 
despues di e despensa pa 
pasado di sklabitut di parti 
Gobièrnu Hulandes dia 19 
di desèmber 2022. 


Promé Minister Jacobs 
i Minister Kuipers a papia 
tokante e establesimentu 
di ACSAR, e komishon di 
konseho na Sint Maarten 
pa loke ta trata e lega- 
lisashon di kolonialismo 
i sklabitut ku ta awe ta a- 
fektá e sosiedat i pa kon- 
sehá Gobièrnu ku reko- 
mendashonnan. 
A papia tambe tokan- 
te e trouma generasho- 
nal di sklabitut riba tantu 
salú físiko komo mental 
i esaki lo mester bira un 
di e tópikonan di investi- 
gashon ku ACSAR mester 
fokùs ariba. 
Siguiendo e despensa 
di e ministerio di salu- 
bridat públiko Hulanda, 
huntu e ministernan ta 
mira kamindanan pa sos- 
tené e investigashon i 
proyektonan. 


Enkuentro tokante programa desaroyo espasial 


THE 
BOTTOM 
– 
Djaweps 8 di yüni Mini- 
sterio di Asuntunan Interno 
i Relashon di Reino, BZK, 
representá pa Henk Kats, 
a duna oportunidat na resi- 
dentenan di Saba pa pre- 
sentá un presentashon di e 
programa di desaroyo espa- 
sial. 
Kompañando Kats pa 
sosten, tabata Stijn Schep, 


kende ta traha pa e kom- 
pania di konseho, Grant 
Thornton, stashoná na Hu- 
landa. E tabata un enkuen- 
tro pa diskushon liber. 
Schep a kuminsá su pre- 
sentashon riba netamente 
loke e planifikashon di de- 
saroyo espasial BES, pa 
Karibe Hulandes i a splika 
kiko esaki ta nifiká pa Saba. 
E plan akí ku Ministerio In- 


terno i Relashon di Reino 
ta desaroyá, ta kaminda e 
ophetivonan nashonal ta 
identifiká i p’esei tin un 
implikashon pa e planifi- 
kashon espasial den Karibe 
Hulandes. 
Schep a indiká ku e loke 
ta desaroyando awor no ta- 
bata e plan di desaroyo es- 
pasial pa Saba ainda, komo 
ku e isla aktualmente no tin 


un plan di desaroyo espa- 
sial. Tambe el a agregá ku e 
propósito di lei pa desaroyo 
di e plan pa teritorionan òf 
islanan, ta di Gobièrnu di e 
isla. P’esei awor ta e mo- 
mentu perfekto pa traha 
huntu den gradonan di de- 
saroyo pa e programa komo 
ku e ta proveé liña di guia 
ku Saba mester kumpli 
kuné. 


Pa fin di 2023, basá riba 
informashonnan 
optené, 
ta bini ku vershon di kon- 
tinuashon. E vershon akí 
lo keda presentá primera- 
mente na e entidatnan pú- 
bliko pa un konfirmashon 
ofisial. 
Despues 
Konseho 
di 
Minister lo risibí e doku- 
mento i adopt’é den e pro- 
grama. 


Resultado rapòrt di ILT 


Statia ta konfirmá preokupashon 


ORaNJESTaD (EUX) 
– Den un promé reakshon, 
Komisario di Gobièrnu di 
Sint Eustatius, Alida Fran- 
cis, a indiká ku e rapòrt di 
Inspekshon di Ambiente 
di Biba i Transporte, ILT, 
tokante 
otorgamentu 
di 
pèrmit, supervishon i man- 
tenshon di lei, VTH, na Ka- 
ribe Hulandes, ta demostrá 
klaramente ku mester tuma 
paso urgente. 
“Nos a ekspresá nos 
preokupashon na diferente 
okashon den pasado i nos ta 
sostené e rekomendashon- 
nan kompletamente.” 
Problemanan 
funda- 
mental, ta pidi pa medida 
fundamental i e rapòrt akí 
ta demostrá nos a kuminda 
pa dilanti. Supervishon i 
mantenshon di lei apropiá i 


transparente, no solamente 
ta vital pa protekshon di nos 
medioambiente, patrimonio 
natural i espasio pa biba, 
pero tambe ta yuda nos pa 
protehá 
nos 
patrimonio 
kultural presioso i mehorá 
nos invershon den klima, 
segun Francis. E komisa- 
rio di gobièrnu a indiká, 
ta importante tambe pa ku 
tuma riba esaki, mester ta 
tumá den ful koperashon 
ku e gobièrnu lokal. E ta 
un asuntu kompleho huntu 
ku diferente ministerio i 
agensia enbolbí i solamente 
nos por bira sustenibel, 
un solushon riba término 
largu den estrecho koper- 
ashon ku otro. Nos ta urgi 
i enkurashá Sekretario di 
Estado pa tuma e siguiente 
pasonan. 

Colegio EPI, como scol ganado di e proyecto EduTech, 
A ricibi su bukinan digital 
ORaNJESTaD - Go- 
bierno di Aruba hunto cu 
Futura a bin cu un pro- 
grama 
di 
innovacion, 
Edutech, na unda ta duna 
oportunidad na tur scol 
pa bin cu un proyecto di 
innovacion cu nan ta de- 
sea pa nan scol, inscribi e 
proyecto, traha riba dje y 
entrege pa asina por bin na 
remarke pa gana fondo pa 
por implementa e proyecto 
desea. Colegio EPI tambe 
ta un scol cu a entrega nan 
proyecto y a resulta di ta 
un di e ganadonan. Den un 
entrevista cu señora Gina 
Arends di Colegio EPI, 
el a splica cu e a wordo 
asigna pa ta e "trekker" di 
e PLVS systeem na unda 
el a sigui un workshop di 
digitalisacion, "Columbus 
Coach", pa ciclo 21. Pa e 
workshop aki, señora Ar- 
ends mester a scirbi un 
proyecto riba con nan lo 
implementa e workshop 


aki na Colegio EPI. Di- 
rectie di scol tabata asina 
enthusiasma cu e proyecto 
aki, cu a tuma e decision di 
no implementa esaki sola- 
mente pa nan sino pa tur 
trahado, docente y alumno 
di scol. E meta di Cole- 
gio EPI ta pa prepara tur 
hende, tanto studiantenan 
y docentenan pa e ciclo 21 
cu ta rekeri hopi di cada 
persona. Na momento cu 
Colegio EPI a tuma nota 
di e proyecto di EduTech, 
a mira e oportunidad di por 
gana e fondonan pa por 
haci esaki un realidad. Mi- 
rando cu ya caba tabata tin 
un plan traha, e proceso di 
aplicacion tabata uno hopi 
mas facil. 
Aki ta unda Colegio 
EPI a aplica cu e resul- 
tado positivo di ta un di e 
scolnan ganador. E scol ta 
sumamente agradeci cu e 
premio aki y a uza e fondo 
den bukinan digital. 


Riba e importancia di prensa na aruba 
‘Periodista pa un dia’ ta conscientisa 
nos muchanan 


ORaNJESTaD -- Dia- 
huebs merdia, e ‘Periodi- 
stanan pa un Dia’, Khloé 
Destiny Dabian, Xylion pi- 
etersz, Ashaney Croes, Jay- 
smeline Hernandez Pinedo, 
Michiko Vis y Rayon Liu, 
acompaña pa nan mayor- 
nan, a drenta sala di prensa 
di Gobierno di Aruba na 
unda cu nan a haya un spli- 
cacion hopi amplio di tur 
loke ta pasa den un confe- 
rencia di prensa di Gobi- 
erno di Aruba y di e trabou 
di prensa na Aruba. ‘Peri- 
odista pa un Dia’ ta consci- 
entisa nos muchanan riba 
e importancia di prensa na 
Aruba. Sandra Croes, pre- 
sentadora den Conferencia 
di Prensa di Gobierno di 
Aruba, despues di a conta 
e proceso di cada conferen- 
cia di prensa di Gobierno, a 
expesa su sentimentonan di 
e stimacion y dedicacion cu 
e tin pa su trabou ora cu e 
ta guia cada conferencia di 
prensa den e sala aki. El a 
splica e muchanan cu den 
tur loke nan kier bira ora 
nan bira grandi, semper 
stima nan trabou y cu dedi- 
cacion pa asina nan por tin 
resultadonan feliz. 
Pa e siman aki, e peri- 
odista invita ta señora Ale- 
jandra Forero di TeleAruba. 


Señora Forero, naci na Co- 
lombia, di mucha caba a 
sinti e inspiracion pa bira 
un periodista. Cu su 18 aña 
Alejandra a cuminsa studia 
Periodismo den un di e Uni- 
versidadnan di mas presti- 
gio na Bogota, Politécnico 
Grancolombiano y di eynan 
el a sigui studia y engran- 
dece su conocimento mas y 
a traha pa diferente medio 
di comunicacion. Desde 
2011, Alejandra ta forma 
parti di nos comunidad y a 
traha pa radio y television 
local. Actualmente, Alejan- 
dra ta traha na nos planta 
di 
Television 
Nacional 
TeleAruba den su programa 
Primera Plana con Alejan- 
dra Forero, como periodista 
y presentadora. Alejandra e 
expresa na e muchanan cu 
ta un honor pe, pa cada dia 
informa nos comunidad. 
Ser periodista ta un pasion 
pero tambe un responsabi- 
lidad pa asina informa nos 
comunidad cu e berdad. 
Na final, Alejandra a 
conseha tur e muchanan pa 
nan sigui studia, pasobra 
studia ta e cos di mas im- 
portante si nan kier tin un 
futuro briyante. Pero tambe 
nan tin cu percura pa ta un 
bon ser humano cu tur hen- 
de, sin discriminacion, cu 


respect pa otro y por ultimo 
honra nan mayornan, paso- 
bra esey ta un ley divino. 
Despues di e splica- 
cionnan ricibi y e prepara- 
cionnan duna pa Alejandra 
Forero, e muchanan a bay 
encontra cu Prome Minister 
Evelyn Wever-Croes den 
sala di Conseho di Minister 
y tur a keda hopi impresio- 
na y feliz di a conoce Prome 
Minister y di e splicacion 
di e trabou di Gobierno y e 
desicionnan importante cu 
ta wordo tuma den e sala di 
Conseho di Minister. 
Na final, e tuma luga 
e Conferencia di Prensa 
Hubenil den e sala di con- 
ferencia di Gobierno di 
Aruba na unda e muchan 
tur a haya e oportunidad 
pa haci nan preguntanan 
na Prome Minister. Curio- 
sidad y creatividad di nos 
muchanan tocante e pre- 
guntanan haci, ta mustra cu 
nan tin hopi interes pa sa 
mas di Prome Minister pero 
tambe di Gobierno en gen- 
eral. Prome Minister a con- 
testa cada pregunta y a nota 
e atencion cu e muchanan 
tawata pone pa haya con- 
testa riba nan preguntanan. 
Prome Minister ta gradi- 
ci tur esnan cu a haci ‘Pe- 


riodista pa un Dia’ posibel 
y un exito. Danki tambe 
na señor Andrew Vrolijk 
pa su tempo pa splica nos 
muchanan mas di e trabou 


aki. 
Danki na e mayornan pa 
permiti nan yiunan parti- 
cipa y danki special na nos 
muchanan cu a participa. 

Despues di evaluacion di US State Department pa loke ta 
trata traficacion di hende, 
Aruba ta wordo upgraded pa Rier 2 


ORaNJESTaD -- Dia- 
bierna 16 di juni mainta, 
durante 
conferencia 
di 
prensa di Gobieno di Aru- 
ba, Prome Minister Ev- 
elyn Wever-Croes, Minister 
di Husticia Rocco Tjon y 


Directora di Coördinatie- 
centrum mensenhandel en 
mensensmokkel (CMMA), 
señora Jeannette Richard- 
son Baars, a anuncia cu US 
State Department a ‘up- 
grade’ Aruba pa Tier 2. E 


topico di "Mensenhandel 
en Mensensmokkelen" a 
wordo trata durante e con- 
ferencia di prensa y a duna 
splicacion amplio riba e es- 
fuersonan haci y e proceso 
pa wordo evalua y yega bek 
na Tier 2. 
Prome Minister a re- 
marca cu lamentablemente 
na Aruba tambe e prob- 
lema aki ta existi. Sinem- 
bargo awe nos tur mester 
ta satisfecho y agradecido 
cu e "upgrading" di Aruba, 
hincando nos den un miho 
ranking pa loke ta trata e 
maneho riba e problema- 
tica di traficacion di hende. 
Aruba tabata tres aña riba e 
"watchlist", na unda a traha 
hopi duro pa por a move 
bek den tier 2. 
Aruba ta hopi cerca di 
Venezuela y pa e simpel 
hecho cu tin e crisis migra- 
torio, Aruba su cercania ta 
keda un punto di interes pa 
Merca. Awor nan a revisa 
tur nos sistemanan y pro- 
cesonan y bin na e conclu- 
sion cu Aruba a haci su me- 


horacionnan considerabel. 
“Mi ta gradici tur cu a haci 
esaki posibel y un danki 
pa e trabou grandi. Cu es- 
aki nos ta compronde cu 
Aruba por wordo considera 
como un ‘best practice’ pa 
e region y pa islanan SIDS, 
Aruba ta un di e poco isla- 
nan den Caribe cu ta den 
Tier 2 y cu nos a wordo pidi 
pa yuda otro islanan tambe 
cu e experiencia cu nos 
tin”, Prome Minister a duna 
di conoce. 
Prome Minister a indica 
cu ta importante pa Aruba 
mantene e ranking aki paso- 
bra si no mantene e ranking 
y bay den Tier 3, esaki lo 
tin dañonan gigantesco pa 
Aruba. Dañonan pa e ima- 
gen di Aruba, economico y 


pa turismo especialmente 
pasobra State Department 
lo pone un aviso riba nan 
website pa turistanan ta 
mas alerta ora di bin Aruba 
si nan realisa cu Aruba no 
ta pone atencion na trafica- 
cion di hende. 
“Pues e ta importante pa 
Aruba, pa nos mantene y/of 
mehora e ranking aki. Nos 
ta den recuperacion, turis- 
mo ta nos pilar economico 
y p’esey ta importante pa 
tur hende duna di nan banda 
pasobra combati traficacion 
di hende no ta solamente 
den man di CMMA of di 
Gobierno di Aruba, sino 
den man di tur ciudadano di 
nos pais”, Prome Minister 
Evelyn Wever-Croes a en- 
fatisa. 


Esfuersonan pa conscientisa y preveni 


ORaNJESTaD—Du- 
rante Conferencia di prensa 
di Gobierno di Aruba dia- 
bierna mainta, Prome Min- 
ister a elabora riba algun di 
e esfuersonan cu a wordo 
haci pa asina Aruba haya 
un evaluacion positivo di 
US State Department y 
pone Aruba bek na e rank- 
ing Tier 2. E Coördinatie- 
centrum mensenhandel en 
mensensmokkel 
(CMMA) 
a bin cu un campaña yama 
"Habri bo Wowo" pa asina 
conscientisa comunidad riba 
e importancia di ta alerta 
pa cu casonan di traficacion 
di hende. Ta importante pa 
ciudadanonan notifica auto- 
ridad den caso cu ta nota cu 
personanan ta wordo treci na 
un forma ilegal di otro pais, 
y ta wordo depriva di nan 
libertad, di por drenta y sali 
ora cu nan kier, si te hasta 


ora di bay banco tin un hen- 
de ta vigila nan, of si nota cu 
tin auto ta drenta sali cada 
rato di un cas den cercania, 
entre otro. Actualmente esa- 
ki no ta un problema grandi 
na Aruba pero mester haci 
tur esfuerso pa evita pa e 
bira grandi, principalmente 
door di preveni. Aki ta unda 
CMMA tin un trabou grandi 
pa haci. 
Manera a wordo indica 
door di Minister di Husticia 
Rocco Tjon, Aruba a haci 
hopi inversion, a duna sosten 
y atencion na nos departa- 
mento of coordinatie punt, y 
a haci esfuersonan interna- 
cional tambe. September aña 
pasa, Prome Minister duran- 
te su viahe na New York, a 
reuni cu e Deputy Assistance 
Secretary for Caribbean Af- 
fairs di State Department sra. 
Barbara Feinstein, y a splica 


señora Feinstein con impor- 
tante esaki ta pa Aruba, y pa 
nan yuda Aruba pa nos no 
bay mas den Tier 3. Y nan a 
manda un hende cu ta com- 
pronde mas con e sistema ta 
aki na Aruba. 
Trece hende ilegal Aruba 
no ta algo permisibel, noble 
of normal. Esaki ta contra 
ley, specialmente si ta trece 
hende y bay abusa di nan. Ya 
caba na Aruba, un di cada 6 
persona, ta indocumenta for 
di Venezuela. Gobierno ta 
haciendo tur esfuerso pa pur- 
ba regula esaki y percura cu 
tur hende tin un bon calidad 
di bida. “Aruba como isla 
chikito, tin su limitacionnan. 
Nos ta un isla y tin limi- 
tacion financiero, pues laga 
nos haci loke mester wordo 
haci na un forma regular no 
na forma illegal”, Prome 
Minister a indica. Prome 


Minister ta haci un peticion 
na comunidad di Aruba, pa 
hunto keda alerta y pa ora 
cu cualkier ciudadano sinti 
cu tin un caso di traficacion 
di hende, meld na CMMA 
di biaha pa nan por actua 
debidamente. Por haci esaki 
riba medionan social, cm- 
maruba of por yama e hot- 
line, 5923231 of na oficina 
na 5975223 of tambe via 
email info@cmmaruba.com. 
“Pues awor nos ta den Tier 2, 
y ta keda na cada un di nos 
pa nos keda mantene paso- 
bra ta hunto nos mester com- 
bati esaki”, Prome Minister 
a enfatisa. Prome Minister ta 
gradici señora Jeanette Baars 
y señora Angela Persad, cu 
ta dos dama cu tin pasion pa 
e trabou aki den e Coördina- 
tiecentrum mensenhandel en 
mensensmokkel (CMMA). 
Nan a sa di carga y mehora e 


trabou y awor convence US 
State Department di con bon 
Aruba ta haciendo su tra- 
bou. Tambe Prome Minister 
ta gradici henter e cadena di 
Husticia y Sociaal cu ta sos- 
tene e trabou aki. “Un danki 
di curason na boso tur y na 
Minister Rocco Tjon cu ta 
kere den esaki y cu tin un 
vision pa haci Aruba mas 
sigur y cu ta sostene e de- 
partamento y punto di coor- 
dinacion. “Ban haci tur otro 
esfuerso pa nos por mantene 
e rating aki pasobra ta ma- 
sha poco isla den Caribe ta 
den Tier 2. Nos tin cu con- 
sidera nos mes hopi dichoso 
cu esaki y semper traha pa 
sigui mehora. E compromiso 
di nos Gobierno ta pa sigui 
mehora y nos ta conta cu 
comunidad riba esaki tam- 
be”, Prome Minister Evelyn 
Wever-Croes a expresa. 


PENSAMENTU DI SIMAN 
Proverbionan 11: 29 ta bisa…. 


“Esun ku tormentá su mes kas lo heredá bientu, 
i e bobo lo ta sirbidó di esun ku ta sabí di kurason”. 
Kiko e proverbio aki por siña nos? 
E ta siña nos ku… 
Un di rekursonan di mas grandi ku Dios a duna 
nos, ta un famia. 
Famia ta duna nos aseptashon, aliento i ta siña 
nos kon pa kana den bida. 
Pero mas ku tur kos….e ta un kaminda pa haña 
konsuelo. 
Si nos okashoná problema na nos famia, sea ku 
pasobra nos ta rabiá, òf pa motibu di un deseo 
grandi pa ta independiente….. de fakto….ta koí 
loko nos ta hasi. 
Esei ta hopi lamentabel paso nos ta priva nos mes 
di hopi kos bon i bunita. 
Mi ta kere ku lo ta mihó bo lucha pa un bon 
komunikashon i komprenshon den famia. 
Ta masha dushi ora tin bon komunikashon den 
famia. 
Rumannan…. Mi ta spera e proverbio aki lo duna 
nos un motibu pa wak nos famia ku un wowo skerpi 
i bunita. 
Keremi…. Si bo studia kon bo famia ta, lo bo 
deskubri hopi kos presioso. 
Un siman bendishoná....... 

ARUBA 
KÒRSOU 


KRaLENDIJK--E 
partido di futbòl amis- 
toso entre e ekiponan FC 
Champs 50+ i Tera Blanku 
50+ djasabra último no 
por a tuma lugá pa mo- 
tibu ku un di e ekiponan 
no a kompletá e kantidat 
nesesario pa e partido. 
E informe ofisial tokan- 
te esaki ta bisa ku djasabra 
último FC Champs 50+ 


lo mester a hunga kontra 
Tera Blanku 50+, pero nan 
no a logra kompletá 11 
hungadó pa e partido. 
E wega a keda posponé 
pues o sea ku esaki no por 
a tuma lugá. 
Djasabra awó 24 di 
yüni, FC Champs 50+ ta 
hunga kontra SV Deporti- 
vo 5or atardi na Fèlt Elion 
Flores na Amboina. 


Djasabra awó FC Champs 
vs Deportivo 


ARUBA 
DEPORTE 


WILLEMSTaD 
-- 
Djabièrnè 16 yüni 2023, al- 
rededor di 08.45’or, Duran- 
te di un kontrol ku polis a 
ehersé riba Gosieweg a de- 
tené e hòmber J.F.A. di 38 


aña di nashonalidat Kolom- 
biano. E kontrol a tuma 
lugá djabièrnè 16 yüni. 
Na momentu di kontrol, 
a detektá ku e hòmber no 
por a mustra dokumentu- 


nan bálido ku e ta perte- 
nesiendo legal na Kòr- 
sou. Konsekuentemente a 
entreg’é na departamento 
di imigrashon ku lo atendé 
su deportashon. 


Detenshon di ilegal 


WILLEMSTaD – Min- 
ister Charles Cooper huntu 
ku Servisio pa Planifi- 
kashon Urbano (ROP) a en- 


tregá un pèrmit di konstruk- 
shon na TUI pa ekspanshon 
di nan ofisina ku un di dos 
piso. 


Ofisina di TUI ta situá 
na W.F.G Mensing 96 na 
Schottegatweg Oost den 
Zeelandia. E desaroyo ta 


un invershon total di 4 mion 
florin i esaki lo dura 12 
luna. Durante di ehekushon 
di e proyekto di konstruk- 
shon lo tene debido kuenta 
ku eksigensianan tékniko 
di seguridat, i lo sòru pa bin 
ku 45 lugá di parker mas 
pa e ofisina. Ekspanshon 


di TUI d ta kontribuí komo 
impulso ekonómiko grandi 
pa Kòrsou. E ta duna un 
impulso na ekonomia en- 
tre otro kreando 30 kupo 
di trabou na momento di 
e konstrukshon i 50 kupo 
nobo serka TUI ku pa 90% 
ta trahadó lokal. 


Pèrmit di ekspanshon pa TUI 


WILLEMSTaD--Re- 
lashoná ku un kaso di mal- 
trato ku a tuma lugá den o- 
ranan di anochi di djasabra 
17 di yüni na un kas riba 
Caracasbaaiweg, polis a 
hasi un detenshon. 
Djasabra 17 di yüni 
sentral di polis a dirigí un 
unidat pa un kas riba Ca- 


racasbaaiweg, na unda un 
hòmber a maltratá un dama 
i a menasá otro personanan 
ku tabata na e kas en kes- 
tion. Na yegada di e uni- 
dat, a topa un dama ku sla 
rònt di su kurpa, miéntras e 
agresor ya a bandoná e sí- 
tio. 
Algun ratu despues, pa 


23.11’or, e sospechoso, e 
hòmber D.J.G. di 22 aña di 
edat nasé na Kòrsou a mèl- 
du na warda di polis di Rio 
Canario, na unda el a keda 
detené. A presentá e sos- 
pechoso dilanti di un fiskal 
ouksiliar ku a ordená su en- 
karselamentu pendiente di 
mas investigashon. 


Detenshon pa maltrato 


W I L L E M S Ta D - 
-Djasabra 17 di yüni polis 
a dirigí un unidat di Pun- 
da pa Versailleweg pa un 
kaso di maltrato. 
For di informashon pre- 
liminar ku polis a logra 
kompilá, a sali na kla ku 
dos hòmber a yega na 
un kas i a baha for di nan 
vehíkulo. Despues di un 
interkambio kòrtiku ku e 
dama ku ta biba na e kas 
ei, un di e hòmbernan lo 
a maltratá un otro hòmber 
ku ta habitante di e kas. 


Durante di e agreshon 
aki, e habitante a risibí 
sla na wowo, skouder i 
posiblemente fraktura na 
su nanishi. Na un kas djis 
den e área ei tambe taba- 
tin un otro persona ku a 
keda agredí i heridá. Ta- 
bata nesesario pa ambu- 
lans a yega na e sitio pa 
a transportá e víktimanan 
pa C.M.C. Na yegada di 
polis, ya e sospechosonan 
a bai for di e sitio. Inves- 
tigashon den e kaso aki ta 
kontinuá 


Kaso di maltrato 
serio 


Direktor di Aqualectra 
Darick Jonis a entregá su retiro 


WILLEMSTaD—Di- 
rektor di Aqualectra den fin 
di siman, a entregá su retiro 
komo direktor di Aqualec- 
tra. Jonis a fungi 12 aña 
komo direktor di e kompa- 


nia. Jonis su retiro ta bini 
despues ku Kòrsou a hañ’e 
konfrontá dos bía tras di 
otro ku un `black out`. E 
direktor a duna komo mo- 
tibu di su retiro motibunan 


familiar. Den seno di tra- 
hadónan ta lamentá retiro 
di e direktor. Algun ya a 
aserka nan sindikato pa 
mira kiko e retiro ta bai ni- 
fiká pa nan. Jonis a risibí 
basta kritiká for di direk- 
shon di entre otro minister 
Cijntje, ku a kuestiona e di- 
rektor pa e `black outnan`. 
Tin rumornan insistente ku 
ta un persona hulandes lo 
bai okupá e puesto di direk- 
tor. Un desaroyo ku sigur 
mester keda vigilá. 

ARUBA 
DEPORTE 


KRaLENDIJK--E eki- 
ponan di futbòl veterano 
SV Hbon i Deportivo, fin 
di siman pasá i pa ta mas 
eksakto, djasabra último a 
empatá 2-2 ku otro de tre- 


mendo partido amistoso. 
Di akuerdo ku e infor- 
mashon ku nos a risibí, 
djasabra último 17 di yüni 
2023, e ekiponan SV Ho- 
bon i Sv Deportivo a en- 


frentá otro den un partido di 
futbòl amistoso ku a tuma 
lugá den Stadion di Playa 
den oranan di atardi. 
E partido ku a kuminsá 
25 pasa di 5or di atardi, a 


keda dirigí pa rèfri Nando 
Bernabela. 
Tabata SV Deportivo ku 
a kuminsá ku inisiativa i ta- 
batin un dominio leve riba 
SV Hobon, atakando ku 
hungadónan manera Pala- 
sio, Pedro, Robert i Renny. 
Na di 15 minüt di wega, 
Deportivo ta haña un pena 
máksimo na su fabor ku a 
keda kobrá pa e hungadó 
Dany. 
Portero Echo Mercera ta 
para e pinalti di Dany. 
Na di 20 minüt tabata 
Palasio ku ta lòs un tiru ku 
ta dal den lata horizòntal i 
sigui bai afó. 
E portero Echo Mercera 
tabatin vários salbashon pa 
SV Hobon. 
Poko poko SV Hobon a 
kuminsá drenta den e par- 
tido. 
Na di 27 minüt tabata 
JeanDino ku ta habri e 
markador pa SV Hobon. 
Ku esaki SV Hobon ta 
bai dilanti 1-0. 
Mesora Deportivo ta ku- 
minsá buta preshon riba e 
arko di SV Hobon. 
Na di 30 minüt di wega, 
Deportivo ta empatá e par- 
tido ku gol di Pedro Ro- 


driques. 
Ku esaki a partido ta 
parti na dos pa sosiegu em- 
patá na 1-1. 
Deportivo e di dos mitar 
ta sali pa buska gol, bishi- 
tando e arko di SV Hobon. 
Tabata Pedro Dorry ku 
no ta basilá i ta manda SV 
Deportivo ariba anotando 
su di 2 gol di e partido pa 
hasi e partido 1-2 na fabor 
di Deportivo. 
Hobon no ta baha kabes 
ni entregá i ta sigui move. 
Na di 55 minüt Cassius 
Caffie ta empatá e partido 
2-2 pa medio di pinalti. 
Hobon a skor 2 bia mas 
pa hasi e partido 4-2 pa SV 
Hobon ku golnan di Cas- 
sius Coffy i Jozef. 
SV Deportivo no a baha 
kabes i sigui kere den em- 
patá e partido. 
Ku golnan di Danny i 
Robert SV Deportivo ta 
logra empatá e partido na 4. 
Resultado final di e par- 
tido ta SV Hobon 4 i SV 
Deportivo 4. 
Pa djasabra awó SV 
Hobon lo no tin wega en 
konekshon ku nan kamina- 
ta ku lo tuma lugá dia 25 di 
yüni 2023. 


Hobon i deportivo a empatá 2-2 djasabra último 


Trabou pista pa drèg ta sigui progresando 


KRaLENDIJK--E tra- 
bou pa kontrukshon di un 
pista pa drèg riba nos isla ta 
kanando bon, esaki ta pro- 
gresando, di akuerdo ku e 
informashonnan ku nos a 


risibí. 
Despues di e promé 
bashamentu di betòn pa es- 
aki riba djabiènè 16 di yüni 
riba e tereno na Onima, 
awó ta trahando pa asfaltá 


banda di e pista. 
E pista di un largura di 
mas òf ménos 900 meter, ta 
ofresé espasio pa praktiká 
“dragraces” i tambe pa test 
e velosidat di outo, moto- 
saikel i otro vehíkulonan di 
motor. 
Si tur kos kana manera 


planiá, e pista pa dragrace” 
lo bira un sitio atraktivo pa 
tur ku gusta “motorsport”. 
E pista ta ofresé no sola- 
mente un lugá pa “race” o 
sea pustamentu, pero tam- 
be posibilidatnan pa eve- 
nementunan i pa bishitan- 
tenan. 


Ku e binida di “dra- 
graces”, Boneiru ta bira 
hopi atraktivo pa tur mo- 
tosiklistanan. E pista no ta 
ofresé solamente un lugá 
pa kompeti ku karedanan, 
pero tambe posibilidatnan 
pa organisá evenementunan 
ku ta hala bishitante. 
KRaLENDIJK--E 
tim di futbòl di peruano- 
nan bibá na Boneiru ku 
ta Arriba Perú, djabièrnè 
último den kontinuashon 
di e torneo Kopa Dia di 
Boneiru na Stadion Anto- 
nio Trenidad na Rincon, a 
gana di e tim di Indepen- 
diente ku ta un tim nobo 
di latinonan, esaki ku skor 
mínimo di 1-0. Tabata un 
partido pues ku a konosé 
solamente 1 gol ku tabata 


sufisiente pa e peruano- 
nan bai ku e viktoria ku 
skor mínimo di 1-0 riba e 
ekipo di Independiente. 
E ekipo di Indepen- 
diente no a logra yega na 
gol den e partido, di kua 
e bentaha mínino di 1-0, a 
resultá sufisiente pa e pe- 
ruanonan di Arriba Perú 
bai ku e 3 puntonan i vik- 
toria fo’i dje partido. 
Éksito na e ekiponan 
den e torneo. 


Arriba Perú 1-0 riba Independiente 

Fuente/Foto: 


Dr. Bart A. De Boer 


Brantfes kòrá ta un di e piskánan ku ta hasi uzo di trampa 
pa logra haña kuminda. Ku su aparensia tur na mancha 
i yen di pui, e parse un piedra ku lima riba dje mas ku e 
parse piská. E ta drumi ketu sin move riba fondo di laman 
warda te ora kualke piská yega serka pa kome un tiki di 
e lima. 


E ora ei e ta habri su boka enorme i guli e 
piská. Brantfes kòrá no ta bon landadó. Ora 
e hañ'é den Pèrtá, e ta span habri su alanan 
di pechu koló bibu, uzando nan komo bela pa 
nabegá bai dilanti. 
Probablemente e koló bibu di e alanan ta pa 
spanta posibel enemigu. 
Brantfes kòrá tin un arma di defensa mas, e 
spiñanan di su ala di lomba ta skèrpi manera 
blet i ta kontené un supstansia venenoso. Esun 
ku hera trapa riba un brantfes kòrá, lo sinti un 
doló intenso ku ta dura basta tempu promé ku 
e pasa. 


Brantfes kòrá 

Un biaha mas Taste Of Bonaire bon bishitá 


Djasabra 17 di yüni, tabatin e aktividat di Taste Of Bonaire den Parke Wilhelmina. E 
tabata bon bishitá. Mucha, adulto i adulto mayó, tur tabata presenté na e aktividat pa 
gosa di músika i kos pa kome i bebe. Entre otro tabatin presentashon di Majoret, ku a 
hala hopi atenshon ku nan aktuashon. 




Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Djaluna 19 yüni 2023 


12.00 Aktualidat: 
Veroesjka de Windt (BONHATA) 
13.00 Aki Boneiru: 
Homenaje Rudy Plaate 
14.00 Herensia Korsou: Anselma Pikerie-Isidora 
15.00 BAPA: 
Rubert (Rupert) Sint Jago 


16.00 Herensia: 
Johana Dominga Pourier-Vlijt 
17.00 Aki Boneiru: 
Kanto Krioyo 2017 
19.30 Puerto Latino: 
Luis Zárraga 


20.00 Herensia Aruba: 
Harry Croes 2 
21.00 Aki Boneiru: 
Boi serka Edjean na Aruba 
22.00 Herensia Korsou: Anhelica Martina 
23.00 BAPA: 
Dionisio Nicolaas [Toontje] 

Bandera di gay poride wayando 
BONEIRU INDIGNÁ 


KRaLENDIJK- 
Ko- 
munidat boneriano a reak- 
shoná indigná na momentu 
ku deskonosínan a subi 
bandera di ‘Gay Pride’ na 
e rotònde na kaya industria. 
Algun siudadano a alertá 
Live99fm, ku a bai na e si- 
tio i a trese e situashon am- 
plio den publisidat. 
Segun e medio di komu- 
nikashon aki deskonosínan 
a baha e bandera di Bonei- 
ru, a subi e bandera di ‘Gay 
Pride’ i a bai ku e bandera 
di Boneiru. Pues ta trata 
tambe di ladronisia. Mes- 
ter bisa ku e situashon aki a 
kousa bastante krítika, furia 
i simplemente hende no por 


a kere ku un persona a yega 
asina leu pa hasi esaki. Por 
a nota hopi komentario riba 
página di Facebook. “Esaki 
ta falta di rèspèt pa isla di 
Boneiru”, tabata algun ko- 
mentario. Por a nota ku 
mayoria persona a konsid- 
erá e akto aki komo un falta 
di rèspèt grandi, eksigiendo 
pa e kulpabel responsabi- 
lisá su mes di un manera òf 
otro. No a demonstrá niun 
klase di toleransia pa ku e 
aktitut aki. 
Riba e página di Face- 
book un persona a atmití 
di a subi e bandera di ‘Gay 
Pride’. “Mi tin rèspèt pa 
henter Boneiru. Mi no a 


hasié pa ofendé niun hende 
sino pa selebrá libertat di 
kada un di nos. Ademas no 
tabatin bandera di Bonei- 
ru. E pal’i bandera tabata 
bashí”, e persona a skirbi. 
Despues di algun ratu 
Nataly Davelaar di departe- 
mentu di komunikashon di 
Entidat Publiko Boneiru 
(EPB) a yega na e sitio 
akompañá pa algun hóben. 
Aki nan a baha e bandera 
di ‘Gay Pride’ i a subi e 
bandera di Boneiru. “Mi a 


wòrdu yama dor di polis, 
mi no tabata sa ku e kos 
aki a sosedé. Nos ta respetá 
tur grupo òf organisashon 
pero gobièrnu no tin niun 
palabrashon ku nan pa subi 
bandera”, Davelaar a bisa. 
Probablemente gobièrnu lo 
hasi denunsia di ladronisia. 


Siman di ‘Gay Pride’ 
Di 22 di yüni te ku 25 di 
yüni Boneiru lo selebrá su 
promé siman di ‘Gay Pride’. 
Lógikamente por konklui 


ku e individuo ku a subi e 
bandera, a trata na ekspresá 
su mes i tambe pone aten- 
shon n’e siman benidero. 
EQ Bonaire, komo e or- 
ganisadó di e evento aki ta 
boga pa mas komprenshon 
i pa komprendé tambe ku 
e grupo LBGTQI+ ta parti 
di e komunidat boneriano. 
E potrètnan ta ilustrá e 
bandera di ‘Gay Pride’, e 
hóbennan bahando e ban- 
dera i finalmente e bandera 
di Boneiru ta waya. 


KRaLENDIJK- 
E 
hòmber Peter Y. mester a 
responsabilisá su mes den 
Korte den Promé Instan- 
sia riba akusashon di hasi 
denunsia falsu kontra dùr- 
warder Marisol Bernabela. 
Banda di e akusashon aki 
Ministerio Públiko (OM) 
a pidi Korte pa kambia e 
kondishon mará na un sen- 
tensia anterior di Y. Na aña 
2021 Korte a dikta un pro- 
hibishon di kontakto entre 
Y. i su eks. Reclassering 
mester vigilá esaki. For di 
yüli 2022 Reclassering a 
manda un rapòrt pa Korte 
pidiendo e kambio i ku OM 
mester vigilá esaki. 
“Mi no tin problema pa 
kambia esaki, Reclassering 


nunka a mustra interes”, Y. 
a bisa. E sospechoso a pre- 
sentá sin un abogado den 
sala di korte. Peter Y. ta un 
persona ku mas bia a pre- 
sentá dilanti hues, i kada bia 
ta enfatisá ku niun abogado 
na Boneiru ke represent’é. 
E bia aki el a hasi meskos. 
Durante tratamentu di e 
kaso, Y. kontinuamente a 
trese situashonnan i ekspe- 
rensianan di pasado. El 
a keda suprayá ku Korte 
regularmente a violá su 
derecho. 


Rabiá ku dùrwarder 
E akusado tabata en- 
volví den un konflikto ku 
kantor di abogado HBN 
Law. Esaki a terminá den 


Korte i tin un veredikto in- 
dikando ku Y. mester paga 
HBN Law 14623 dòler. E 
no a hasi esaki, konsekue- 
ntemente dùrwarder a pone 
beslag riba su kuenta di 
banko i riba su outo. E sos- 
pechoso a bai polis i a hasi 
denunsia di malversashon 
kontra e dùrwarder. “Loke 
Bernabela a hasi ta ilegal 
pasombra e veredikto no ta 
kuadra i ademas mi a bis’e 
ku ya mi a bende outo”, Y. 
a bisa. Peter Y. a bai den 
un diskushon pisá ku hues 
i fiskal. “Rosales i e fiskal 
mayó tin un akuerdo pa no 
laga mi hasi niun denunsia. 
Nan ta opstruí hustisia i 
hunga ku evidensia”, segun 
Y. 


Fiskal no tabatin niun in- 
teres den Y. su akusashon- 
nan. “Bo a hasi denunsia 
falsu pasombra bo sa ku no 
ta trata di malversashon. Bo 
a bira verbalmente agresivo 
i e dùrwarder a saka bo 
pafó. Un dùrwarder no ta 
obligá pa informá bo di e 
beslag”, fiskal a bisa. 
OM a demandá un but 
di 500 dòler. Hues a sus- 
pendé tratamentu di e kaso 
pa despues bin ku su de- 


sishon. “P’ami ta opvio ku 
bo tin henter un diferente 
mira riba e situashon hurí- 
diko na Boneiru. Bo ta kon- 
vensí di konosé lei mihó ku 
e ekspertonan. Bo ta asina 
ankrá den bo propio idea 
di rason ku bo no por ta 
ophetivo. Bo ta konvensí 
ku Bernabela a hasi algu 
ilegal. No ta probá ku kon- 
sientemente bo a hasi de- 
nunsia falsu. Mi ta apsolvé 
bo di e akusashon. 


Denunsia falsu kontra dùrwarder 

Stephen Salas ganadó apsoluto: 
Kompetensia Kompa Raton 


KRaLENDIJK- Djasa- 
bra último riba fecha 17 di 
yüni 2023 Tirabon a orga- 
nisá un eksitoso kompe- 
tensia di tiru yamá Kompa 
Raton. 


Na e okashon aki i na in- 
isio di e kompetensia, pre- 
sidente di Tirabon a yama 
bonbiní i a deseá suerte na 
tiradónan deportista ku ta 
dediká nan tempu i ta hinka 


nan energia den e deporte, 
pa asina sigui engrandesé e 
deporte di tiru na Bonaire. 
Seguidamente 
e 
Te- 
sorero, i alabes koman- 
dante di kancha na turno, 
Eric Soleana a hasi e asina 
yamá "veiligheidsbriefing" 
i pa despues e habri kancha 
pa 16:00 or. Kondishon di 
tempu, tabata parsialmente 
nublá. Bientu tabata ge- 
neralmente for di direkshon 
sùitost i moderá te basta 
fuerte ku velosidat di bien- 
tu di 10.4 mia pa ora. 
E tema di e kompeten- 
sia tabata raton. Disiplina 
tabata 
“practical 
shoot- 
ing” for di 25, 15, 12, 10, 


i 5 meter meter di distansia 
uzando pistol ku kaliber .22 
largu. Tiradónan deportista 
mester a move di un poste 
pa otro tiradó riba "targets" 
pa asina nan purba di skor 
mas tantu "hits" na punto 
posibel. 
Partisipantenan 
tabata 
Eric Soleana, Theursten 
Winklaar, Jadyr da Silva 
Piloto, Stephen Salas i tam- 
be Svenski Santaris. 
Pa e parti di skor; Ste- 
phen salas a resultá di ta- 
bata e ganadó apsoluto ku 
un total di 865 "hits" na 
punto. Na segundo lugá, 
Jadyr da Silva Piloto ku un 
total di 705 "hits" na punto. 
Na di terser lugá, Thuersten 
Winklaar ku un total di 675 
"hits" na punto. Eric Sole- 
ana ku un total di 510 "hits" 
na punto, i Svenski Santa- 
ris, ku un total di 350 "hits" 
na punto. Por a komprondé 
for di rumornan ku tabata 
sirkulando na kancha ku si- 
erto tiradó deportista tabata 
trein mashá pisá, promé ku 
e kompetensia i asta unu ta- 
bata den eksterior pa trein- 
en riguroso, pero tòg a risi- 
bí un derotá serka Stephen, 


ku a yega hisa buta den e 
kompetensia asina yamá, 
Kompa Raton. 
Na final di e kompeten- 
sia, e hermandat di depor- 
tistanan presente kada unu 
a hiba palabranan felisitan- 
do Stephen ku su logro. 
Manera ta kustumber, 
despues di e kompetensia, a 
sigui pa e parti, kaminda ku 
deportistanan tiradó a sos- 
ialisá un ku otro. 
Sin por keda afó tabata 
tin algu pa pasa boka i e de- 
portistanan tiradó a pasa un 
ratu ameno ku otro. 

REFLEKSHON DI SIMAN 
TIN UN TEMPU PA TUR KOS 
“Un tempu pa nase i un tempu pa muri, un tempu pa planta i 
un tempu pa ranka ku rais ku tur, loke ku a wòrdu plantá,” Eklesi- 
astes 3:2 (BS) 


Mi a lesa un buki ku a impreshoná mi; tabata trata diferente 
estashonnan di bida. Meskos ku klima tin 4 diferente estashon du- 
rante di un aña, asina hende ta pasa den 4 diferente estashon di 
bida. 
1. Primavera 0-20: Tempu di komienso i kresementu, pa plug 
i sembra. Yòn, dependiente ku inkapasidatnan di niñes, pero ku 
posibilidatnan di un hóben. 
2. Verano 20-45: Etapa di in-madures pa madures, pa sigui 
sembra i planta. Klímaks di bida ku vigor, abundansia i indepen- 
densia. Pik di aktividatnan, luchando pa alkansá metanan. Tempu 
di kohe eksperensia, i pa skohe pa hala serka Dios òf distansiá di 
Dios. 
3. Hèrfst 45-65: Etapa ku blachinan ta kai; pues temporada pa 
eksperensiá pèrdidanan den bida. Bida por ta ku solo kla, pero 
diripiente por tin tormenta. Malesa inkurabel o pèrdida di sernan 
kerí. Dor ku tin un pasado, por enfrentá presente ku mas konfiansa 
i seguridat. Etapa pa kosechá loke a sembra den e 2 etapanan an- 
terior. Si a sembra bon, lo kosechá bon fruta, si a sembra den karni 
ku egoismo sin tene kuenta ku Dios ni próhimo, lo kosechá doló. 
Ma tin oportunidat pa pordoná i drecha loke ta dañá. Oportunidat 
pa sembra pa un di 2 kosecha, ma ku sabiduria. 
4. Wenter 65 padilanti: Forsanan ta limitá, posibilidatnan ta re- 
dusí, ta dependiente atrobe. Tempu pa duna i risibí amor. Tempu 
pa laga karganan i preokupashonnan lòs i biba alegre. Aspekto òf 
imágen físiko no ta nr 1 mas, ma bunitesa interior ta resaltá. 
Biba ku Dios den kada temporada!Sigurá bo eternidat, aseptá 
Hesus komo bo Salbador promé ku ta lat. 
Miralda Paula-Frans 


Produkshon PGM 


KRaLENDIJK- Arjen 
de Wolff komo griffier in- 
terino a entregá un relato 
públiko. 
Konseho Insular di Bo- 
naire kada aña tin algun 
biahe di trabou pafó di Bo- 
naire. Esaki ta den e kuadro 
di reforsá e relashonnan 
i 
influensiá 
legislashon 
eksistente òf legislashon 
den preparashon, pa futuro 
legislashon i reglamenta- 
shon ta sirbi interesnan di 
Bonaire. 
Konseho 
Insular 
pa 
regla, tin tur aña den luna 
di yüni un bishita di trabou 
na Hulanda. Den e luna ei 
tin e kongreso anual di e 
Asosiashon di Munisipio 
Hulandes (VNG), un part- 
ner importante pa Entidat 
Boneriano pa loke ta trata, 
entre otro, sosten tékniko, 
konseho i asistensia den 
stipulashon di maneho. 
E bishita di trabou kada 
aña ta trata un òf mas tema 
ku na e momentu ei ta di 
importansia próksimo for- 
mashon i tomo di desishon 
di Konseho Insular. E biahe 
di trabou no ta solamente 
partisipá na Kongreso di 
munisipio hulandes pero ta 
dirigí tambe riba e partinan 
atministrativo i polítika ku 
ta Den Haag. Banda di esei 
e biahe di trabou ta aportá 
na konosementu di miem- 
bronan di Konseho insular. 
Pa tal motibu e aña aki un 
bishita na Åland tabata par- 
ti di e bishita di trabou. 
E aña aki tabatin teman- 
an ku e siguiente tópikonan 
sentral: pobresa, mínimo 
sosial pa lei, sistema di 
enseñansa; kambionan den 
Lei 
Entidatnan 
Públiko 
Bonaire, Sint Eustatius en 
Saba (WolBES) i Lei di 
Finansa Públiko Bonaire, 
Sint Eustatius en Saba Bo- 
naire, Sint Eustatius en 
Saba (FinBES); prosesa- 
mentu di sushi, adaptashon 
di klima, transishon energé- 
tiko i ekonomia sirkular. 
E bishita pues ta enserá 
un kantidat di diferente 
tópiko di aktualidat, dife- 
rente reunion i otro en- 
kuentro, plenario ku par- 


tisipashon 
kompletu 
di 
Konseho Insular i tin biahe 
den 
otro 
konstelashon. 
Tambe diferente frakshon 
ku Grifir a hasi uso di opor- 
tunidat pa spesífikamente 
organisá reunion i otro 
enkuentro ku pa nan ta di 
sumo importansia. Bishita 
di trabou na Åland. 
Un delegashon di Kon- 
seho Insular riba djárason 7, 
djaweps 8, i djabièrnè 9 di 
yüni 2023 tabata na Marie- 
hamm, kapital di Åland, un 
archipiélago ku konstitu- 
shonal i kompletu ta parti 
di 
Repúblika 
Finlandia 
(komparabel ku Entidatnan 
Públiko den Karibe) ku un 
struktura estatal apart i fi- 
nansieramente garantisá for 
di Helsinki pa protekshon i 
mantenshon di idioma pro- 
pio, kultura i karakter. 
Meta di e bishita di tra- 
bou akí tabata pa den dife- 
rente reunion, presentashon 
i kombersashonnan haña un 
mihó idea kon un pais Eu- 
ropeo i miembro di Union 
Europeo manera Repúblika 
Finlandia i parti di teritorio 
di Finlandia ku den sierto 
sentido importante (ling- 
wista, históriko, kultural, 
ubikashon periferiko, kom- 
posishon di poblashon) ta 
desviá di e parti kontinental 
di estado Finlandia, ku hun- 
tu a regla e relashon mutuo. 
A hiba kombersashon ku 
entre otro Gobernador di 
Åland, vise promé minister, 
presidente di parlamento i 
un delegashon parlamenta- 
rio, minister di infrastruk- 
tura i Medio Ambiente, alto 
komisario di polis direktor 
di enseñansa públiko, di- 
rektiva di di televishon i 
emisora públiko i 
Peace Institute di Åland, 
ku ta un sentro di konose- 
mentu konosí pa formanan 
di gobernashon propio den 
diferente pais i region. 
Tambe a hiba kom- 
bersashon ku Kamara di 
Komersio i Konsul Hon- 
orario di Reino Hulandes 
na Åland, spesífikamente 
kon komersio i relashonnan 
ekonómiko ta keda realisá. 
Finalmente e delegashon a 


haña un bista amplio den e 
manera kon Åland ta pro- 
tegé, presentá i promové su 
kultura i herensia kultural. 
Den tur kombersashon 
e pregunta sentral tabata 
kon na Åland e relashon i 
outorisashon ta reglá en- 
tre Mariehamm i Helsinki, 
kon den enseñansa, media 
i gobernashon ta protegé 
i promové idioma propio, 
kon ta finansiá Åland i kon 
ta prevení ku kultura i kara- 
kter di Åland ta kambia 
di un manera ireversibel, 
porehèmpel migrashon in- 
sufisiente regulá, maneho 
di bibienda, planifikashon 
di ordenamentu teritorial i 
ekonomia. 
Konseho Insular di tal 
manera por a tuma nota di 
posibel alternativa pa rela- 
shon i reglanan entre esta- 
donan. 
Tema prinsipal di e kon- 
greso di VNG e aña akí na 
Groningen tabata pobresa, 
mínimo sosial den Hulanda 
Europeo i kambio di klima. 
Asina a tene presentashon 
tokante trabou di Europees 
Nederlandse 
Commissie 
Sociaal Minimum,ku den- 
tro di algun luna lo reportá. 
Kongreso di VGN a 
duna oportunidat tambe 
na Konsehonan Insular di 
Bonaire, Sint Eustatius en 
Saba pa entre kambiá di 
idea i pa yega na sinkro- 
nisashon tokante tópikonan 
aktual di interes komun den 
relashon ku gobièrnu na 
Den Haag. 
Na Den Haag Konseho 
Insular tabatin bishitanan 
di trabou tantu plenario 
komo den diferente grupo 
ku entre otro e sekshon 
Reino di Raad van State, 
diferente direktorado i Di- 
rektorado General di Min- 
isterio di Asuntunan interi- 
or i Relashonnan den reino, 
i algun oro departamento, i 
na komishon Figo di Par- 
lamento pa Relashonnan 
den Reino. Ademas tabatin 
un kantidat di bishita indi- 
vidual i kolektivo apart ku 
miembronan di tantu Eerste 
i Tweede Kamer. ku ámte- 
narnan tokante diferente 


proposishon òf kambionan 
den legislashon pa Bonaire. 
Den tur kombersashon 
Konseho Insular a pidi 
atenshon pa e tópikonan 
menshoná. 
Enfátikamente a pidi 
atenshon pa dos moshon 
ku resientemente Konseho 
Insular unánimemente a 
bai di akuerdo, unu tokante 
introdukshon di mínimo 
sosial entrante 1 di yanüari 
2024 i e moshon tokante 
desishonnan pa kambio- 
nan den WolBES i FinBES 
den kua Konseho Insular 
a ekspresá ku no por trese 
kambio den legislashon es- 
tatal sin aprobashon di kon- 
seho Insular di Bonaire. 


Demas bishitanan di 
trabou 
Riba petishon di Kon- 
seho Insular di Bonaire 
Konsehonan Insular di Bo- 
naire, Saba i Statia a hiba 
kombersashon ku profe- 
sor Hoogers, profesor riba 
tereno di komparashon di 
derecho 
konstitushonal, 
spesialista den derechi di 
reino i ko outor di e rapòrt 


“Het 
Koninkrijk 
Tegen 
Het Licht" ku el a publiká 
na 2019 riba enkargo di 
Tweede Kamer. 
A papia tambe e dife- 
rente modelo pa organisá 
gobernashon propio bou di 
mesun konstitushon nasho- 
nal, por ehèmpel na islanan 
Faeröer, Groenland i algun 
otro den region ku un sierto 
grado di gobernashon pro- 
pio, manera e ta eksistí en- 
tre Repúblika Franses, Re- 
ino Unido i nan teritorionan 
di ultramar. 
Un delegashon di Kon- 
seho Insular a bishitá na 
Breda un instalashon mo- 
derno i inovativo den pro- 
sesamentu di sushi pa ori- 
entá riba mehorashon di 
rekohé i prosesá sushi na 
Bonaire. Kolaboradornan di 
Grifi Insular a sigui un pro- 
grama di estudio i a bishitá 
grifinan nan di Groningen i 
Den Haag pa atkerí konose- 
mentu di método i proseso- 
nan di e aparato di un Grifi 
mas grandi. 
E bishita di trabou a ter- 
miná ofisialmente riba 18 
di yüni 2023. 


Konseho Insular biahe di trabou 

Kustumbernan na nasementu 
di un mucha (5) 


Pa: Bòi Antoin 


Tin hopi kustumber rònt di nasementu di un mucha. Den nos afan pa siña nos lesadónan konosé nos pasado 
i nos kultura, BONERIANO ta publiká e siman aki un seri tokante kustumbernan di embaraso, nasementu i 
kuido di e yuchi durante su promé dia i simannan riba mundu. 


Oyada di mama 
Hopi peligroso ta na mo- 
mentu ku un mama tin 
mal wowo i e duna un yu 
di dje oyada. Un mucha 
asina ta muri sigur, segun 
kerensia di nos grandi- 
nan. Den bok’i pueblo nan 
ta bisa: “Oyada di mama 
no ta kita”. 
Tin hende grandi ta argu- 
mentá ku e promé efekto 
visibel di oyada ta kambio 
den koló di e mucha ku a 
haña oyada. Koló di e mu- 
cha ta kambia. Muchanan 
koló kla ta kambia bira un 
tiki püs. Un otro señal ta 
ku kabei di e mucha ta ku- 
minsá kai i nunka mas e 
kabei no ta krese bon bèk. 
Un tata a konta kon, 
despues ku su yu muhé di 
diesun aña a muri debí na 
oyada, el a deskubrí un 
plèki pretu na garganta di 
e mucha. 
Den pasado na Boneiru 
nan tabata inkliná pa 
atribuí kasonan di en- 
fermedat, tambe serka 
adultonan, pa kua no por 
a haña splikashon, na o- 
yada. Esaki tabata e kaso 
tambe na momentu ku 
mucha muhé òf muhénan 
adulto, lantando mainta 
despues di un fiesta ku 
nan a bishitá anochi, sinti 
nan kurpa malu. Pero no 
tabata konsiderá e tipo di 


kasonan ei di oyada serio, 
komo ku nan tabata den 
kompania di mas hende 
durante e fiesta. I bista 
di e otro hendenan ei ta- 
bata neutralisá e oyada, di 
manera ku e mal wowo ta- 
bata pèrdè su efekto kom- 
pletu. 


Wayabá 
Pero un tipo di oyada asina 
despues di un fiesta, ku 
mas bien mester tin e etikèt 
di “wayabá”, tabata duna e 
keredónan di oyada un sor- 
to di satisfakshon, pasobra 
no tabatin un prueba mas 
mihó ku nan a lusi bunita 
durante e fiesta en kestion 
i a hala atenshon di otro 
bishitantenan. 
E kerensia den oyada ta 
asina ankrá den e komu- 
nidat 
boneriano, 
segun 
Nicolaas van Meeteren, ku 
na momentu ku un zùster 
di hòspital a ekspresá bon 
bunita un mucha resien ta- 
bata, ela haña tende di un 
sirbiente den hòspital ku 
nunka bo por sa kua ta e 
konsekuensianan pa e mu- 
cha. 
Si un sierto momentu bo 
mes ta teme òf kere di e 
afektá un mucha ku bo bi- 
sta, dunando e mucha aki 
oyada, bo mester a dal’é 
un bon wanta na su orea- 
nan, di manera ku e mucha 
ta kuminsá yora. E ora ei e 
konsekuensianan malu di 
oyada no ta haña chèns pa 
sigui afekt’é. 
Un otro “remedi” kontra o- 
yada ta di duna e mucha ku 
a haña oyada un pida paña 
di esun ku a dun’é oyada. 
Un otro medio tabata pa, 
momentu ku un mucha 
haña oyada, kòrta un la- 
munchi, laga tres gota kai 
riba flur, pa despues laga 
tres gota kai den kabes di 
e mucha. 
No opstante e peligernan di 
oyada, ku ta menasá spe- 


sialmente mucha chikitu, 
tòg hopi mucha ta logra 
bira grandi ta debí na sier- 
to medionan ku sa usa pa 
protehá un mucha kontra 
mal wowo. 
Un di e hopi medionan pre- 
ventivo ta di frega un pida 
pan den garganta di un 
mucha. Promé sinembargo 
mester a dòp e pan den 
awa i pas’é den salu. 


Blous 
Un di e medionan mas 
fuerte ku ta usa kontra o- 
yada ta un plèki òf krus 
blou na chanchan, lomba, 
riba pechu òf kabes di un 


mucha. Ta hasi esaki ku 
blous. Muchanan ku ta- 
bata bai batisá òf risibí por 
ehèmpel tabata ser bon 
huntá ku blous. 
Otro medionan ku nan ta 
usa ta e kákunbein di un 
yuana òf djentenan di un 
kolebra bèrdè. Ta karga e 
atributonan aki komo un 
tipo di amuleta kologá na 
por ehèmpel un kadela òf 
hilu diki. 
Mas aleu sa kologá tambe 
rònt di garganta di mucha, 
pa evitá ku nan ta haña o- 
yada, ta e spor di un gai, un 
tipo di bonchi kòrá ku pretu 
ku sa haña na kosta (bon- 


chi makurá). 
E medio mas mihó i ko- 
nosí kontra oyada, segun 
grandinan, ta un asina 
yamá “kontra”. Tin bia sa 
kose e kontra den paña 
di e mucha, pero tambe 
e kontra tabata den forma 
di un saku chikitu di paña, 
kologá na garganta. 
Tur sorto di kos bo por a 
topa den un kontra asina. 
Tin bes nan ta poné apart, 
lorá den papel, miéntras 
ku otro bia nan ta bruhá 
den otro. Tin bes ta un 
pida wesu, pidanan di 
rama ku ta parti den misa 
djadomingu di rama, pida 
piedr’i kandela, un yabi 
chikitu, pida konofló, un 
skruf, mur, siensia i un 
pida blous. 


Kontra fuerte 
Un muhé a konta Bren- 
neker ku e sa traha kon- 
tranan hopi fuerte. E taba- 
ta pone lombrishi di yunan 
ohochi, kombiná ku sensia 
i kaska di siboyo, den su 
kontranan. Banda di esaki 
tabatin e ingredientenan di 
kustumber, manera rama 
di koko i blous. 
Na promé instante, tu- 
mando na kuenta ku ta 
usa blous di labamentu di 
paña, bo por pensa riba 
uso di blous komo un me- 
dio antiséptiko kontra oya- 
da, pero esaki no ta korek- 
to. E forsa ku e hendenan 
tabata atribuí na blous ta- 
bata sintá mas bien den e 
koló di e sustansia aki. 
E saku mes di kontra tin 
forma firkant i ta masome- 
nos 2 pa 3 sèntimeter lar- 
gu, tin bia un tiki mas largu 
ku hanchu. Hopi bia e ta di 
kueru, bela òf paña duru. 
Tabata kologá e kontra 
na garganta di e mucha. 
Nunka tabata kita esaki, 
tampoko na momentu di 
baña òf landa. 
Tin biá sa hiba muchanan ku a haña oyada tam- 
be serka haladó. 
Blous ta hopi usá 
kontra oyada. 


Oyada di mama no sa kita. 

Anthonica 
E promé famia ku ta 
menshoná 
alfabétika- 
mente riba e wèpsait 
Bonairefamily.com ta An- 
thonica, un fam ku no ta 
eksistí mas na Boneiru. 
Ta un dje famianan ka- 
tibu den tempu di West- 
Indishe Compagnie. 
E promé nòmber den 
e famia aki ta Juan Do- 
mingo 
Anthonica. 
Aki 
ta referí na siglo18, Su 
rumannan tabata Juan 
Fransisco, Frans, Mari- 
aante, Catrijntje, Ana So- 
phia i Servisa. 
Un otro famia di e tem- 
pu ei ta di Bomba, Do- 
minga. Su yunan tabata 


Bentura (1734), Philip- 
pie (1735), Maria (1736), 
Seel (1738), Catharina 
(1742), Martha (1746). 
Den mesun tempunan 
ei famia Coffie ta apare- 
sé. Por mira ku atrabes 
di tempu ta skirbi Coffi, 
Coffy i asta Koffi. Pero tur 
ta desendiente di Martha 
Coffij, ku su yunan tabata 
Domingo, Martijn, Sabli- 
ca, Maria Sebel, Louisa, 
Sophia, Lucretia, Juan 
Lourens, Bartholomeus, 
Maria Magdalena. Nan 
tur ta nasé entre 1741 pa 
1762. E promé Coffie di 
e tempu ei tabatin rela- 
shon ku Creool/Criool. 


Criool 
Criool, 
inisialmente 
skirbí komo Creool, ta- 
bata un famia grandi den 
siglo 18. E ta kuminsá 
ku 
Domingo, 
Martha, 
Grasie i Louis Criool. Cri- 
ool ta meskla despues 
ku famia Datto. Sebel di 
Martha ta haña bastan 
yu: Juan Steba, Juan 
Bentura, Juan Christof- 
fel, Juan Bernardo, Maria 
Martha, Luis Bertrand, 
Juan Vicente (Batista), 
Maria St. Jacoba, Steba 
Martens. 


Domacassé 
Famia 
Domacassé 
tambe ta un famia bieu 
di Boneiru den e grupo di 
katibu di West Indische 
Compagnie. E promé 
Domacassé tabata Do- 
mingo, ku su yunan 
Martha, Pihilippie, Lena, 
Thomas, 
Juannotta 
i 
Juan Pedro (Fransisco). 
Originalmente 
famia 
Domcassé ta binmi di 
Rincon, pero despues 
a plama den mas bario, 
manera Antriol i spesial- 
mente Playa Pabou. 
Di mesun tempu di 
West Indiche Compag- 
nie tin tambe registrá 
famia Foluba, komo e 
proménan Anna Maria 
Foluba, Dominga Foluba 
i Fransisca Foluba. 
Mas aleu ta topa ku 
Frans (Cicilia di Frans). 
Su yunan ta Christina, 
Pieter Gabriel, Annica, 
Juan Pedro, tur nasé en- 


NOS FaMIaNaN BONERIaNO 
(4) 
Investigashon: drs. John Schermer 
Kompilashon: Boi antoin 


tre 1720 pa 1732. Famia 
Creool ta mesklá den e 
famia aki. Goeloe ta un 
famia ku kua por nota 
ya kaba den tempu di 
West Indishe Compag- 
nie (WIC) na Boneiru. E 
proménan den nos his- 
toria ta Toontie Goeloe, 


Grandij Goeloe, Lenavan 
Gouloe, Maria van Goe- 
loe, Susanna nan Goe- 
loe, Domingito van Gou- 
loe, Anthony van Goeloe, 
Juana van Goeloe. 
Mas lat den e famia 
aki por nota ku nan ta 
meskla ku Creool. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 


8 
Djaluna 19 yüni 2023 


KOLOFÓN 
Editor: Bonaire Communication Services N.V. 
Kaya Irlanda 12, 
Tel. 717-8482 
Redakshon: extrabon@gmail.com 
aviso: avisobon@gmail.com 
Wèpsait: www.extraboneiru.com 
Facebook: Extra Boneiru 


Direktor 
Shirley Martis 
785-3824 
796-3824 


Redakshon 
Papi Antoin 
Nathaly 
Evertsz-Ipcedencia 
Velli Gijsbertha 
Edson Pietersz 
Ibi Piar (deporte) 


Partner na Aruba 
Awe Mainta 
Partner na Kòrsou 
Extra 
Partner na Boneiru 
Live99 


Layout 
Maya Beaumont 


Konsehero: 
Bòi Antoin 
786-6818 
Aviso 
avisobon@gmail.com 


Awèl sí. Nos mester yuda nan. 
Manda koriente via e-mail òf 
èp pa nan. 


Kòrsou ta konfrontando e 
dianan aki basta blèkout di 
koriente. 


- 


DEN PASONAN DI BÒI 


Durante mi bishita na 
Aruba resientemente 
mi a bishitá Angel Co- 
ronel, un dje vetera- 
nonan den periodismo 
radial riba e isla. Awor 
Angel ta ku penshun 
na kas. Su salú ta laga 
di deseá, pero e ta un 
persona ku espíritu di 
lucha hopi haltu. No 
opstante su malesa, 
Angel ta sigui ku su 
bida i ta yen di plan. E 
dianan ku a pasa e ta- 
bata ‘bezig’ na su kas 
ku un proyekto chikitu 
di hidroponics, pues 
kultivá mata den awa. 
*** 
Angel a move den ra- 
diodifushon arubiano 
durante hopi aña. Den 
su tempu e tabata un 
dje gran lokutornan ku 
su bos úniko. Bo por 
a rekonosé Angel su 
bos mesora. Tempu 
ku m’a konosé Angel e 
tabata traha pa Radio 
Kelkboom, 
emisora 
ku no ta den aire mas. 
Den e tempu di kua mi 
ta papia aki ta sola- 


mente kuater emisora 
radial tabatin na Aruba: 
Voz di Aruba, Radio An- 
tillana, Radio Victoria i 
Radio Kelkboom. 
*** 
Na tur e emisoranan 
aki mi tabatin amigu. 
Pa kuminsá ku e le- 
gendario Hubert (Ca- 
ruso) Booy di Radio 
Antillana. E hòmber di 
‘a gozar’ i ‘a comer’. 
Un persona chistoso. 
Despues el a lanta su 
mes 
emisora 
radial 
bou dje nòmber di Ca- 
ruso FM, ku tampoko 
no ta eksistí mas. Mi no 
sa ku ‘Voz di Aruba’ t’ei 
ainda. Ei mi tabata ko- 
nosé Stanley Arends, 
kende no ta aktivo mas 
den radio. 


*** 
Un lokutor di mil kam- 
paña ku sí ta aktivo ai- 
nda ta Johnny Habibe. 
Mi ta purbando pa hasi 
un 
entrevista 
kuné, 
pero ainda mi no a 
logra. Aña pasá kasi 
m’a logra, pero mi a 


bira malu na Aruba 
ku un grip pisá. Mi ta 
kalkulá ku ta Covid 
m’a haña. Mi a topa ku 
Johnny algun biá sí úl- 
timo añanan. E tambe 
ta sobresalí pa su bos 
úniko. Huntu ku Ruben 
(Scorpio) Garcia no tin 
duda ku Johnny ta un 
di e DJ-nan di mas ko- 
nosí ku Aruba a kono- 
sé den añanan setenta. 
Na Kòrsou tabatin Her- 
manito. 


*** 
Kisas hopi hende no 
sa, pero Angel Coronel 
tin rais boneriano. E ta 
subrinu di e konosido 
Yeta ku tabatin pen- 
shon den Nort di Sali- 
ña. Den un programa 
Herensia ku mi taba- 
tin ku Angel algun aña 
pasá el a papia di su 
famianan, di su kare- 
ra den radiodifushon 
i mas kos di su bida. 
Tin hende ku kisas por 
kòrda Angel su bos 
tur djasabra mèrdia na 
Bon FM dunando re- 


portahe semanal di no- 
tisia for di Aruba. 


*** 
Kada pasa dos siman 
asina mi ta yama Angel 
pa papia un tiki. E ta 
dunami ‘update’ di su 
situashon di salú, ide- 
anan ku e tin, tokante 
Aruba i mas. Un hen- 
de agradabel pa anda 
kuné. Un real amigu! 


*** 
Wikènt 
tabata 
hopi 
drùk atrobe. Djabièrnè 
presentashon di buki 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


di sklabitut huntu ku 
Cees Luckhart. Djasa- 
bra kurso di historia 
i kultura, bishita ku 
hóbennan di Junior 
Ranger 
na 
Fontein 
parti mainta, asisten- 
sia na kompetensia 
di lesamentu Bòi An- 
toin, etc. Djadumingu 
mi a trata pa tene liber 
pa sosegá un tiki. Tin 
muchu preshon riba 
mi último tempu. M’a 
kuminsá siña bisa nò. 
Pensa riba mi mes un 
tiki mas. 
*** 


Di bishita serka Angel Coronel. 

Fakel di kandela pa dos persona 


KRaLENDIJK--Dja- 
sabra dia 17 di yüni, Sek- 
shon di Kultura Arte Li- 
teratura ‘SKAL’ a organisá 
su aktividat anual yamá, 
É Chispa di Wan ku Pedu 


2023. Gezaghèber Nolly 
Oleana, a dirigí palabra i 
tambe Papi Cicilia, promé 
ku a kuminsá ku e parti di 
bulamentu di kandela. 
Papi Cicilia, a splika 
poko kos di pasado i e mo- 
tibu di e fiesta di San Juan 
San Pedro. 
E aña aki, SKAL ta sigui 


ku su inovashon relashoná 
ku selebrashon di Wan ku 
Pedu, entregando un fakel 
di kandela, na dos perso- 
na ku ta ligá den e kanto i 
tokadó di San Juan i San 
Pedro den e bario di Niki- 
boko. Ta trata di Herbert 
Cicilia i Alexander ‘Chano’ 
Soleana. Gezaghèber Nolly 


Oleana, a hasi e entrega na 
esnan menshoná. Despues 
gezaghèber Oleana i hefe 
di skal Papito Thomas, a 
sende 3 flambeu, pa hende 
bula kandela. É aktividat di 
Chispa di Wan ku Pedu, su 
meta ta, kalentá pa e sele- 
brashonnan 
tradishonal 
mes ku ta yegando. 

KRaLENDIJK- 
Ku- 
minsando djaluna 26 pa 
djabièrnè 30 di yüni 2023, 
Organisashon Hulandes di 
Investigashon di Siensia 
(NWO) lo organisá e di tres 


edishon di Siman di Inves- 
tigashon Karibense. Tur 
esnan interesá den siensia 
den Karibe por registrá pa 
e 5 dianan di seshonnan di 
mitar dia yen di lekturanan 


interesante, diskushon di 
panelista, workshop, entre- 
tenimento kultural i opor- 
tunidatnan di interkambio. 
E programa lo pasa on- 
line, kuminsando for di 
8’or di mainta, ora di Bo- 
neiru tur dia. Lo tin dife- 
rente tema komo: Ekono- 
mia & Sosiedat, Salubridat 
& Kuido, Medio Ambiental 
& Klima i Kultura i Iden- 
tidat. Por wak mas detaye 
riba Terramar Museum su 
página di Facebook. 
Pa e aña aki, Siman di 
Investigashon Karibense lo 
ta úniko komo ta promé bi- 
aha lo tin eventonan en per- 
sona na tur isla ku ta parti- 
sipá. Terramar Museum lo 
ofresé e espasio i koordiná 
e aktividatnan na Boneiru. 
Eventonan en persona, on- 
line i via live streaming na 
Boneiru lo tuma lugá riba 


djárason 28 di yüni di 8:00 
pa 11:15 , i despues riba e 
mes un dia lo tin un opor- 
tunidat pa interkambio di 
18:30 pa 20:30 na Terramar 
Museum. Pa partisipá na e 
evento di interkambio por 
hasi reservashon tuman- 
do kontakto ku Terramar 
Museum na terramarmu- 
seum@gmail.com / +599 
701 4700. Tur presentashon 
lo pasa online i esaki tambe 


por sigui na Terramar Mu- 
seum, tur persona lo tin 
e oportunidat pa skucha i 
siña di e investigashon di 
tur otro isla henter e siman. 
Pa mas detaye di e pro- 
grama i kon pa registrá, 
bishitá e wèpsait di https:// 
www.nwo.nl/dcrw 
Partisipashon ta grátis i 
tur persona ta bon bin. Tur 
seshon lo ta na e idioma 
Ingles. 


Siman di Investigashon di Karibe Hulandes 

Jean-Nuely Petermella 
a hasi aña 


K R a L E N D I J K - 
-Jean-Nuely Petermella, a 
kumpli un aña mas di bida. 
Djabièrnè 16 di yüli ta su 
fecha natal. 
Tin blas di 1 aña pegá 
su tras, pero esei ta di su 
amiguitu Rashid Trenidad, 
ku tambe ta a selebrá su 


promé aña di biba. Jean- 
Nuely, a pasa selebrá ku 
su amiguitu i pa mas lat e 
selebrá su fiesta. 
El a hasi 24 aña i si bo 
mir’e, e ta parse ménos ku 
20 aña di bida. El a selebrá 
huntu ku e amiguitunan di 
Rashid, e atardi. 


Rashid Trenidad su promé aña 


Rashid Trenidad, a kumpli su promé aña di bida i huntu ku amiguitu i amiguitanan, 
el a selebr’é. Mama i tata di Rashid a pèrkurá pa un bunita fiesta pa nan yu, asina e 
gosa di su dia huntu ku otronan. Muchanan di den bisindario, padrino i madrina ta- 
bata presente, pa selebrá huntu ku Rashid. Riba potrèt entre otro mama, tata i Rashid. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(23) 


ARUBA 
HULANDA 


aRNHEM – Mas di 10 
persona djárason anochi 
mester a bandoná nan apar- 
tamentu, debí na un kande- 
la grandi den un kompleho 
di apartamentu na Arnhem. 
E kandela a originá riba e di 
kuater piso di e edifisio. 
Banda di mitar di kua- 
ter di mardugá, a deskubrí 
e kandela. Brantwer tabatin 


e kandela hopi lihé bou di 
dominio, Omroep Gelder- 
land ta informá. E akomodá 
e hendenan evakuá den un 
espasio den mesun komple- 
ho di apartamentu. 
Un 
persona 
posible- 
mente a hala huma paden 
i e servisionan di ayudo a 
dun’é asistensia. Mas aleu 
ningun hende a resultá 


heridá. E habitantenan di 
e apartamentunan kaminda 
a kandela a originá, por lo 
pronto no por bai nan apar- 
tamentu. Un parti di e otro 
habitantenan evakuá ta bèk 
na kas. Pa e hendenan ku no 
por a bai kas bèk djaweps, a 
regla akohida. Tokante orí- 
gen di e kandela ainda no 
tin nada konosí. 


Despues di kandela 
Mas di dies apartamentu evakuá 


Dies konsekuensia pa un mucha ku lanta sin tata 


KRaENDIJK--Lanta 
trempan, prepará e desa- 
yuno di e muchanan, hiba 
nan skol, bai trabou, buska 
bèk, hiba e muchanan na 
nan aktividatnan despues 
di skol, probechá e ratu ey 
pa pasa kumpra algu i final- 
mente bai kas. Kisas esaki 
ta algun di e poko rutinanan 
ku un tata presente den bida 
di su yu lo ta hasi. Pero den 
realidat, kuantu mucha por 
realmente bisa ku nan tata 
ta gran parti di nan bida 
diario.En konekshon ku dia 
di Tata, ta pone atenshon 
na 10 konsekuensia na 
momento ku un tata no ta 
presente den bida di un yu. 
Tur kaso ta diferente pues 
no nesesariamente e kon- 
sekuensianan ta aplikabel 


den tur situashon i riba tur 
mucha. 
1. Poko konfiansa den su 
mes. Sin duda, un mucha lo 
tin un outoestima abou i no 
ta kapas di kere den su mes. 
Esaki lo ta un opstákulo 
grandi na momento di tuma 
desishon importante. 
2. 
Deskonfiansa 
den 
otro. Kon un mucha ta bai 
konfia den otro, si ni sikiera 
su tata tabata t’ei, ora taba- 
tin mester di dje? Esaki ta 
desemboká den problema 
den relashon ku otro i ta 
hasié un mucha insigur. 
3. Problema di konduk- 
ta. Hopi mucha ta buska 
manera pa haña atenshon i 
nan ta hasié, dor di transfor- 
má den ‘mucha chikitu re- 
belde òf mala mucha’. Nan 


ta komportá malu na skol, 
ta agresivo, falta regla… 
enfin tur loke ta nesesario 
pa haña atenshon. 
4. Problema emoshonal. 
E falta di kariño den infan- 
sia por generá un adole- 
sente ku problema serio pa 
kontrolá su emoshonnan. 
Durante adolesensia nan 
ta enfrentá numeroso sinti- 
mentu, ku por krea un per- 
sonalidat frágil. 
5. Duda. Falta di tin un 
referensia firme den in- 
fansia, por transformá den 
adolesente ku hopi duda i 
indesiso, ku problema pa 
tuma desishon importante 
ku un inkapasidat pa kom- 
prometé su mes. 
6. Komportashon impul- 
sivo. E muchanan tin ten- 


densia di ta poko rashonal i 
ta dirigí pa impulso. Nan ta 
sinti ansiedat i strès i hopi 
bía kompaña pa un kom- 
portashon agresivo. 
7. Depreshon. E angus- 
tia di no tin un referente 
emoshonal banda di dje, 
por forma den un mucha ku 
depreshon. 
8. Problema mental. Den 
kaso ekstremo, por generá 
problema grave na nivel 
sikológiko, manera trastor- 
no di personalidat. 
9. Adulto dependiente 
den ekseso. E muchanan 
aki ta bira adolesente ku 
un dependensia den un fu- 
turo pa buska un hende ku 
ta yena e bashí ku nan ta 
sinti. Esaki por kondusí na 
buskamentu di un forma no 


saludabel na persona ku ta 
kuida nan. Nan tin miedu di 
rechaso i abandono. P’esei 
nan ta kapas di sakrifiká 
den ekseso, kontal di tin un 
hende band’i nan. 
10. Bashí interior kon- 
tinuo. Ta manera un buraku 
ku no ta sera. Den sierto 
kaso , e falta di kariño di 
tata den infansia di un mu- 
cha, ta kompaña nan pa 
semper. 
Pues tata, sea biológiko 
òf no, NO LUBIDA, ku 
un mucha no ta su so, 
djis ora bo no ta na kas 
òf den e núkleo familiar. 
Bo yu ta so tambe, ora ta 
laga amistat, televishon, 
trabou i selular ta un gran 
motibu di bo ousensia. 


Un di e kondishonnan mas im- 
portante pa mantené sindika- 
lismo bibu i sigur na Boneiru 
i pa e por sigui mantené e 
rèspèt i rekonosimentu ku ela 
logra e último 10 añanan ta 
formashon di liderato sindikal. 
Den esaki nos por tuma un 
ehèmpel na nos sindikato ru- 
man na Aruba FTA ku den un 
forma hopi agresivo a hinka i 
ehekutá un plan di formashon 
di liderato sindikal den otro 
den estrecho koperashon ku 
un universidat di Colombia. 
Baimentu atras di un sindikato 
i motibu ku miembronan ta de- 
safiliá ta hopi biaha pa entre 
otro e siguiente motibunan: 
- 
Falta di interes i a- 
tenshon di parti di liderato pa 
preokupashonnan di miem- 
bronan. 
- 
Falta di t’ei pará kla 
pa duna servisio na miembre- 
sia 
- 
No ta kumpli ku sta- 
tutonan, esta no ta tene e re- 


unionnan statutario, den kua ta 
duna relato di aktividatnan i re- 
lato finansiero di kon a manehá 
e fondonan finansiero di e e 
miembronan. 
- 
No ta krea insentiva- 
nan ku ta duna miembronan 
benefisio riba no miembronan. 
- 
No ta organisá aktivi- 
datnan sosial pa promové e 
espiritu di solidaridat bou di e 
miembresia i nan famia. 
- 
No ta disponé di lider- 
nan ku ta dediká nan tempu i 
nan energia na e kousa sindi- 
kal. 
- 
Falta króniko di lidera- 
to formá riba temanan laboral 
di moda ku nan por duna in- 
formashon na miembresia riba 
flur di trabou. 


- 
Falta di pone un po- 
sishon kla i ophetivo sindikal 
pa ku dunadó di trabou. Un 
lider sindikal a formulé bisando 
no meser drumi ku dunadó di 
trabou, pero mester sinta serio 
kuné na mesa pa atendé in- 
teresnan di e trahadó, 
- 
Otro motibunan 
E sindikato na mi opinion mes- 
ter desaroyá un plan di for- 
mashon kontinuo, esta uno ku 
anualmente ta bin bèk riba nivel 
básiko, pero tambe riba nivel- 
nan mas avansá den sindika- 
lismo. Mi tin sigur ku pa un plan 
asina di formashon lo tin dife- 
rente forma di finansiamentu 
banda di e propio kontribushon 
di e sindikato i su miembronan. 
Pero e bondat di un plan asina 


ta ku anualmente bo ta prepará 
un kantidat di trahadó pa haña 
konosementu 
i 
formashon 
sindikal, kual konosementu i 
formashon por ser usá ora di 
skohe delegadonan den kada 
kompania, ora di skohe miem- 
bronan pa diferente puesto den 
direktiva, pero tambe pa skohe 
lidernan pa diferente komis- 
honnan ku mester tene e sindi- 
kato durante henter aña aktivo. 
USIBO i sindikalismo na Bo- 
neiru por hunga un papel im- 
portante den esaki. Atrobe pa 
nos por realisá esaki, lidera- 
tonan mester por pasa riba nan 
sombra i mira e kousa. Nan 
mester realisá ku nan ku t’ei 
aktualmente no t’ei pa semper 
i ku ta nan deber i responsabi- 


lidat pa prepará e próksimo 
generashon pa tuma over. Ta 
di lamentá pa mira kon sindi- 
katonan pa motibu di negli- 
gensha ta pèrdè miembresia, 
ta pèrdè representashon un 
tras di otro na sierto empre- 
sanan. Na e otro un banda ta 
parse bunita ku otro sindikato 
ta krese na empresa i miem- 
bresia, pero aweró pa falta 
di liderato formá tambe por 
konfrontá problema. I den tur 
esaki ta un viktima tin, ta un tin 
ku ta sali perhudiká i esei ta E 
TRAHADÓ. Pregunta kardinal 
ta, no a yega ora pa sindika- 
tonan bolbe uni i a base di e 
forsa humano eksistente yega 
na un federashon sindikal 
fuerte tantu finansieramente 
komo riba nivel di maneho pa 
asina huntu yuda realisá un 
desaroyo 
sosial-ekonómiko 
fuerte i duradero i kaminda e 
klase trahadó ta risibí e parti 
hustu di e desaroyo aki? Ku- 
minda pa pensa.. 

ARUBA 
STATIA/SABA/ST. MAARTEN 


Treinen tim ayudo di emergensia 


pHILIpSBURg 
– 
Gobièrnu a tene un treinen 
di ayudo di emergensia 
komunitario, 
CERT, 
na 
Sint Maarten. Ta trein par- 
tisipantenan di e komuni- 
datnan rònt e isla pa bira 
miembro di CERT. Awor 
nan ta boluntario kualifiká, 
kende ta organisá lideraz- 
go, maneho i implementá 
aktividatnan den e barionan 
i redukshon rísiko di desas- 
ter. Kreamentu di CERT ta 
parti di e plan di Gobièrnu 
di Sint Maarten, pa me- 
horá e preparashonnan i 


ayudo di desaster. CERT ta 
e promé grupo di ayudo ku 
lo kompletá i sostené insti- 
tutonan ku ayudo. Tambe lo 
liderá e preparashonnan na 
nivel komunitario i reduk- 
shon di rísiko. 
Miembronan CERT ta 
boluntario i nan trabou i ak- 
tividatnan no ta renumerá. 
Den kaso di emergensia òf 
desaster mayó, nan ta ak- 
tivá komo parti di e sentro 
di operashon di emergen- 
sia, EOC, na Sint Maarten, 
tumando un ròl di yabi den 
nan komunidat. 


Promé Minister a topa Minister Kuipers 


pHILIpSBURg 
– 
Promé Minister di Sint 
Maarten, Silvera Jacobs, 
a topa Minister di Salu- 
bridat Públiko, Bienestar 
i Deporte di Hulanda, 


Ernst Kuipers, dentro di e 
konteksto di e siguimentu 
despues di e despensa pa 
pasado di sklabitut di parti 
Gobièrnu Hulandes dia 19 
di desèmber 2022. 


Promé Minister Jacobs 
i Minister Kuipers a papia 
tokante e establesimentu 
di ACSAR, e komishon di 
konseho na Sint Maarten 
pa loke ta trata e lega- 
lisashon di kolonialismo 
i sklabitut ku ta awe ta a- 
fektá e sosiedat i pa kon- 
sehá Gobièrnu ku reko- 
mendashonnan. 
A papia tambe tokan- 
te e trouma generasho- 
nal di sklabitut riba tantu 
salú físiko komo mental 
i esaki lo mester bira un 
di e tópikonan di investi- 
gashon ku ACSAR mester 
fokùs ariba. 
Siguiendo e despensa 
di e ministerio di salu- 
bridat públiko Hulanda, 
huntu e ministernan ta 
mira kamindanan pa sos- 
tené e investigashon i 
proyektonan. 


Enkuentro tokante programa desaroyo espasial 


THE 
BOTTOM 
– 
Djaweps 8 di yüni Mini- 
sterio di Asuntunan Interno 
i Relashon di Reino, BZK, 
representá pa Henk Kats, 
a duna oportunidat na resi- 
dentenan di Saba pa pre- 
sentá un presentashon di e 
programa di desaroyo espa- 
sial. 
Kompañando Kats pa 
sosten, tabata Stijn Schep, 


kende ta traha pa e kom- 
pania di konseho, Grant 
Thornton, stashoná na Hu- 
landa. E tabata un enkuen- 
tro pa diskushon liber. 
Schep a kuminsá su pre- 
sentashon riba netamente 
loke e planifikashon di de- 
saroyo espasial BES, pa 
Karibe Hulandes i a splika 
kiko esaki ta nifiká pa Saba. 
E plan akí ku Ministerio In- 


terno i Relashon di Reino 
ta desaroyá, ta kaminda e 
ophetivonan nashonal ta 
identifiká i p’esei tin un 
implikashon pa e planifi- 
kashon espasial den Karibe 
Hulandes. 
Schep a indiká ku e loke 
ta desaroyando awor no ta- 
bata e plan di desaroyo es- 
pasial pa Saba ainda, komo 
ku e isla aktualmente no tin 


un plan di desaroyo espa- 
sial. Tambe el a agregá ku e 
propósito di lei pa desaroyo 
di e plan pa teritorionan òf 
islanan, ta di Gobièrnu di e 
isla. P’esei awor ta e mo- 
mentu perfekto pa traha 
huntu den gradonan di de- 
saroyo pa e programa komo 
ku e ta proveé liña di guia 
ku Saba mester kumpli 
kuné. 


Pa fin di 2023, basá riba 
informashonnan 
optené, 
ta bini ku vershon di kon- 
tinuashon. E vershon akí 
lo keda presentá primera- 
mente na e entidatnan pú- 
bliko pa un konfirmashon 
ofisial. 
Despues 
Konseho 
di 
Minister lo risibí e doku- 
mento i adopt’é den e pro- 
grama. 


Resultado rapòrt di ILT 


Statia ta konfirmá preokupashon 


ORaNJESTaD (EUX) 
– Den un promé reakshon, 
Komisario di Gobièrnu di 
Sint Eustatius, Alida Fran- 
cis, a indiká ku e rapòrt di 
Inspekshon di Ambiente 
di Biba i Transporte, ILT, 
tokante 
otorgamentu 
di 
pèrmit, supervishon i man- 
tenshon di lei, VTH, na Ka- 
ribe Hulandes, ta demostrá 
klaramente ku mester tuma 
paso urgente. 
“Nos a ekspresá nos 
preokupashon na diferente 
okashon den pasado i nos ta 
sostené e rekomendashon- 
nan kompletamente.” 
Problemanan 
funda- 
mental, ta pidi pa medida 
fundamental i e rapòrt akí 
ta demostrá nos a kuminda 
pa dilanti. Supervishon i 
mantenshon di lei apropiá i 


transparente, no solamente 
ta vital pa protekshon di nos 
medioambiente, patrimonio 
natural i espasio pa biba, 
pero tambe ta yuda nos pa 
protehá 
nos 
patrimonio 
kultural presioso i mehorá 
nos invershon den klima, 
segun Francis. E komisa- 
rio di gobièrnu a indiká, 
ta importante tambe pa ku 
tuma riba esaki, mester ta 
tumá den ful koperashon 
ku e gobièrnu lokal. E ta 
un asuntu kompleho huntu 
ku diferente ministerio i 
agensia enbolbí i solamente 
nos por bira sustenibel, 
un solushon riba término 
largu den estrecho koper- 
ashon ku otro. Nos ta urgi 
i enkurashá Sekretario di 
Estado pa tuma e siguiente 
pasonan. 

Colegio EPI, como scol ganado di e proyecto EduTech, 
A ricibi su bukinan digital 
ORaNJESTaD - Go- 
bierno di Aruba hunto cu 
Futura a bin cu un pro- 
grama 
di 
innovacion, 
Edutech, na unda ta duna 
oportunidad na tur scol 
pa bin cu un proyecto di 
innovacion cu nan ta de- 
sea pa nan scol, inscribi e 
proyecto, traha riba dje y 
entrege pa asina por bin na 
remarke pa gana fondo pa 
por implementa e proyecto 
desea. Colegio EPI tambe 
ta un scol cu a entrega nan 
proyecto y a resulta di ta 
un di e ganadonan. Den un 
entrevista cu señora Gina 
Arends di Colegio EPI, 
el a splica cu e a wordo 
asigna pa ta e "trekker" di 
e PLVS systeem na unda 
el a sigui un workshop di 
digitalisacion, "Columbus 
Coach", pa ciclo 21. Pa e 
workshop aki, señora Ar- 
ends mester a scirbi un 
proyecto riba con nan lo 
implementa e workshop 


aki na Colegio EPI. Di- 
rectie di scol tabata asina 
enthusiasma cu e proyecto 
aki, cu a tuma e decision di 
no implementa esaki sola- 
mente pa nan sino pa tur 
trahado, docente y alumno 
di scol. E meta di Cole- 
gio EPI ta pa prepara tur 
hende, tanto studiantenan 
y docentenan pa e ciclo 21 
cu ta rekeri hopi di cada 
persona. Na momento cu 
Colegio EPI a tuma nota 
di e proyecto di EduTech, 
a mira e oportunidad di por 
gana e fondonan pa por 
haci esaki un realidad. Mi- 
rando cu ya caba tabata tin 
un plan traha, e proceso di 
aplicacion tabata uno hopi 
mas facil. 
Aki ta unda Colegio 
EPI a aplica cu e resul- 
tado positivo di ta un di e 
scolnan ganador. E scol ta 
sumamente agradeci cu e 
premio aki y a uza e fondo 
den bukinan digital. 


Riba e importancia di prensa na aruba 
‘Periodista pa un dia’ ta conscientisa 
nos muchanan 


ORaNJESTaD -- Dia- 
huebs merdia, e ‘Periodi- 
stanan pa un Dia’, Khloé 
Destiny Dabian, Xylion pi- 
etersz, Ashaney Croes, Jay- 
smeline Hernandez Pinedo, 
Michiko Vis y Rayon Liu, 
acompaña pa nan mayor- 
nan, a drenta sala di prensa 
di Gobierno di Aruba na 
unda cu nan a haya un spli- 
cacion hopi amplio di tur 
loke ta pasa den un confe- 
rencia di prensa di Gobi- 
erno di Aruba y di e trabou 
di prensa na Aruba. ‘Peri- 
odista pa un Dia’ ta consci- 
entisa nos muchanan riba 
e importancia di prensa na 
Aruba. Sandra Croes, pre- 
sentadora den Conferencia 
di Prensa di Gobierno di 
Aruba, despues di a conta 
e proceso di cada conferen- 
cia di prensa di Gobierno, a 
expesa su sentimentonan di 
e stimacion y dedicacion cu 
e tin pa su trabou ora cu e 
ta guia cada conferencia di 
prensa den e sala aki. El a 
splica e muchanan cu den 
tur loke nan kier bira ora 
nan bira grandi, semper 
stima nan trabou y cu dedi- 
cacion pa asina nan por tin 
resultadonan feliz. 
Pa e siman aki, e peri- 
odista invita ta señora Ale- 
jandra Forero di TeleAruba. 


Señora Forero, naci na Co- 
lombia, di mucha caba a 
sinti e inspiracion pa bira 
un periodista. Cu su 18 aña 
Alejandra a cuminsa studia 
Periodismo den un di e Uni- 
versidadnan di mas presti- 
gio na Bogota, Politécnico 
Grancolombiano y di eynan 
el a sigui studia y engran- 
dece su conocimento mas y 
a traha pa diferente medio 
di comunicacion. Desde 
2011, Alejandra ta forma 
parti di nos comunidad y a 
traha pa radio y television 
local. Actualmente, Alejan- 
dra ta traha na nos planta 
di 
Television 
Nacional 
TeleAruba den su programa 
Primera Plana con Alejan- 
dra Forero, como periodista 
y presentadora. Alejandra e 
expresa na e muchanan cu 
ta un honor pe, pa cada dia 
informa nos comunidad. 
Ser periodista ta un pasion 
pero tambe un responsabi- 
lidad pa asina informa nos 
comunidad cu e berdad. 
Na final, Alejandra a 
conseha tur e muchanan pa 
nan sigui studia, pasobra 
studia ta e cos di mas im- 
portante si nan kier tin un 
futuro briyante. Pero tambe 
nan tin cu percura pa ta un 
bon ser humano cu tur hen- 
de, sin discriminacion, cu 


respect pa otro y por ultimo 
honra nan mayornan, paso- 
bra esey ta un ley divino. 
Despues di e splica- 
cionnan ricibi y e prepara- 
cionnan duna pa Alejandra 
Forero, e muchanan a bay 
encontra cu Prome Minister 
Evelyn Wever-Croes den 
sala di Conseho di Minister 
y tur a keda hopi impresio- 
na y feliz di a conoce Prome 
Minister y di e splicacion 
di e trabou di Gobierno y e 
desicionnan importante cu 
ta wordo tuma den e sala di 
Conseho di Minister. 
Na final, e tuma luga 
e Conferencia di Prensa 
Hubenil den e sala di con- 
ferencia di Gobierno di 
Aruba na unda e muchan 
tur a haya e oportunidad 
pa haci nan preguntanan 
na Prome Minister. Curio- 
sidad y creatividad di nos 
muchanan tocante e pre- 
guntanan haci, ta mustra cu 
nan tin hopi interes pa sa 
mas di Prome Minister pero 
tambe di Gobierno en gen- 
eral. Prome Minister a con- 
testa cada pregunta y a nota 
e atencion cu e muchanan 
tawata pone pa haya con- 
testa riba nan preguntanan. 
Prome Minister ta gradi- 
ci tur esnan cu a haci ‘Pe- 


riodista pa un Dia’ posibel 
y un exito. Danki tambe 
na señor Andrew Vrolijk 
pa su tempo pa splica nos 
muchanan mas di e trabou 


aki. 
Danki na e mayornan pa 
permiti nan yiunan parti- 
cipa y danki special na nos 
muchanan cu a participa. 

Despues di evaluacion di US State Department pa loke ta 
trata traficacion di hende, 
Aruba ta wordo upgraded pa Rier 2 


ORaNJESTaD -- Dia- 
bierna 16 di juni mainta, 
durante 
conferencia 
di 
prensa di Gobieno di Aru- 
ba, Prome Minister Ev- 
elyn Wever-Croes, Minister 
di Husticia Rocco Tjon y 


Directora di Coördinatie- 
centrum mensenhandel en 
mensensmokkel (CMMA), 
señora Jeannette Richard- 
son Baars, a anuncia cu US 
State Department a ‘up- 
grade’ Aruba pa Tier 2. E 


topico di "Mensenhandel 
en Mensensmokkelen" a 
wordo trata durante e con- 
ferencia di prensa y a duna 
splicacion amplio riba e es- 
fuersonan haci y e proceso 
pa wordo evalua y yega bek 
na Tier 2. 
Prome Minister a re- 
marca cu lamentablemente 
na Aruba tambe e prob- 
lema aki ta existi. Sinem- 
bargo awe nos tur mester 
ta satisfecho y agradecido 
cu e "upgrading" di Aruba, 
hincando nos den un miho 
ranking pa loke ta trata e 
maneho riba e problema- 
tica di traficacion di hende. 
Aruba tabata tres aña riba e 
"watchlist", na unda a traha 
hopi duro pa por a move 
bek den tier 2. 
Aruba ta hopi cerca di 
Venezuela y pa e simpel 
hecho cu tin e crisis migra- 
torio, Aruba su cercania ta 
keda un punto di interes pa 
Merca. Awor nan a revisa 
tur nos sistemanan y pro- 
cesonan y bin na e conclu- 
sion cu Aruba a haci su me- 


horacionnan considerabel. 
“Mi ta gradici tur cu a haci 
esaki posibel y un danki 
pa e trabou grandi. Cu es- 
aki nos ta compronde cu 
Aruba por wordo considera 
como un ‘best practice’ pa 
e region y pa islanan SIDS, 
Aruba ta un di e poco isla- 
nan den Caribe cu ta den 
Tier 2 y cu nos a wordo pidi 
pa yuda otro islanan tambe 
cu e experiencia cu nos 
tin”, Prome Minister a duna 
di conoce. 
Prome Minister a indica 
cu ta importante pa Aruba 
mantene e ranking aki paso- 
bra si no mantene e ranking 
y bay den Tier 3, esaki lo 
tin dañonan gigantesco pa 
Aruba. Dañonan pa e ima- 
gen di Aruba, economico y 


pa turismo especialmente 
pasobra State Department 
lo pone un aviso riba nan 
website pa turistanan ta 
mas alerta ora di bin Aruba 
si nan realisa cu Aruba no 
ta pone atencion na trafica- 
cion di hende. 
“Pues e ta importante pa 
Aruba, pa nos mantene y/of 
mehora e ranking aki. Nos 
ta den recuperacion, turis- 
mo ta nos pilar economico 
y p’esey ta importante pa 
tur hende duna di nan banda 
pasobra combati traficacion 
di hende no ta solamente 
den man di CMMA of di 
Gobierno di Aruba, sino 
den man di tur ciudadano di 
nos pais”, Prome Minister 
Evelyn Wever-Croes a en- 
fatisa. 


Esfuersonan pa conscientisa y preveni 


ORaNJESTaD—Du- 
rante Conferencia di prensa 
di Gobierno di Aruba dia- 
bierna mainta, Prome Min- 
ister a elabora riba algun di 
e esfuersonan cu a wordo 
haci pa asina Aruba haya 
un evaluacion positivo di 
US State Department y 
pone Aruba bek na e rank- 
ing Tier 2. E Coördinatie- 
centrum mensenhandel en 
mensensmokkel 
(CMMA) 
a bin cu un campaña yama 
"Habri bo Wowo" pa asina 
conscientisa comunidad riba 
e importancia di ta alerta 
pa cu casonan di traficacion 
di hende. Ta importante pa 
ciudadanonan notifica auto- 
ridad den caso cu ta nota cu 
personanan ta wordo treci na 
un forma ilegal di otro pais, 
y ta wordo depriva di nan 
libertad, di por drenta y sali 
ora cu nan kier, si te hasta 


ora di bay banco tin un hen- 
de ta vigila nan, of si nota cu 
tin auto ta drenta sali cada 
rato di un cas den cercania, 
entre otro. Actualmente esa- 
ki no ta un problema grandi 
na Aruba pero mester haci 
tur esfuerso pa evita pa e 
bira grandi, principalmente 
door di preveni. Aki ta unda 
CMMA tin un trabou grandi 
pa haci. 
Manera a wordo indica 
door di Minister di Husticia 
Rocco Tjon, Aruba a haci 
hopi inversion, a duna sosten 
y atencion na nos departa- 
mento of coordinatie punt, y 
a haci esfuersonan interna- 
cional tambe. September aña 
pasa, Prome Minister duran- 
te su viahe na New York, a 
reuni cu e Deputy Assistance 
Secretary for Caribbean Af- 
fairs di State Department sra. 
Barbara Feinstein, y a splica 


señora Feinstein con impor- 
tante esaki ta pa Aruba, y pa 
nan yuda Aruba pa nos no 
bay mas den Tier 3. Y nan a 
manda un hende cu ta com- 
pronde mas con e sistema ta 
aki na Aruba. 
Trece hende ilegal Aruba 
no ta algo permisibel, noble 
of normal. Esaki ta contra 
ley, specialmente si ta trece 
hende y bay abusa di nan. Ya 
caba na Aruba, un di cada 6 
persona, ta indocumenta for 
di Venezuela. Gobierno ta 
haciendo tur esfuerso pa pur- 
ba regula esaki y percura cu 
tur hende tin un bon calidad 
di bida. “Aruba como isla 
chikito, tin su limitacionnan. 
Nos ta un isla y tin limi- 
tacion financiero, pues laga 
nos haci loke mester wordo 
haci na un forma regular no 
na forma illegal”, Prome 
Minister a indica. Prome 


Minister ta haci un peticion 
na comunidad di Aruba, pa 
hunto keda alerta y pa ora 
cu cualkier ciudadano sinti 
cu tin un caso di traficacion 
di hende, meld na CMMA 
di biaha pa nan por actua 
debidamente. Por haci esaki 
riba medionan social, cm- 
maruba of por yama e hot- 
line, 5923231 of na oficina 
na 5975223 of tambe via 
email info@cmmaruba.com. 
“Pues awor nos ta den Tier 2, 
y ta keda na cada un di nos 
pa nos keda mantene paso- 
bra ta hunto nos mester com- 
bati esaki”, Prome Minister 
a enfatisa. Prome Minister ta 
gradici señora Jeanette Baars 
y señora Angela Persad, cu 
ta dos dama cu tin pasion pa 
e trabou aki den e Coördina- 
tiecentrum mensenhandel en 
mensensmokkel (CMMA). 
Nan a sa di carga y mehora e 


trabou y awor convence US 
State Department di con bon 
Aruba ta haciendo su tra- 
bou. Tambe Prome Minister 
ta gradici henter e cadena di 
Husticia y Sociaal cu ta sos- 
tene e trabou aki. “Un danki 
di curason na boso tur y na 
Minister Rocco Tjon cu ta 
kere den esaki y cu tin un 
vision pa haci Aruba mas 
sigur y cu ta sostene e de- 
partamento y punto di coor- 
dinacion. “Ban haci tur otro 
esfuerso pa nos por mantene 
e rating aki pasobra ta ma- 
sha poco isla den Caribe ta 
den Tier 2. Nos tin cu con- 
sidera nos mes hopi dichoso 
cu esaki y semper traha pa 
sigui mehora. E compromiso 
di nos Gobierno ta pa sigui 
mehora y nos ta conta cu 
comunidad riba esaki tam- 
be”, Prome Minister Evelyn 
Wever-Croes a expresa. 


PENSAMENTU DI SIMAN 
Proverbionan 11: 29 ta bisa…. 


“Esun ku tormentá su mes kas lo heredá bientu, 
i e bobo lo ta sirbidó di esun ku ta sabí di kurason”. 
Kiko e proverbio aki por siña nos? 
E ta siña nos ku… 
Un di rekursonan di mas grandi ku Dios a duna 
nos, ta un famia. 
Famia ta duna nos aseptashon, aliento i ta siña 
nos kon pa kana den bida. 
Pero mas ku tur kos….e ta un kaminda pa haña 
konsuelo. 
Si nos okashoná problema na nos famia, sea ku 
pasobra nos ta rabiá, òf pa motibu di un deseo 
grandi pa ta independiente….. de fakto….ta koí 
loko nos ta hasi. 
Esei ta hopi lamentabel paso nos ta priva nos mes 
di hopi kos bon i bunita. 
Mi ta kere ku lo ta mihó bo lucha pa un bon 
komunikashon i komprenshon den famia. 
Ta masha dushi ora tin bon komunikashon den 
famia. 
Rumannan…. Mi ta spera e proverbio aki lo duna 
nos un motibu pa wak nos famia ku un wowo skerpi 
i bunita. 
Keremi…. Si bo studia kon bo famia ta, lo bo 
deskubri hopi kos presioso. 
Un siman bendishoná....... 

KRaLENDIJK--E 
partido di futbòl amis- 
toso entre e ekiponan FC 
Champs 50+ i Tera Blanku 
50+ djasabra último no 
por a tuma lugá pa mo- 
tibu ku un di e ekiponan 
no a kompletá e kantidat 
nesesario pa e partido. 
E informe ofisial tokan- 
te esaki ta bisa ku djasabra 
último FC Champs 50+ 


lo mester a hunga kontra 
Tera Blanku 50+, pero nan 
no a logra kompletá 11 
hungadó pa e partido. 
E wega a keda posponé 
pues o sea ku esaki no por 
a tuma lugá. 
Djasabra awó 24 di 
yüni, FC Champs 50+ ta 
hunga kontra SV Deporti- 
vo 5or atardi na Fèlt Elion 
Flores na Amboina. 


Djasabra awó FC Champs 
vs Deportivo 


ARUBA 
DEPORTE 


WILLEMSTaD 
-- 
Djabièrnè 16 yüni 2023, al- 
rededor di 08.45’or, Duran- 
te di un kontrol ku polis a 
ehersé riba Gosieweg a de- 
tené e hòmber J.F.A. di 38 


aña di nashonalidat Kolom- 
biano. E kontrol a tuma 
lugá djabièrnè 16 yüni. 
Na momentu di kontrol, 
a detektá ku e hòmber no 
por a mustra dokumentu- 


nan bálido ku e ta perte- 
nesiendo legal na Kòr- 
sou. Konsekuentemente a 
entreg’é na departamento 
di imigrashon ku lo atendé 
su deportashon. 


Detenshon di ilegal 


WILLEMSTaD – Min- 
ister Charles Cooper huntu 
ku Servisio pa Planifi- 
kashon Urbano (ROP) a en- 


tregá un pèrmit di konstruk- 
shon na TUI pa ekspanshon 
di nan ofisina ku un di dos 
piso. 


Ofisina di TUI ta situá 
na W.F.G Mensing 96 na 
Schottegatweg Oost den 
Zeelandia. E desaroyo ta 


un invershon total di 4 mion 
florin i esaki lo dura 12 
luna. Durante di ehekushon 
di e proyekto di konstruk- 
shon lo tene debido kuenta 
ku eksigensianan tékniko 
di seguridat, i lo sòru pa bin 
ku 45 lugá di parker mas 
pa e ofisina. Ekspanshon 


di TUI d ta kontribuí komo 
impulso ekonómiko grandi 
pa Kòrsou. E ta duna un 
impulso na ekonomia en- 
tre otro kreando 30 kupo 
di trabou na momento di 
e konstrukshon i 50 kupo 
nobo serka TUI ku pa 90% 
ta trahadó lokal. 


Pèrmit di ekspanshon pa TUI 


WILLEMSTaD--Re- 
lashoná ku un kaso di mal- 
trato ku a tuma lugá den o- 
ranan di anochi di djasabra 
17 di yüni na un kas riba 
Caracasbaaiweg, polis a 
hasi un detenshon. 
Djasabra 17 di yüni 
sentral di polis a dirigí un 
unidat pa un kas riba Ca- 


racasbaaiweg, na unda un 
hòmber a maltratá un dama 
i a menasá otro personanan 
ku tabata na e kas en kes- 
tion. Na yegada di e uni- 
dat, a topa un dama ku sla 
rònt di su kurpa, miéntras e 
agresor ya a bandoná e sí- 
tio. 
Algun ratu despues, pa 


23.11’or, e sospechoso, e 
hòmber D.J.G. di 22 aña di 
edat nasé na Kòrsou a mèl- 
du na warda di polis di Rio 
Canario, na unda el a keda 
detené. A presentá e sos- 
pechoso dilanti di un fiskal 
ouksiliar ku a ordená su en- 
karselamentu pendiente di 
mas investigashon. 


Detenshon pa maltrato 


W I L L E M S Ta D - 
-Djasabra 17 di yüni polis 
a dirigí un unidat di Pun- 
da pa Versailleweg pa un 
kaso di maltrato. 
For di informashon pre- 
liminar ku polis a logra 
kompilá, a sali na kla ku 
dos hòmber a yega na 
un kas i a baha for di nan 
vehíkulo. Despues di un 
interkambio kòrtiku ku e 
dama ku ta biba na e kas 
ei, un di e hòmbernan lo 
a maltratá un otro hòmber 
ku ta habitante di e kas. 


Durante di e agreshon 
aki, e habitante a risibí 
sla na wowo, skouder i 
posiblemente fraktura na 
su nanishi. Na un kas djis 
den e área ei tambe taba- 
tin un otro persona ku a 
keda agredí i heridá. Ta- 
bata nesesario pa ambu- 
lans a yega na e sitio pa 
a transportá e víktimanan 
pa C.M.C. Na yegada di 
polis, ya e sospechosonan 
a bai for di e sitio. Inves- 
tigashon den e kaso aki ta 
kontinuá 


Kaso di maltrato 
serio 


Direktor di Aqualectra 
Darick Jonis a entregá su retiro 


WILLEMSTaD—Di- 
rektor di Aqualectra den fin 
di siman, a entregá su retiro 
komo direktor di Aqualec- 
tra. Jonis a fungi 12 aña 
komo direktor di e kompa- 


nia. Jonis su retiro ta bini 
despues ku Kòrsou a hañ’e 
konfrontá dos bía tras di 
otro ku un `black out`. E 
direktor a duna komo mo- 
tibu di su retiro motibunan 


familiar. Den seno di tra- 
hadónan ta lamentá retiro 
di e direktor. Algun ya a 
aserka nan sindikato pa 
mira kiko e retiro ta bai ni- 
fiká pa nan. Jonis a risibí 
basta kritiká for di direk- 
shon di entre otro minister 
Cijntje, ku a kuestiona e di- 
rektor pa e `black outnan`. 
Tin rumornan insistente ku 
ta un persona hulandes lo 
bai okupá e puesto di direk- 
tor. Un desaroyo ku sigur 
mester keda vigilá. 

ARUBA 
DEPORTE 


KRaLENDIJK--E eki- 
ponan di futbòl veterano 
SV Hbon i Deportivo, fin 
di siman pasá i pa ta mas 
eksakto, djasabra último a 
empatá 2-2 ku otro de tre- 


mendo partido amistoso. 
Di akuerdo ku e infor- 
mashon ku nos a risibí, 
djasabra último 17 di yüni 
2023, e ekiponan SV Ho- 
bon i Sv Deportivo a en- 


frentá otro den un partido di 
futbòl amistoso ku a tuma 
lugá den Stadion di Playa 
den oranan di atardi. 
E partido ku a kuminsá 
25 pasa di 5or di atardi, a 


keda dirigí pa rèfri Nando 
Bernabela. 
Tabata SV Deportivo ku 
a kuminsá ku inisiativa i ta- 
batin un dominio leve riba 
SV Hobon, atakando ku 
hungadónan manera Pala- 
sio, Pedro, Robert i Renny. 
Na di 15 minüt di wega, 
Deportivo ta haña un pena 
máksimo na su fabor ku a 
keda kobrá pa e hungadó 
Dany. 
Portero Echo Mercera ta 
para e pinalti di Dany. 
Na di 20 minüt tabata 
Palasio ku ta lòs un tiru ku 
ta dal den lata horizòntal i 
sigui bai afó. 
E portero Echo Mercera 
tabatin vários salbashon pa 
SV Hobon. 
Poko poko SV Hobon a 
kuminsá drenta den e par- 
tido. 
Na di 27 minüt tabata 
JeanDino ku ta habri e 
markador pa SV Hobon. 
Ku esaki SV Hobon ta 
bai dilanti 1-0. 
Mesora Deportivo ta ku- 
minsá buta preshon riba e 
arko di SV Hobon. 
Na di 30 minüt di wega, 
Deportivo ta empatá e par- 
tido ku gol di Pedro Ro- 


driques. 
Ku esaki a partido ta 
parti na dos pa sosiegu em- 
patá na 1-1. 
Deportivo e di dos mitar 
ta sali pa buska gol, bishi- 
tando e arko di SV Hobon. 
Tabata Pedro Dorry ku 
no ta basilá i ta manda SV 
Deportivo ariba anotando 
su di 2 gol di e partido pa 
hasi e partido 1-2 na fabor 
di Deportivo. 
Hobon no ta baha kabes 
ni entregá i ta sigui move. 
Na di 55 minüt Cassius 
Caffie ta empatá e partido 
2-2 pa medio di pinalti. 
Hobon a skor 2 bia mas 
pa hasi e partido 4-2 pa SV 
Hobon ku golnan di Cas- 
sius Coffy i Jozef. 
SV Deportivo no a baha 
kabes i sigui kere den em- 
patá e partido. 
Ku golnan di Danny i 
Robert SV Deportivo ta 
logra empatá e partido na 4. 
Resultado final di e par- 
tido ta SV Hobon 4 i SV 
Deportivo 4. 
Pa djasabra awó SV 
Hobon lo no tin wega en 
konekshon ku nan kamina- 
ta ku lo tuma lugá dia 25 di 
yüni 2023. 


Hobon i deportivo a empatá 2-2 djasabra último 


Trabou pista pa drèg ta sigui progresando 


KRaLENDIJK--E tra- 
bou pa kontrukshon di un 
pista pa drèg riba nos isla ta 
kanando bon, esaki ta pro- 
gresando, di akuerdo ku e 
informashonnan ku nos a 


risibí. 
Despues di e promé 
bashamentu di betòn pa es- 
aki riba djabiènè 16 di yüni 
riba e tereno na Onima, 
awó ta trahando pa asfaltá 


banda di e pista. 
E pista di un largura di 
mas òf ménos 900 meter, ta 
ofresé espasio pa praktiká 
“dragraces” i tambe pa test 
e velosidat di outo, moto- 
saikel i otro vehíkulonan di 
motor. 
Si tur kos kana manera 


planiá, e pista pa dragrace” 
lo bira un sitio atraktivo pa 
tur ku gusta “motorsport”. 
E pista ta ofresé no sola- 
mente un lugá pa “race” o 
sea pustamentu, pero tam- 
be posibilidatnan pa eve- 
nementunan i pa bishitan- 
tenan. 


Ku e binida di “dra- 
graces”, Boneiru ta bira 
hopi atraktivo pa tur mo- 
tosiklistanan. E pista no ta 
ofresé solamente un lugá 
pa kompeti ku karedanan, 
pero tambe posibilidatnan 
pa organisá evenementunan 
ku ta hala bishitante. 
KRaLENDIJK--E 
tim di futbòl di peruano- 
nan bibá na Boneiru ku 
ta Arriba Perú, djabièrnè 
último den kontinuashon 
di e torneo Kopa Dia di 
Boneiru na Stadion Anto- 
nio Trenidad na Rincon, a 
gana di e tim di Indepen- 
diente ku ta un tim nobo 
di latinonan, esaki ku skor 
mínimo di 1-0. Tabata un 
partido pues ku a konosé 
solamente 1 gol ku tabata 


sufisiente pa e peruano- 
nan bai ku e viktoria ku 
skor mínimo di 1-0 riba e 
ekipo di Independiente. 
E ekipo di Indepen- 
diente no a logra yega na 
gol den e partido, di kua 
e bentaha mínino di 1-0, a 
resultá sufisiente pa e pe- 
ruanonan di Arriba Perú 
bai ku e 3 puntonan i vik- 
toria fo’i dje partido. 
Éksito na e ekiponan 
den e torneo. 


Arriba Perú 1-0 riba Independiente 

Fuente/Foto: 


Dr. Bart A. De Boer 


Brantfes kòrá ta un di e piskánan ku ta hasi uzo di trampa 
pa logra haña kuminda. Ku su aparensia tur na mancha 
i yen di pui, e parse un piedra ku lima riba dje mas ku e 
parse piská. E ta drumi ketu sin move riba fondo di laman 
warda te ora kualke piská yega serka pa kome un tiki di 
e lima. 


E ora ei e ta habri su boka enorme i guli e 
piská. Brantfes kòrá no ta bon landadó. Ora 
e hañ'é den Pèrtá, e ta span habri su alanan 
di pechu koló bibu, uzando nan komo bela pa 
nabegá bai dilanti. 
Probablemente e koló bibu di e alanan ta pa 
spanta posibel enemigu. 
Brantfes kòrá tin un arma di defensa mas, e 
spiñanan di su ala di lomba ta skèrpi manera 
blet i ta kontené un supstansia venenoso. Esun 
ku hera trapa riba un brantfes kòrá, lo sinti un 
doló intenso ku ta dura basta tempu promé ku 
e pasa. 


Brantfes kòrá 


/dabboussimotors 

Siña sin pensa ta 
tempu pèrdí, pensa 
sin siña ta 
peligroso. 


Un ekipo kampion 


Denunsia falsu 
kontra dùrwarder 

PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Djabièrnè anochi na Skal, durante presentashon di e buki ‘Bonaire, een koloniale zout geschiedenis’ di Cees Luckhardt i Bòi Antoin, tabatin hopi elogio i 
apresio pa e snèknan ku a parti. Nan tabata dushi, diferente i presentá na un manera kreativo. No tabata kasbal, meatball, webu yená i tipo di kosnan ei ku 
naturalmente ta smak bon. Tabata un kish spesial, piská salu riba un repa di maishi chikitu, wrèp vegetariano i un beterbal di kabritu ku krema i awakati 
ariba. Tur hende a saboriá i keda ku gana. Hopi hende tabata ke sa tambe ta ken ta kreadónan di e delisianan akí. Ata nan aki riba e foto akí. Un pabien pa 
nan tur ku shèf Channethon Jansen na kabes ku su kompania ‘Saucière’. Eksito. Ku mas hende hasi uso di nan servisio. 


BONEIRU INDIGNÁ 

Un biaha mas Taste Of Bonaire bon bishitá 


Djasabra 17 di yüni, tabatin e aktividat di Taste Of Bonaire den Parke Wilhelmina. E 
tabata bon bishitá. Mucha, adulto i adulto mayó, tur tabata presenté na e aktividat pa 
gosa di músika i kos pa kome i bebe. Entre otro tabatin presentashon di Majoret, ku a 
hala hopi atenshon ku nan aktuashon. 




Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Djaluna 19 yüni 2023 


12.00 Aktualidat: 
Veroesjka de Windt (BONHATA) 
13.00 Aki Boneiru: 
Homenaje Rudy Plaate 
14.00 Herensia Korsou: Anselma Pikerie-Isidora 
15.00 BAPA: 
Rubert (Rupert) Sint Jago 


16.00 Herensia: 
Johana Dominga Pourier-Vlijt 
17.00 Aki Boneiru: 
Kanto Krioyo 2017 
19.30 Puerto Latino: 
Luis Zárraga 


20.00 Herensia Aruba: 
Harry Croes 2 
21.00 Aki Boneiru: 
Boi serka Edjean na Aruba 
22.00 Herensia Korsou: Anhelica Martina 
23.00 BAPA: 
Dionisio Nicolaas [Toontje] 

Bandera di gay poride wayando 
BONEIRU INDIGNÁ 


KRaLENDIJK- 
Ko- 
munidat boneriano a reak- 
shoná indigná na momentu 
ku deskonosínan a subi 
bandera di ‘Gay Pride’ na 
e rotònde na kaya industria. 
Algun siudadano a alertá 
Live99fm, ku a bai na e si- 
tio i a trese e situashon am- 
plio den publisidat. 
Segun e medio di komu- 
nikashon aki deskonosínan 
a baha e bandera di Bonei- 
ru, a subi e bandera di ‘Gay 
Pride’ i a bai ku e bandera 
di Boneiru. Pues ta trata 
tambe di ladronisia. Mes- 
ter bisa ku e situashon aki a 
kousa bastante krítika, furia 
i simplemente hende no por 


a kere ku un persona a yega 
asina leu pa hasi esaki. Por 
a nota hopi komentario riba 
página di Facebook. “Esaki 
ta falta di rèspèt pa isla di 
Boneiru”, tabata algun ko- 
mentario. Por a nota ku 
mayoria persona a konsid- 
erá e akto aki komo un falta 
di rèspèt grandi, eksigiendo 
pa e kulpabel responsabi- 
lisá su mes di un manera òf 
otro. No a demonstrá niun 
klase di toleransia pa ku e 
aktitut aki. 
Riba e página di Face- 
book un persona a atmití 
di a subi e bandera di ‘Gay 
Pride’. “Mi tin rèspèt pa 
henter Boneiru. Mi no a 


hasié pa ofendé niun hende 
sino pa selebrá libertat di 
kada un di nos. Ademas no 
tabatin bandera di Bonei- 
ru. E pal’i bandera tabata 
bashí”, e persona a skirbi. 
Despues di algun ratu 
Nataly Davelaar di departe- 
mentu di komunikashon di 
Entidat Publiko Boneiru 
(EPB) a yega na e sitio 
akompañá pa algun hóben. 
Aki nan a baha e bandera 
di ‘Gay Pride’ i a subi e 
bandera di Boneiru. “Mi a 


wòrdu yama dor di polis, 
mi no tabata sa ku e kos 
aki a sosedé. Nos ta respetá 
tur grupo òf organisashon 
pero gobièrnu no tin niun 
palabrashon ku nan pa subi 
bandera”, Davelaar a bisa. 
Probablemente gobièrnu lo 
hasi denunsia di ladronisia. 


Siman di ‘Gay Pride’ 
Di 22 di yüni te ku 25 di 
yüni Boneiru lo selebrá su 
promé siman di ‘Gay Pride’. 
Lógikamente por konklui 


ku e individuo ku a subi e 
bandera, a trata na ekspresá 
su mes i tambe pone aten- 
shon n’e siman benidero. 
EQ Bonaire, komo e or- 
ganisadó di e evento aki ta 
boga pa mas komprenshon 
i pa komprendé tambe ku 
e grupo LBGTQI+ ta parti 
di e komunidat boneriano. 
E potrètnan ta ilustrá e 
bandera di ‘Gay Pride’, e 
hóbennan bahando e ban- 
dera i finalmente e bandera 
di Boneiru ta waya. 


KRaLENDIJK- 
E 
hòmber Peter Y. mester a 
responsabilisá su mes den 
Korte den Promé Instan- 
sia riba akusashon di hasi 
denunsia falsu kontra dùr- 
warder Marisol Bernabela. 
Banda di e akusashon aki 
Ministerio Públiko (OM) 
a pidi Korte pa kambia e 
kondishon mará na un sen- 
tensia anterior di Y. Na aña 
2021 Korte a dikta un pro- 
hibishon di kontakto entre 
Y. i su eks. Reclassering 
mester vigilá esaki. For di 
yüli 2022 Reclassering a 
manda un rapòrt pa Korte 
pidiendo e kambio i ku OM 
mester vigilá esaki. 
“Mi no tin problema pa 
kambia esaki, Reclassering 


nunka a mustra interes”, Y. 
a bisa. E sospechoso a pre- 
sentá sin un abogado den 
sala di korte. Peter Y. ta un 
persona ku mas bia a pre- 
sentá dilanti hues, i kada bia 
ta enfatisá ku niun abogado 
na Boneiru ke represent’é. 
E bia aki el a hasi meskos. 
Durante tratamentu di e 
kaso, Y. kontinuamente a 
trese situashonnan i ekspe- 
rensianan di pasado. El 
a keda suprayá ku Korte 
regularmente a violá su 
derecho. 


Rabiá ku dùrwarder 
E akusado tabata en- 
volví den un konflikto ku 
kantor di abogado HBN 
Law. Esaki a terminá den 


Korte i tin un veredikto in- 
dikando ku Y. mester paga 
HBN Law 14623 dòler. E 
no a hasi esaki, konsekue- 
ntemente dùrwarder a pone 
beslag riba su kuenta di 
banko i riba su outo. E sos- 
pechoso a bai polis i a hasi 
denunsia di malversashon 
kontra e dùrwarder. “Loke 
Bernabela a hasi ta ilegal 
pasombra e veredikto no ta 
kuadra i ademas mi a bis’e 
ku ya mi a bende outo”, Y. 
a bisa. Peter Y. a bai den 
un diskushon pisá ku hues 
i fiskal. “Rosales i e fiskal 
mayó tin un akuerdo pa no 
laga mi hasi niun denunsia. 
Nan ta opstruí hustisia i 
hunga ku evidensia”, segun 
Y. 


Fiskal no tabatin niun in- 
teres den Y. su akusashon- 
nan. “Bo a hasi denunsia 
falsu pasombra bo sa ku no 
ta trata di malversashon. Bo 
a bira verbalmente agresivo 
i e dùrwarder a saka bo 
pafó. Un dùrwarder no ta 
obligá pa informá bo di e 
beslag”, fiskal a bisa. 
OM a demandá un but 
di 500 dòler. Hues a sus- 
pendé tratamentu di e kaso 
pa despues bin ku su de- 


sishon. “P’ami ta opvio ku 
bo tin henter un diferente 
mira riba e situashon hurí- 
diko na Boneiru. Bo ta kon- 
vensí di konosé lei mihó ku 
e ekspertonan. Bo ta asina 
ankrá den bo propio idea 
di rason ku bo no por ta 
ophetivo. Bo ta konvensí 
ku Bernabela a hasi algu 
ilegal. No ta probá ku kon- 
sientemente bo a hasi de- 
nunsia falsu. Mi ta apsolvé 
bo di e akusashon. 


Denunsia falsu kontra dùrwarder 

Stephen Salas ganadó apsoluto: 
Kompetensia Kompa Raton 


KRaLENDIJK- Djasa- 
bra último riba fecha 17 di 
yüni 2023 Tirabon a orga- 
nisá un eksitoso kompe- 
tensia di tiru yamá Kompa 
Raton. 


Na e okashon aki i na in- 
isio di e kompetensia, pre- 
sidente di Tirabon a yama 
bonbiní i a deseá suerte na 
tiradónan deportista ku ta 
dediká nan tempu i ta hinka 


nan energia den e deporte, 
pa asina sigui engrandesé e 
deporte di tiru na Bonaire. 
Seguidamente 
e 
Te- 
sorero, i alabes koman- 
dante di kancha na turno, 
Eric Soleana a hasi e asina 
yamá "veiligheidsbriefing" 
i pa despues e habri kancha 
pa 16:00 or. Kondishon di 
tempu, tabata parsialmente 
nublá. Bientu tabata ge- 
neralmente for di direkshon 
sùitost i moderá te basta 
fuerte ku velosidat di bien- 
tu di 10.4 mia pa ora. 
E tema di e kompeten- 
sia tabata raton. Disiplina 
tabata 
“practical 
shoot- 
ing” for di 25, 15, 12, 10, 


i 5 meter meter di distansia 
uzando pistol ku kaliber .22 
largu. Tiradónan deportista 
mester a move di un poste 
pa otro tiradó riba "targets" 
pa asina nan purba di skor 
mas tantu "hits" na punto 
posibel. 
Partisipantenan 
tabata 
Eric Soleana, Theursten 
Winklaar, Jadyr da Silva 
Piloto, Stephen Salas i tam- 
be Svenski Santaris. 
Pa e parti di skor; Ste- 
phen salas a resultá di ta- 
bata e ganadó apsoluto ku 
un total di 865 "hits" na 
punto. Na segundo lugá, 
Jadyr da Silva Piloto ku un 
total di 705 "hits" na punto. 
Na di terser lugá, Thuersten 
Winklaar ku un total di 675 
"hits" na punto. Eric Sole- 
ana ku un total di 510 "hits" 
na punto, i Svenski Santa- 
ris, ku un total di 350 "hits" 
na punto. Por a komprondé 
for di rumornan ku tabata 
sirkulando na kancha ku si- 
erto tiradó deportista tabata 
trein mashá pisá, promé ku 
e kompetensia i asta unu ta- 
bata den eksterior pa trein- 
en riguroso, pero tòg a risi- 
bí un derotá serka Stephen, 


ku a yega hisa buta den e 
kompetensia asina yamá, 
Kompa Raton. 
Na final di e kompeten- 
sia, e hermandat di depor- 
tistanan presente kada unu 
a hiba palabranan felisitan- 
do Stephen ku su logro. 
Manera ta kustumber, 
despues di e kompetensia, a 
sigui pa e parti, kaminda ku 
deportistanan tiradó a sos- 
ialisá un ku otro. 
Sin por keda afó tabata 
tin algu pa pasa boka i e de- 
portistanan tiradó a pasa un 
ratu ameno ku otro. 

REFLEKSHON DI SIMAN 
TIN UN TEMPU PA TUR KOS 
“Un tempu pa nase i un tempu pa muri, un tempu pa planta i 
un tempu pa ranka ku rais ku tur, loke ku a wòrdu plantá,” Eklesi- 
astes 3:2 (BS) 


Mi a lesa un buki ku a impreshoná mi; tabata trata diferente 
estashonnan di bida. Meskos ku klima tin 4 diferente estashon du- 
rante di un aña, asina hende ta pasa den 4 diferente estashon di 
bida. 
1. Primavera 0-20: Tempu di komienso i kresementu, pa plug 
i sembra. Yòn, dependiente ku inkapasidatnan di niñes, pero ku 
posibilidatnan di un hóben. 
2. Verano 20-45: Etapa di in-madures pa madures, pa sigui 
sembra i planta. Klímaks di bida ku vigor, abundansia i indepen- 
densia. Pik di aktividatnan, luchando pa alkansá metanan. Tempu 
di kohe eksperensia, i pa skohe pa hala serka Dios òf distansiá di 
Dios. 
3. Hèrfst 45-65: Etapa ku blachinan ta kai; pues temporada pa 
eksperensiá pèrdidanan den bida. Bida por ta ku solo kla, pero 
diripiente por tin tormenta. Malesa inkurabel o pèrdida di sernan 
kerí. Dor ku tin un pasado, por enfrentá presente ku mas konfiansa 
i seguridat. Etapa pa kosechá loke a sembra den e 2 etapanan an- 
terior. Si a sembra bon, lo kosechá bon fruta, si a sembra den karni 
ku egoismo sin tene kuenta ku Dios ni próhimo, lo kosechá doló. 
Ma tin oportunidat pa pordoná i drecha loke ta dañá. Oportunidat 
pa sembra pa un di 2 kosecha, ma ku sabiduria. 
4. Wenter 65 padilanti: Forsanan ta limitá, posibilidatnan ta re- 
dusí, ta dependiente atrobe. Tempu pa duna i risibí amor. Tempu 
pa laga karganan i preokupashonnan lòs i biba alegre. Aspekto òf 
imágen físiko no ta nr 1 mas, ma bunitesa interior ta resaltá. 
Biba ku Dios den kada temporada!Sigurá bo eternidat, aseptá 
Hesus komo bo Salbador promé ku ta lat. 
Miralda Paula-Frans 


Produkshon PGM 


KRaLENDIJK- Arjen 
de Wolff komo griffier in- 
terino a entregá un relato 
públiko. 
Konseho Insular di Bo- 
naire kada aña tin algun 
biahe di trabou pafó di Bo- 
naire. Esaki ta den e kuadro 
di reforsá e relashonnan 
i 
influensiá 
legislashon 
eksistente òf legislashon 
den preparashon, pa futuro 
legislashon i reglamenta- 
shon ta sirbi interesnan di 
Bonaire. 
Konseho 
Insular 
pa 
regla, tin tur aña den luna 
di yüni un bishita di trabou 
na Hulanda. Den e luna ei 
tin e kongreso anual di e 
Asosiashon di Munisipio 
Hulandes (VNG), un part- 
ner importante pa Entidat 
Boneriano pa loke ta trata, 
entre otro, sosten tékniko, 
konseho i asistensia den 
stipulashon di maneho. 
E bishita di trabou kada 
aña ta trata un òf mas tema 
ku na e momentu ei ta di 
importansia próksimo for- 
mashon i tomo di desishon 
di Konseho Insular. E biahe 
di trabou no ta solamente 
partisipá na Kongreso di 
munisipio hulandes pero ta 
dirigí tambe riba e partinan 
atministrativo i polítika ku 
ta Den Haag. Banda di esei 
e biahe di trabou ta aportá 
na konosementu di miem- 
bronan di Konseho insular. 
Pa tal motibu e aña aki un 
bishita na Åland tabata par- 
ti di e bishita di trabou. 
E aña aki tabatin teman- 
an ku e siguiente tópikonan 
sentral: pobresa, mínimo 
sosial pa lei, sistema di 
enseñansa; kambionan den 
Lei 
Entidatnan 
Públiko 
Bonaire, Sint Eustatius en 
Saba (WolBES) i Lei di 
Finansa Públiko Bonaire, 
Sint Eustatius en Saba Bo- 
naire, Sint Eustatius en 
Saba (FinBES); prosesa- 
mentu di sushi, adaptashon 
di klima, transishon energé- 
tiko i ekonomia sirkular. 
E bishita pues ta enserá 
un kantidat di diferente 
tópiko di aktualidat, dife- 
rente reunion i otro en- 
kuentro, plenario ku par- 


tisipashon 
kompletu 
di 
Konseho Insular i tin biahe 
den 
otro 
konstelashon. 
Tambe diferente frakshon 
ku Grifir a hasi uso di opor- 
tunidat pa spesífikamente 
organisá reunion i otro 
enkuentro ku pa nan ta di 
sumo importansia. Bishita 
di trabou na Åland. 
Un delegashon di Kon- 
seho Insular riba djárason 7, 
djaweps 8, i djabièrnè 9 di 
yüni 2023 tabata na Marie- 
hamm, kapital di Åland, un 
archipiélago ku konstitu- 
shonal i kompletu ta parti 
di 
Repúblika 
Finlandia 
(komparabel ku Entidatnan 
Públiko den Karibe) ku un 
struktura estatal apart i fi- 
nansieramente garantisá for 
di Helsinki pa protekshon i 
mantenshon di idioma pro- 
pio, kultura i karakter. 
Meta di e bishita di tra- 
bou akí tabata pa den dife- 
rente reunion, presentashon 
i kombersashonnan haña un 
mihó idea kon un pais Eu- 
ropeo i miembro di Union 
Europeo manera Repúblika 
Finlandia i parti di teritorio 
di Finlandia ku den sierto 
sentido importante (ling- 
wista, históriko, kultural, 
ubikashon periferiko, kom- 
posishon di poblashon) ta 
desviá di e parti kontinental 
di estado Finlandia, ku hun- 
tu a regla e relashon mutuo. 
A hiba kombersashon ku 
entre otro Gobernador di 
Åland, vise promé minister, 
presidente di parlamento i 
un delegashon parlamenta- 
rio, minister di infrastruk- 
tura i Medio Ambiente, alto 
komisario di polis direktor 
di enseñansa públiko, di- 
rektiva di di televishon i 
emisora públiko i 
Peace Institute di Åland, 
ku ta un sentro di konose- 
mentu konosí pa formanan 
di gobernashon propio den 
diferente pais i region. 
Tambe a hiba kom- 
bersashon ku Kamara di 
Komersio i Konsul Hon- 
orario di Reino Hulandes 
na Åland, spesífikamente 
kon komersio i relashonnan 
ekonómiko ta keda realisá. 
Finalmente e delegashon a 


haña un bista amplio den e 
manera kon Åland ta pro- 
tegé, presentá i promové su 
kultura i herensia kultural. 
Den tur kombersashon 
e pregunta sentral tabata 
kon na Åland e relashon i 
outorisashon ta reglá en- 
tre Mariehamm i Helsinki, 
kon den enseñansa, media 
i gobernashon ta protegé 
i promové idioma propio, 
kon ta finansiá Åland i kon 
ta prevení ku kultura i kara- 
kter di Åland ta kambia 
di un manera ireversibel, 
porehèmpel migrashon in- 
sufisiente regulá, maneho 
di bibienda, planifikashon 
di ordenamentu teritorial i 
ekonomia. 
Konseho Insular di tal 
manera por a tuma nota di 
posibel alternativa pa rela- 
shon i reglanan entre esta- 
donan. 
Tema prinsipal di e kon- 
greso di VNG e aña akí na 
Groningen tabata pobresa, 
mínimo sosial den Hulanda 
Europeo i kambio di klima. 
Asina a tene presentashon 
tokante trabou di Europees 
Nederlandse 
Commissie 
Sociaal Minimum,ku den- 
tro di algun luna lo reportá. 
Kongreso di VGN a 
duna oportunidat tambe 
na Konsehonan Insular di 
Bonaire, Sint Eustatius en 
Saba pa entre kambiá di 
idea i pa yega na sinkro- 
nisashon tokante tópikonan 
aktual di interes komun den 
relashon ku gobièrnu na 
Den Haag. 
Na Den Haag Konseho 
Insular tabatin bishitanan 
di trabou tantu plenario 
komo den diferente grupo 
ku entre otro e sekshon 
Reino di Raad van State, 
diferente direktorado i Di- 
rektorado General di Min- 
isterio di Asuntunan interi- 
or i Relashonnan den reino, 
i algun oro departamento, i 
na komishon Figo di Par- 
lamento pa Relashonnan 
den Reino. Ademas tabatin 
un kantidat di bishita indi- 
vidual i kolektivo apart ku 
miembronan di tantu Eerste 
i Tweede Kamer. ku ámte- 
narnan tokante diferente 


proposishon òf kambionan 
den legislashon pa Bonaire. 
Den tur kombersashon 
Konseho Insular a pidi 
atenshon pa e tópikonan 
menshoná. 
Enfátikamente a pidi 
atenshon pa dos moshon 
ku resientemente Konseho 
Insular unánimemente a 
bai di akuerdo, unu tokante 
introdukshon di mínimo 
sosial entrante 1 di yanüari 
2024 i e moshon tokante 
desishonnan pa kambio- 
nan den WolBES i FinBES 
den kua Konseho Insular 
a ekspresá ku no por trese 
kambio den legislashon es- 
tatal sin aprobashon di kon- 
seho Insular di Bonaire. 


Demas bishitanan di 
trabou 
Riba petishon di Kon- 
seho Insular di Bonaire 
Konsehonan Insular di Bo- 
naire, Saba i Statia a hiba 
kombersashon ku profe- 
sor Hoogers, profesor riba 
tereno di komparashon di 
derecho 
konstitushonal, 
spesialista den derechi di 
reino i ko outor di e rapòrt 


“Het 
Koninkrijk 
Tegen 
Het Licht" ku el a publiká 
na 2019 riba enkargo di 
Tweede Kamer. 
A papia tambe e dife- 
rente modelo pa organisá 
gobernashon propio bou di 
mesun konstitushon nasho- 
nal, por ehèmpel na islanan 
Faeröer, Groenland i algun 
otro den region ku un sierto 
grado di gobernashon pro- 
pio, manera e ta eksistí en- 
tre Repúblika Franses, Re- 
ino Unido i nan teritorionan 
di ultramar. 
Un delegashon di Kon- 
seho Insular a bishitá na 
Breda un instalashon mo- 
derno i inovativo den pro- 
sesamentu di sushi pa ori- 
entá riba mehorashon di 
rekohé i prosesá sushi na 
Bonaire. Kolaboradornan di 
Grifi Insular a sigui un pro- 
grama di estudio i a bishitá 
grifinan nan di Groningen i 
Den Haag pa atkerí konose- 
mentu di método i proseso- 
nan di e aparato di un Grifi 
mas grandi. 
E bishita di trabou a ter- 
miná ofisialmente riba 18 
di yüni 2023. 


Konseho Insular biahe di trabou 

Kustumbernan na nasementu 
di un mucha (5) 


Pa: Bòi Antoin 


Tin hopi kustumber rònt di nasementu di un mucha. Den nos afan pa siña nos lesadónan konosé nos pasado 
i nos kultura, BONERIANO ta publiká e siman aki un seri tokante kustumbernan di embaraso, nasementu i 
kuido di e yuchi durante su promé dia i simannan riba mundu. 


Oyada di mama 
Hopi peligroso ta na mo- 
mentu ku un mama tin 
mal wowo i e duna un yu 
di dje oyada. Un mucha 
asina ta muri sigur, segun 
kerensia di nos grandi- 
nan. Den bok’i pueblo nan 
ta bisa: “Oyada di mama 
no ta kita”. 
Tin hende grandi ta argu- 
mentá ku e promé efekto 
visibel di oyada ta kambio 
den koló di e mucha ku a 
haña oyada. Koló di e mu- 
cha ta kambia. Muchanan 
koló kla ta kambia bira un 
tiki püs. Un otro señal ta 
ku kabei di e mucha ta ku- 
minsá kai i nunka mas e 
kabei no ta krese bon bèk. 
Un tata a konta kon, 
despues ku su yu muhé di 
diesun aña a muri debí na 
oyada, el a deskubrí un 
plèki pretu na garganta di 
e mucha. 
Den pasado na Boneiru 
nan tabata inkliná pa 
atribuí kasonan di en- 
fermedat, tambe serka 
adultonan, pa kua no por 
a haña splikashon, na o- 
yada. Esaki tabata e kaso 
tambe na momentu ku 
mucha muhé òf muhénan 
adulto, lantando mainta 
despues di un fiesta ku 
nan a bishitá anochi, sinti 
nan kurpa malu. Pero no 
tabata konsiderá e tipo di 


kasonan ei di oyada serio, 
komo ku nan tabata den 
kompania di mas hende 
durante e fiesta. I bista 
di e otro hendenan ei ta- 
bata neutralisá e oyada, di 
manera ku e mal wowo ta- 
bata pèrdè su efekto kom- 
pletu. 


Wayabá 
Pero un tipo di oyada asina 
despues di un fiesta, ku 
mas bien mester tin e etikèt 
di “wayabá”, tabata duna e 
keredónan di oyada un sor- 
to di satisfakshon, pasobra 
no tabatin un prueba mas 
mihó ku nan a lusi bunita 
durante e fiesta en kestion 
i a hala atenshon di otro 
bishitantenan. 
E kerensia den oyada ta 
asina ankrá den e komu- 
nidat 
boneriano, 
segun 
Nicolaas van Meeteren, ku 
na momentu ku un zùster 
di hòspital a ekspresá bon 
bunita un mucha resien ta- 
bata, ela haña tende di un 
sirbiente den hòspital ku 
nunka bo por sa kua ta e 
konsekuensianan pa e mu- 
cha. 
Si un sierto momentu bo 
mes ta teme òf kere di e 
afektá un mucha ku bo bi- 
sta, dunando e mucha aki 
oyada, bo mester a dal’é 
un bon wanta na su orea- 
nan, di manera ku e mucha 
ta kuminsá yora. E ora ei e 
konsekuensianan malu di 
oyada no ta haña chèns pa 
sigui afekt’é. 
Un otro “remedi” kontra o- 
yada ta di duna e mucha ku 
a haña oyada un pida paña 
di esun ku a dun’é oyada. 
Un otro medio tabata pa, 
momentu ku un mucha 
haña oyada, kòrta un la- 
munchi, laga tres gota kai 
riba flur, pa despues laga 
tres gota kai den kabes di 
e mucha. 
No opstante e peligernan di 
oyada, ku ta menasá spe- 


sialmente mucha chikitu, 
tòg hopi mucha ta logra 
bira grandi ta debí na sier- 
to medionan ku sa usa pa 
protehá un mucha kontra 
mal wowo. 
Un di e hopi medionan pre- 
ventivo ta di frega un pida 
pan den garganta di un 
mucha. Promé sinembargo 
mester a dòp e pan den 
awa i pas’é den salu. 


Blous 
Un di e medionan mas 
fuerte ku ta usa kontra o- 
yada ta un plèki òf krus 
blou na chanchan, lomba, 
riba pechu òf kabes di un 


mucha. Ta hasi esaki ku 
blous. Muchanan ku ta- 
bata bai batisá òf risibí por 
ehèmpel tabata ser bon 
huntá ku blous. 
Otro medionan ku nan ta 
usa ta e kákunbein di un 
yuana òf djentenan di un 
kolebra bèrdè. Ta karga e 
atributonan aki komo un 
tipo di amuleta kologá na 
por ehèmpel un kadela òf 
hilu diki. 
Mas aleu sa kologá tambe 
rònt di garganta di mucha, 
pa evitá ku nan ta haña o- 
yada, ta e spor di un gai, un 
tipo di bonchi kòrá ku pretu 
ku sa haña na kosta (bon- 


chi makurá). 
E medio mas mihó i ko- 
nosí kontra oyada, segun 
grandinan, ta un asina 
yamá “kontra”. Tin bia sa 
kose e kontra den paña 
di e mucha, pero tambe 
e kontra tabata den forma 
di un saku chikitu di paña, 
kologá na garganta. 
Tur sorto di kos bo por a 
topa den un kontra asina. 
Tin bes nan ta poné apart, 
lorá den papel, miéntras 
ku otro bia nan ta bruhá 
den otro. Tin bes ta un 
pida wesu, pidanan di 
rama ku ta parti den misa 
djadomingu di rama, pida 
piedr’i kandela, un yabi 
chikitu, pida konofló, un 
skruf, mur, siensia i un 
pida blous. 


Kontra fuerte 
Un muhé a konta Bren- 
neker ku e sa traha kon- 
tranan hopi fuerte. E taba- 
ta pone lombrishi di yunan 
ohochi, kombiná ku sensia 
i kaska di siboyo, den su 
kontranan. Banda di esaki 
tabatin e ingredientenan di 
kustumber, manera rama 
di koko i blous. 
Na promé instante, tu- 
mando na kuenta ku ta 
usa blous di labamentu di 
paña, bo por pensa riba 
uso di blous komo un me- 
dio antiséptiko kontra oya- 
da, pero esaki no ta korek- 
to. E forsa ku e hendenan 
tabata atribuí na blous ta- 
bata sintá mas bien den e 
koló di e sustansia aki. 
E saku mes di kontra tin 
forma firkant i ta masome- 
nos 2 pa 3 sèntimeter lar- 
gu, tin bia un tiki mas largu 
ku hanchu. Hopi bia e ta di 
kueru, bela òf paña duru. 
Tabata kologá e kontra 
na garganta di e mucha. 
Nunka tabata kita esaki, 
tampoko na momentu di 
baña òf landa. 
Tin biá sa hiba muchanan ku a haña oyada tam- 
be serka haladó. 
Blous ta hopi usá 
kontra oyada. 


Oyada di mama no sa kita. 

Anthonica 
E promé famia ku ta 
menshoná 
alfabétika- 
mente riba e wèpsait 
Bonairefamily.com ta An- 
thonica, un fam ku no ta 
eksistí mas na Boneiru. 
Ta un dje famianan ka- 
tibu den tempu di West- 
Indishe Compagnie. 
E promé nòmber den 
e famia aki ta Juan Do- 
mingo 
Anthonica. 
Aki 
ta referí na siglo18, Su 
rumannan tabata Juan 
Fransisco, Frans, Mari- 
aante, Catrijntje, Ana So- 
phia i Servisa. 
Un otro famia di e tem- 
pu ei ta di Bomba, Do- 
minga. Su yunan tabata 


Bentura (1734), Philip- 
pie (1735), Maria (1736), 
Seel (1738), Catharina 
(1742), Martha (1746). 
Den mesun tempunan 
ei famia Coffie ta apare- 
sé. Por mira ku atrabes 
di tempu ta skirbi Coffi, 
Coffy i asta Koffi. Pero tur 
ta desendiente di Martha 
Coffij, ku su yunan tabata 
Domingo, Martijn, Sabli- 
ca, Maria Sebel, Louisa, 
Sophia, Lucretia, Juan 
Lourens, Bartholomeus, 
Maria Magdalena. Nan 
tur ta nasé entre 1741 pa 
1762. E promé Coffie di 
e tempu ei tabatin rela- 
shon ku Creool/Criool. 


Criool 
Criool, 
inisialmente 
skirbí komo Creool, ta- 
bata un famia grandi den 
siglo 18. E ta kuminsá 
ku 
Domingo, 
Martha, 
Grasie i Louis Criool. Cri- 
ool ta meskla despues 
ku famia Datto. Sebel di 
Martha ta haña bastan 
yu: Juan Steba, Juan 
Bentura, Juan Christof- 
fel, Juan Bernardo, Maria 
Martha, Luis Bertrand, 
Juan Vicente (Batista), 
Maria St. Jacoba, Steba 
Martens. 


Domacassé 
Famia 
Domacassé 
tambe ta un famia bieu 
di Boneiru den e grupo di 
katibu di West Indische 
Compagnie. E promé 
Domacassé tabata Do- 
mingo, ku su yunan 
Martha, Pihilippie, Lena, 
Thomas, 
Juannotta 
i 
Juan Pedro (Fransisco). 
Originalmente 
famia 
Domcassé ta binmi di 
Rincon, pero despues 
a plama den mas bario, 
manera Antriol i spesial- 
mente Playa Pabou. 
Di mesun tempu di 
West Indiche Compag- 
nie tin tambe registrá 
famia Foluba, komo e 
proménan Anna Maria 
Foluba, Dominga Foluba 
i Fransisca Foluba. 
Mas aleu ta topa ku 
Frans (Cicilia di Frans). 
Su yunan ta Christina, 
Pieter Gabriel, Annica, 
Juan Pedro, tur nasé en- 


NOS FaMIaNaN BONERIaNO 
(4) 
Investigashon: drs. John Schermer 
Kompilashon: Boi antoin 


tre 1720 pa 1732. Famia 
Creool ta mesklá den e 
famia aki. Goeloe ta un 
famia ku kua por nota 
ya kaba den tempu di 
West Indishe Compag- 
nie (WIC) na Boneiru. E 
proménan den nos his- 
toria ta Toontie Goeloe, 


Grandij Goeloe, Lenavan 
Gouloe, Maria van Goe- 
loe, Susanna nan Goe- 
loe, Domingito van Gou- 
loe, Anthony van Goeloe, 
Juana van Goeloe. 
Mas lat den e famia 
aki por nota ku nan ta 
meskla ku Creool. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 

Awèl sí. Nos mester yuda nan. 
Manda koriente via e-mail òf 
èp pa nan. 


Kòrsou ta konfrontando e 
dianan aki basta blèkout di 
koriente. 


- 


DEN PASONAN DI BÒI 


Durante mi bishita na 
Aruba resientemente 
mi a bishitá Angel Co- 
ronel, un dje vetera- 
nonan den periodismo 
radial riba e isla. Awor 
Angel ta ku penshun 
na kas. Su salú ta laga 
di deseá, pero e ta un 
persona ku espíritu di 
lucha hopi haltu. No 
opstante su malesa, 
Angel ta sigui ku su 
bida i ta yen di plan. E 
dianan ku a pasa e ta- 
bata ‘bezig’ na su kas 
ku un proyekto chikitu 
di hidroponics, pues 
kultivá mata den awa. 
*** 
Angel a move den ra- 
diodifushon arubiano 
durante hopi aña. Den 
su tempu e tabata un 
dje gran lokutornan ku 
su bos úniko. Bo por 
a rekonosé Angel su 
bos mesora. Tempu 
ku m’a konosé Angel e 
tabata traha pa Radio 
Kelkboom, 
emisora 
ku no ta den aire mas. 
Den e tempu di kua mi 
ta papia aki ta sola- 


mente kuater emisora 
radial tabatin na Aruba: 
Voz di Aruba, Radio An- 
tillana, Radio Victoria i 
Radio Kelkboom. 
*** 
Na tur e emisoranan 
aki mi tabatin amigu. 
Pa kuminsá ku e le- 
gendario Hubert (Ca- 
ruso) Booy di Radio 
Antillana. E hòmber di 
‘a gozar’ i ‘a comer’. 
Un persona chistoso. 
Despues el a lanta su 
mes 
emisora 
radial 
bou dje nòmber di Ca- 
ruso FM, ku tampoko 
no ta eksistí mas. Mi no 
sa ku ‘Voz di Aruba’ t’ei 
ainda. Ei mi tabata ko- 
nosé Stanley Arends, 
kende no ta aktivo mas 
den radio. 


*** 
Un lokutor di mil kam- 
paña ku sí ta aktivo ai- 
nda ta Johnny Habibe. 
Mi ta purbando pa hasi 
un 
entrevista 
kuné, 
pero ainda mi no a 
logra. Aña pasá kasi 
m’a logra, pero mi a 


bira malu na Aruba 
ku un grip pisá. Mi ta 
kalkulá ku ta Covid 
m’a haña. Mi a topa ku 
Johnny algun biá sí úl- 
timo añanan. E tambe 
ta sobresalí pa su bos 
úniko. Huntu ku Ruben 
(Scorpio) Garcia no tin 
duda ku Johnny ta un 
di e DJ-nan di mas ko- 
nosí ku Aruba a kono- 
sé den añanan setenta. 
Na Kòrsou tabatin Her- 
manito. 


*** 
Kisas hopi hende no 
sa, pero Angel Coronel 
tin rais boneriano. E ta 
subrinu di e konosido 
Yeta ku tabatin pen- 
shon den Nort di Sali- 
ña. Den un programa 
Herensia ku mi taba- 
tin ku Angel algun aña 
pasá el a papia di su 
famianan, di su kare- 
ra den radiodifushon 
i mas kos di su bida. 
Tin hende ku kisas por 
kòrda Angel su bos 
tur djasabra mèrdia na 
Bon FM dunando re- 


portahe semanal di no- 
tisia for di Aruba. 


*** 
Kada pasa dos siman 
asina mi ta yama Angel 
pa papia un tiki. E ta 
dunami ‘update’ di su 
situashon di salú, ide- 
anan ku e tin, tokante 
Aruba i mas. Un hen- 
de agradabel pa anda 
kuné. Un real amigu! 


*** 
Wikènt 
tabata 
hopi 
drùk atrobe. Djabièrnè 
presentashon di buki 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


di sklabitut huntu ku 
Cees Luckhart. Djasa- 
bra kurso di historia 
i kultura, bishita ku 
hóbennan di Junior 
Ranger 
na 
Fontein 
parti mainta, asisten- 
sia na kompetensia 
di lesamentu Bòi An- 
toin, etc. Djadumingu 
mi a trata pa tene liber 
pa sosegá un tiki. Tin 
muchu preshon riba 
mi último tempu. M’a 
kuminsá siña bisa nò. 
Pensa riba mi mes un 
tiki mas. 
*** 


Di bishita serka Angel Coronel. 

Fakel di kandela pa dos persona 


KRaLENDIJK--Dja- 
sabra dia 17 di yüni, Sek- 
shon di Kultura Arte Li- 
teratura ‘SKAL’ a organisá 
su aktividat anual yamá, 
É Chispa di Wan ku Pedu 


2023. Gezaghèber Nolly 
Oleana, a dirigí palabra i 
tambe Papi Cicilia, promé 
ku a kuminsá ku e parti di 
bulamentu di kandela. 
Papi Cicilia, a splika 
poko kos di pasado i e mo- 
tibu di e fiesta di San Juan 
San Pedro. 
E aña aki, SKAL ta sigui 


ku su inovashon relashoná 
ku selebrashon di Wan ku 
Pedu, entregando un fakel 
di kandela, na dos perso- 
na ku ta ligá den e kanto i 
tokadó di San Juan i San 
Pedro den e bario di Niki- 
boko. Ta trata di Herbert 
Cicilia i Alexander ‘Chano’ 
Soleana. Gezaghèber Nolly 


Oleana, a hasi e entrega na 
esnan menshoná. Despues 
gezaghèber Oleana i hefe 
di skal Papito Thomas, a 
sende 3 flambeu, pa hende 
bula kandela. É aktividat di 
Chispa di Wan ku Pedu, su 
meta ta, kalentá pa e sele- 
brashonnan 
tradishonal 
mes ku ta yegando. 


10 
Djaluna 19 yüni 2023 


KOMPETENSIA DI LESAMENU BOI ANTOIN 


Djaluna 19 yüni 2023 
11 


KRaLENDIJK- 
Ku- 
minsando djaluna 26 pa 
djabièrnè 30 di yüni 2023, 
Organisashon Hulandes di 
Investigashon di Siensia 
(NWO) lo organisá e di tres 


edishon di Siman di Inves- 
tigashon Karibense. Tur 
esnan interesá den siensia 
den Karibe por registrá pa 
e 5 dianan di seshonnan di 
mitar dia yen di lekturanan 


interesante, diskushon di 
panelista, workshop, entre- 
tenimento kultural i opor- 
tunidatnan di interkambio. 
E programa lo pasa on- 
line, kuminsando for di 
8’or di mainta, ora di Bo- 
neiru tur dia. Lo tin dife- 
rente tema komo: Ekono- 
mia & Sosiedat, Salubridat 
& Kuido, Medio Ambiental 
& Klima i Kultura i Iden- 
tidat. Por wak mas detaye 
riba Terramar Museum su 
página di Facebook. 
Pa e aña aki, Siman di 
Investigashon Karibense lo 
ta úniko komo ta promé bi- 
aha lo tin eventonan en per- 
sona na tur isla ku ta parti- 
sipá. Terramar Museum lo 
ofresé e espasio i koordiná 
e aktividatnan na Boneiru. 
Eventonan en persona, on- 
line i via live streaming na 
Boneiru lo tuma lugá riba 


djárason 28 di yüni di 8:00 
pa 11:15 , i despues riba e 
mes un dia lo tin un opor- 
tunidat pa interkambio di 
18:30 pa 20:30 na Terramar 
Museum. Pa partisipá na e 
evento di interkambio por 
hasi reservashon tuman- 
do kontakto ku Terramar 
Museum na terramarmu- 
seum@gmail.com / +599 
701 4700. Tur presentashon 
lo pasa online i esaki tambe 


por sigui na Terramar Mu- 
seum, tur persona lo tin 
e oportunidat pa skucha i 
siña di e investigashon di 
tur otro isla henter e siman. 
Pa mas detaye di e pro- 
grama i kon pa registrá, 
bishitá e wèpsait di https:// 
www.nwo.nl/dcrw 
Partisipashon ta grátis i 
tur persona ta bon bin. Tur 
seshon lo ta na e idioma 
Ingles. 


Siman di Investigashon di Karibe Hulandes 

Jean-Nuely Petermella 
a hasi aña 


K R a L E N D I J K - 
-Jean-Nuely Petermella, a 
kumpli un aña mas di bida. 
Djabièrnè 16 di yüli ta su 
fecha natal. 
Tin blas di 1 aña pegá 
su tras, pero esei ta di su 
amiguitu Rashid Trenidad, 
ku tambe ta a selebrá su 


promé aña di biba. Jean- 
Nuely, a pasa selebrá ku 
su amiguitu i pa mas lat e 
selebrá su fiesta. 
El a hasi 24 aña i si bo 
mir’e, e ta parse ménos ku 
20 aña di bida. El a selebrá 
huntu ku e amiguitunan di 
Rashid, e atardi. 


Rashid Trenidad su promé aña 


Rashid Trenidad, a kumpli su promé aña di bida i huntu ku amiguitu i amiguitanan, 
el a selebr’é. Mama i tata di Rashid a pèrkurá pa un bunita fiesta pa nan yu, asina e 
gosa di su dia huntu ku otronan. Muchanan di den bisindario, padrino i madrina ta- 
bata presente, pa selebrá huntu ku Rashid. Riba potrèt entre otro mama, tata i Rashid. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(23) 


ARUBA 
HULANDA 


aRNHEM – Mas di 10 
persona djárason anochi 
mester a bandoná nan apar- 
tamentu, debí na un kande- 
la grandi den un kompleho 
di apartamentu na Arnhem. 
E kandela a originá riba e di 
kuater piso di e edifisio. 
Banda di mitar di kua- 
ter di mardugá, a deskubrí 
e kandela. Brantwer tabatin 


e kandela hopi lihé bou di 
dominio, Omroep Gelder- 
land ta informá. E akomodá 
e hendenan evakuá den un 
espasio den mesun komple- 
ho di apartamentu. 
Un 
persona 
posible- 
mente a hala huma paden 
i e servisionan di ayudo a 
dun’é asistensia. Mas aleu 
ningun hende a resultá 


heridá. E habitantenan di 
e apartamentunan kaminda 
a kandela a originá, por lo 
pronto no por bai nan apar- 
tamentu. Un parti di e otro 
habitantenan evakuá ta bèk 
na kas. Pa e hendenan ku no 
por a bai kas bèk djaweps, a 
regla akohida. Tokante orí- 
gen di e kandela ainda no 
tin nada konosí. 


Despues di kandela 
Mas di dies apartamentu evakuá 


Dies konsekuensia pa un mucha ku lanta sin tata 


KRaENDIJK--Lanta 
trempan, prepará e desa- 
yuno di e muchanan, hiba 
nan skol, bai trabou, buska 
bèk, hiba e muchanan na 
nan aktividatnan despues 
di skol, probechá e ratu ey 
pa pasa kumpra algu i final- 
mente bai kas. Kisas esaki 
ta algun di e poko rutinanan 
ku un tata presente den bida 
di su yu lo ta hasi. Pero den 
realidat, kuantu mucha por 
realmente bisa ku nan tata 
ta gran parti di nan bida 
diario.En konekshon ku dia 
di Tata, ta pone atenshon 
na 10 konsekuensia na 
momento ku un tata no ta 
presente den bida di un yu. 
Tur kaso ta diferente pues 
no nesesariamente e kon- 
sekuensianan ta aplikabel 


den tur situashon i riba tur 
mucha. 
1. Poko konfiansa den su 
mes. Sin duda, un mucha lo 
tin un outoestima abou i no 
ta kapas di kere den su mes. 
Esaki lo ta un opstákulo 
grandi na momento di tuma 
desishon importante. 
2. 
Deskonfiansa 
den 
otro. Kon un mucha ta bai 
konfia den otro, si ni sikiera 
su tata tabata t’ei, ora taba- 
tin mester di dje? Esaki ta 
desemboká den problema 
den relashon ku otro i ta 
hasié un mucha insigur. 
3. Problema di konduk- 
ta. Hopi mucha ta buska 
manera pa haña atenshon i 
nan ta hasié, dor di transfor- 
má den ‘mucha chikitu re- 
belde òf mala mucha’. Nan 


ta komportá malu na skol, 
ta agresivo, falta regla… 
enfin tur loke ta nesesario 
pa haña atenshon. 
4. Problema emoshonal. 
E falta di kariño den infan- 
sia por generá un adole- 
sente ku problema serio pa 
kontrolá su emoshonnan. 
Durante adolesensia nan 
ta enfrentá numeroso sinti- 
mentu, ku por krea un per- 
sonalidat frágil. 
5. Duda. Falta di tin un 
referensia firme den in- 
fansia, por transformá den 
adolesente ku hopi duda i 
indesiso, ku problema pa 
tuma desishon importante 
ku un inkapasidat pa kom- 
prometé su mes. 
6. Komportashon impul- 
sivo. E muchanan tin ten- 


densia di ta poko rashonal i 
ta dirigí pa impulso. Nan ta 
sinti ansiedat i strès i hopi 
bía kompaña pa un kom- 
portashon agresivo. 
7. Depreshon. E angus- 
tia di no tin un referente 
emoshonal banda di dje, 
por forma den un mucha ku 
depreshon. 
8. Problema mental. Den 
kaso ekstremo, por generá 
problema grave na nivel 
sikológiko, manera trastor- 
no di personalidat. 
9. Adulto dependiente 
den ekseso. E muchanan 
aki ta bira adolesente ku 
un dependensia den un fu- 
turo pa buska un hende ku 
ta yena e bashí ku nan ta 
sinti. Esaki por kondusí na 
buskamentu di un forma no 


saludabel na persona ku ta 
kuida nan. Nan tin miedu di 
rechaso i abandono. P’esei 
nan ta kapas di sakrifiká 
den ekseso, kontal di tin un 
hende band’i nan. 
10. Bashí interior kon- 
tinuo. Ta manera un buraku 
ku no ta sera. Den sierto 
kaso , e falta di kariño di 
tata den infansia di un mu- 
cha, ta kompaña nan pa 
semper. 
Pues tata, sea biológiko 
òf no, NO LUBIDA, ku 
un mucha no ta su so, 
djis ora bo no ta na kas 
òf den e núkleo familiar. 
Bo yu ta so tambe, ora ta 
laga amistat, televishon, 
trabou i selular ta un gran 
motibu di bo ousensia. 


Un di e kondishonnan mas im- 
portante pa mantené sindika- 
lismo bibu i sigur na Boneiru 
i pa e por sigui mantené e 
rèspèt i rekonosimentu ku ela 
logra e último 10 añanan ta 
formashon di liderato sindikal. 
Den esaki nos por tuma un 
ehèmpel na nos sindikato ru- 
man na Aruba FTA ku den un 
forma hopi agresivo a hinka i 
ehekutá un plan di formashon 
di liderato sindikal den otro 
den estrecho koperashon ku 
un universidat di Colombia. 
Baimentu atras di un sindikato 
i motibu ku miembronan ta de- 
safiliá ta hopi biaha pa entre 
otro e siguiente motibunan: 
- 
Falta di interes i a- 
tenshon di parti di liderato pa 
preokupashonnan di miem- 
bronan. 
- 
Falta di t’ei pará kla 
pa duna servisio na miembre- 
sia 
- 
No ta kumpli ku sta- 
tutonan, esta no ta tene e re- 


unionnan statutario, den kua ta 
duna relato di aktividatnan i re- 
lato finansiero di kon a manehá 
e fondonan finansiero di e e 
miembronan. 
- 
No ta krea insentiva- 
nan ku ta duna miembronan 
benefisio riba no miembronan. 
- 
No ta organisá aktivi- 
datnan sosial pa promové e 
espiritu di solidaridat bou di e 
miembresia i nan famia. 
- 
No ta disponé di lider- 
nan ku ta dediká nan tempu i 
nan energia na e kousa sindi- 
kal. 
- 
Falta króniko di lidera- 
to formá riba temanan laboral 
di moda ku nan por duna in- 
formashon na miembresia riba 
flur di trabou. 


- 
Falta di pone un po- 
sishon kla i ophetivo sindikal 
pa ku dunadó di trabou. Un 
lider sindikal a formulé bisando 
no meser drumi ku dunadó di 
trabou, pero mester sinta serio 
kuné na mesa pa atendé in- 
teresnan di e trahadó, 
- 
Otro motibunan 
E sindikato na mi opinion mes- 
ter desaroyá un plan di for- 
mashon kontinuo, esta uno ku 
anualmente ta bin bèk riba nivel 
básiko, pero tambe riba nivel- 
nan mas avansá den sindika- 
lismo. Mi tin sigur ku pa un plan 
asina di formashon lo tin dife- 
rente forma di finansiamentu 
banda di e propio kontribushon 
di e sindikato i su miembronan. 
Pero e bondat di un plan asina 


ta ku anualmente bo ta prepará 
un kantidat di trahadó pa haña 
konosementu 
i 
formashon 
sindikal, kual konosementu i 
formashon por ser usá ora di 
skohe delegadonan den kada 
kompania, ora di skohe miem- 
bronan pa diferente puesto den 
direktiva, pero tambe pa skohe 
lidernan pa diferente komis- 
honnan ku mester tene e sindi- 
kato durante henter aña aktivo. 
USIBO i sindikalismo na Bo- 
neiru por hunga un papel im- 
portante den esaki. Atrobe pa 
nos por realisá esaki, lidera- 
tonan mester por pasa riba nan 
sombra i mira e kousa. Nan 
mester realisá ku nan ku t’ei 
aktualmente no t’ei pa semper 
i ku ta nan deber i responsabi- 


lidat pa prepará e próksimo 
generashon pa tuma over. Ta 
di lamentá pa mira kon sindi- 
katonan pa motibu di negli- 
gensha ta pèrdè miembresia, 
ta pèrdè representashon un 
tras di otro na sierto empre- 
sanan. Na e otro un banda ta 
parse bunita ku otro sindikato 
ta krese na empresa i miem- 
bresia, pero aweró pa falta 
di liderato formá tambe por 
konfrontá problema. I den tur 
esaki ta un viktima tin, ta un tin 
ku ta sali perhudiká i esei ta E 
TRAHADÓ. Pregunta kardinal 
ta, no a yega ora pa sindika- 
tonan bolbe uni i a base di e 
forsa humano eksistente yega 
na un federashon sindikal 
fuerte tantu finansieramente 
komo riba nivel di maneho pa 
asina huntu yuda realisá un 
desaroyo 
sosial-ekonómiko 
fuerte i duradero i kaminda e 
klase trahadó ta risibí e parti 
hustu di e desaroyo aki? Ku- 
minda pa pensa.. 

ARUBA 
STATIA/SABA/ST. MAARTEN 


Treinen tim ayudo di emergensia 


pHILIpSBURg 
– 
Gobièrnu a tene un treinen 
di ayudo di emergensia 
komunitario, 
CERT, 
na 
Sint Maarten. Ta trein par- 
tisipantenan di e komuni- 
datnan rònt e isla pa bira 
miembro di CERT. Awor 
nan ta boluntario kualifiká, 
kende ta organisá lideraz- 
go, maneho i implementá 
aktividatnan den e barionan 
i redukshon rísiko di desas- 
ter. Kreamentu di CERT ta 
parti di e plan di Gobièrnu 
di Sint Maarten, pa me- 
horá e preparashonnan i 


ayudo di desaster. CERT ta 
e promé grupo di ayudo ku 
lo kompletá i sostené insti- 
tutonan ku ayudo. Tambe lo 
liderá e preparashonnan na 
nivel komunitario i reduk- 
shon di rísiko. 
Miembronan CERT ta 
boluntario i nan trabou i ak- 
tividatnan no ta renumerá. 
Den kaso di emergensia òf 
desaster mayó, nan ta ak- 
tivá komo parti di e sentro 
di operashon di emergen- 
sia, EOC, na Sint Maarten, 
tumando un ròl di yabi den 
nan komunidat. 


Promé Minister a topa Minister Kuipers 


pHILIpSBURg 
– 
Promé Minister di Sint 
Maarten, Silvera Jacobs, 
a topa Minister di Salu- 
bridat Públiko, Bienestar 
i Deporte di Hulanda, 


Ernst Kuipers, dentro di e 
konteksto di e siguimentu 
despues di e despensa pa 
pasado di sklabitut di parti 
Gobièrnu Hulandes dia 19 
di desèmber 2022. 


Promé Minister Jacobs 
i Minister Kuipers a papia 
tokante e establesimentu 
di ACSAR, e komishon di 
konseho na Sint Maarten 
pa loke ta trata e lega- 
lisashon di kolonialismo 
i sklabitut ku ta awe ta a- 
fektá e sosiedat i pa kon- 
sehá Gobièrnu ku reko- 
mendashonnan. 
A papia tambe tokan- 
te e trouma generasho- 
nal di sklabitut riba tantu 
salú físiko komo mental 
i esaki lo mester bira un 
di e tópikonan di investi- 
gashon ku ACSAR mester 
fokùs ariba. 
Siguiendo e despensa 
di e ministerio di salu- 
bridat públiko Hulanda, 
huntu e ministernan ta 
mira kamindanan pa sos- 
tené e investigashon i 
proyektonan. 


Enkuentro tokante programa desaroyo espasial 


THE 
BOTTOM 
– 
Djaweps 8 di yüni Mini- 
sterio di Asuntunan Interno 
i Relashon di Reino, BZK, 
representá pa Henk Kats, 
a duna oportunidat na resi- 
dentenan di Saba pa pre- 
sentá un presentashon di e 
programa di desaroyo espa- 
sial. 
Kompañando Kats pa 
sosten, tabata Stijn Schep, 


kende ta traha pa e kom- 
pania di konseho, Grant 
Thornton, stashoná na Hu- 
landa. E tabata un enkuen- 
tro pa diskushon liber. 
Schep a kuminsá su pre- 
sentashon riba netamente 
loke e planifikashon di de- 
saroyo espasial BES, pa 
Karibe Hulandes i a splika 
kiko esaki ta nifiká pa Saba. 
E plan akí ku Ministerio In- 


terno i Relashon di Reino 
ta desaroyá, ta kaminda e 
ophetivonan nashonal ta 
identifiká i p’esei tin un 
implikashon pa e planifi- 
kashon espasial den Karibe 
Hulandes. 
Schep a indiká ku e loke 
ta desaroyando awor no ta- 
bata e plan di desaroyo es- 
pasial pa Saba ainda, komo 
ku e isla aktualmente no tin 


un plan di desaroyo espa- 
sial. Tambe el a agregá ku e 
propósito di lei pa desaroyo 
di e plan pa teritorionan òf 
islanan, ta di Gobièrnu di e 
isla. P’esei awor ta e mo- 
mentu perfekto pa traha 
huntu den gradonan di de- 
saroyo pa e programa komo 
ku e ta proveé liña di guia 
ku Saba mester kumpli 
kuné. 


Pa fin di 2023, basá riba 
informashonnan 
optené, 
ta bini ku vershon di kon- 
tinuashon. E vershon akí 
lo keda presentá primera- 
mente na e entidatnan pú- 
bliko pa un konfirmashon 
ofisial. 
Despues 
Konseho 
di 
Minister lo risibí e doku- 
mento i adopt’é den e pro- 
grama. 


Resultado rapòrt di ILT 


Statia ta konfirmá preokupashon 


ORaNJESTaD (EUX) 
– Den un promé reakshon, 
Komisario di Gobièrnu di 
Sint Eustatius, Alida Fran- 
cis, a indiká ku e rapòrt di 
Inspekshon di Ambiente 
di Biba i Transporte, ILT, 
tokante 
otorgamentu 
di 
pèrmit, supervishon i man- 
tenshon di lei, VTH, na Ka- 
ribe Hulandes, ta demostrá 
klaramente ku mester tuma 
paso urgente. 
“Nos a ekspresá nos 
preokupashon na diferente 
okashon den pasado i nos ta 
sostené e rekomendashon- 
nan kompletamente.” 
Problemanan 
funda- 
mental, ta pidi pa medida 
fundamental i e rapòrt akí 
ta demostrá nos a kuminda 
pa dilanti. Supervishon i 
mantenshon di lei apropiá i 


transparente, no solamente 
ta vital pa protekshon di nos 
medioambiente, patrimonio 
natural i espasio pa biba, 
pero tambe ta yuda nos pa 
protehá 
nos 
patrimonio 
kultural presioso i mehorá 
nos invershon den klima, 
segun Francis. E komisa- 
rio di gobièrnu a indiká, 
ta importante tambe pa ku 
tuma riba esaki, mester ta 
tumá den ful koperashon 
ku e gobièrnu lokal. E ta 
un asuntu kompleho huntu 
ku diferente ministerio i 
agensia enbolbí i solamente 
nos por bira sustenibel, 
un solushon riba término 
largu den estrecho koper- 
ashon ku otro. Nos ta urgi 
i enkurashá Sekretario di 
Estado pa tuma e siguiente 
pasonan. 

ARUBA 
ARUBA 


Colegio EPI, como scol ganado di e proyecto EduTech, 
A ricibi su bukinan digital 
ORaNJESTaD - Go- 
bierno di Aruba hunto cu 
Futura a bin cu un pro- 
grama 
di 
innovacion, 
Edutech, na unda ta duna 
oportunidad na tur scol 
pa bin cu un proyecto di 
innovacion cu nan ta de- 
sea pa nan scol, inscribi e 
proyecto, traha riba dje y 
entrege pa asina por bin na 
remarke pa gana fondo pa 
por implementa e proyecto 
desea. Colegio EPI tambe 
ta un scol cu a entrega nan 
proyecto y a resulta di ta 
un di e ganadonan. Den un 
entrevista cu señora Gina 
Arends di Colegio EPI, 
el a splica cu e a wordo 
asigna pa ta e "trekker" di 
e PLVS systeem na unda 
el a sigui un workshop di 
digitalisacion, "Columbus 
Coach", pa ciclo 21. Pa e 
workshop aki, señora Ar- 
ends mester a scirbi un 
proyecto riba con nan lo 
implementa e workshop 


aki na Colegio EPI. Di- 
rectie di scol tabata asina 
enthusiasma cu e proyecto 
aki, cu a tuma e decision di 
no implementa esaki sola- 
mente pa nan sino pa tur 
trahado, docente y alumno 
di scol. E meta di Cole- 
gio EPI ta pa prepara tur 
hende, tanto studiantenan 
y docentenan pa e ciclo 21 
cu ta rekeri hopi di cada 
persona. Na momento cu 
Colegio EPI a tuma nota 
di e proyecto di EduTech, 
a mira e oportunidad di por 
gana e fondonan pa por 
haci esaki un realidad. Mi- 
rando cu ya caba tabata tin 
un plan traha, e proceso di 
aplicacion tabata uno hopi 
mas facil. 
Aki ta unda Colegio 
EPI a aplica cu e resul- 
tado positivo di ta un di e 
scolnan ganador. E scol ta 
sumamente agradeci cu e 
premio aki y a uza e fondo 
den bukinan digital. 


Riba e importancia di prensa na aruba 
‘Periodista pa un dia’ ta conscientisa 
nos muchanan 


ORaNJESTaD -- Dia- 
huebs merdia, e ‘Periodi- 
stanan pa un Dia’, Khloé 
Destiny Dabian, Xylion pi- 
etersz, Ashaney Croes, Jay- 
smeline Hernandez Pinedo, 
Michiko Vis y Rayon Liu, 
acompaña pa nan mayor- 
nan, a drenta sala di prensa 
di Gobierno di Aruba na 
unda cu nan a haya un spli- 
cacion hopi amplio di tur 
loke ta pasa den un confe- 
rencia di prensa di Gobi- 
erno di Aruba y di e trabou 
di prensa na Aruba. ‘Peri- 
odista pa un Dia’ ta consci- 
entisa nos muchanan riba 
e importancia di prensa na 
Aruba. Sandra Croes, pre- 
sentadora den Conferencia 
di Prensa di Gobierno di 
Aruba, despues di a conta 
e proceso di cada conferen- 
cia di prensa di Gobierno, a 
expesa su sentimentonan di 
e stimacion y dedicacion cu 
e tin pa su trabou ora cu e 
ta guia cada conferencia di 
prensa den e sala aki. El a 
splica e muchanan cu den 
tur loke nan kier bira ora 
nan bira grandi, semper 
stima nan trabou y cu dedi- 
cacion pa asina nan por tin 
resultadonan feliz. 
Pa e siman aki, e peri- 
odista invita ta señora Ale- 
jandra Forero di TeleAruba. 


Señora Forero, naci na Co- 
lombia, di mucha caba a 
sinti e inspiracion pa bira 
un periodista. Cu su 18 aña 
Alejandra a cuminsa studia 
Periodismo den un di e Uni- 
versidadnan di mas presti- 
gio na Bogota, Politécnico 
Grancolombiano y di eynan 
el a sigui studia y engran- 
dece su conocimento mas y 
a traha pa diferente medio 
di comunicacion. Desde 
2011, Alejandra ta forma 
parti di nos comunidad y a 
traha pa radio y television 
local. Actualmente, Alejan- 
dra ta traha na nos planta 
di 
Television 
Nacional 
TeleAruba den su programa 
Primera Plana con Alejan- 
dra Forero, como periodista 
y presentadora. Alejandra e 
expresa na e muchanan cu 
ta un honor pe, pa cada dia 
informa nos comunidad. 
Ser periodista ta un pasion 
pero tambe un responsabi- 
lidad pa asina informa nos 
comunidad cu e berdad. 
Na final, Alejandra a 
conseha tur e muchanan pa 
nan sigui studia, pasobra 
studia ta e cos di mas im- 
portante si nan kier tin un 
futuro briyante. Pero tambe 
nan tin cu percura pa ta un 
bon ser humano cu tur hen- 
de, sin discriminacion, cu 


respect pa otro y por ultimo 
honra nan mayornan, paso- 
bra esey ta un ley divino. 
Despues di e splica- 
cionnan ricibi y e prepara- 
cionnan duna pa Alejandra 
Forero, e muchanan a bay 
encontra cu Prome Minister 
Evelyn Wever-Croes den 
sala di Conseho di Minister 
y tur a keda hopi impresio- 
na y feliz di a conoce Prome 
Minister y di e splicacion 
di e trabou di Gobierno y e 
desicionnan importante cu 
ta wordo tuma den e sala di 
Conseho di Minister. 
Na final, e tuma luga 
e Conferencia di Prensa 
Hubenil den e sala di con- 
ferencia di Gobierno di 
Aruba na unda e muchan 
tur a haya e oportunidad 
pa haci nan preguntanan 
na Prome Minister. Curio- 
sidad y creatividad di nos 
muchanan tocante e pre- 
guntanan haci, ta mustra cu 
nan tin hopi interes pa sa 
mas di Prome Minister pero 
tambe di Gobierno en gen- 
eral. Prome Minister a con- 
testa cada pregunta y a nota 
e atencion cu e muchanan 
tawata pone pa haya con- 
testa riba nan preguntanan. 
Prome Minister ta gradi- 
ci tur esnan cu a haci ‘Pe- 


riodista pa un Dia’ posibel 
y un exito. Danki tambe 
na señor Andrew Vrolijk 
pa su tempo pa splica nos 
muchanan mas di e trabou 


aki. 
Danki na e mayornan pa 
permiti nan yiunan parti- 
cipa y danki special na nos 
muchanan cu a participa. 

ARUBA 
ARUBA 


Despues di evaluacion di US State Department pa loke ta 
trata traficacion di hende, 
Aruba ta wordo upgraded pa Rier 2 


ORaNJESTaD -- Dia- 
bierna 16 di juni mainta, 
durante 
conferencia 
di 
prensa di Gobieno di Aru- 
ba, Prome Minister Ev- 
elyn Wever-Croes, Minister 
di Husticia Rocco Tjon y 


Directora di Coördinatie- 
centrum mensenhandel en 
mensensmokkel (CMMA), 
señora Jeannette Richard- 
son Baars, a anuncia cu US 
State Department a ‘up- 
grade’ Aruba pa Tier 2. E 


topico di "Mensenhandel 
en Mensensmokkelen" a 
wordo trata durante e con- 
ferencia di prensa y a duna 
splicacion amplio riba e es- 
fuersonan haci y e proceso 
pa wordo evalua y yega bek 
na Tier 2. 
Prome Minister a re- 
marca cu lamentablemente 
na Aruba tambe e prob- 
lema aki ta existi. Sinem- 
bargo awe nos tur mester 
ta satisfecho y agradecido 
cu e "upgrading" di Aruba, 
hincando nos den un miho 
ranking pa loke ta trata e 
maneho riba e problema- 
tica di traficacion di hende. 
Aruba tabata tres aña riba e 
"watchlist", na unda a traha 
hopi duro pa por a move 
bek den tier 2. 
Aruba ta hopi cerca di 
Venezuela y pa e simpel 
hecho cu tin e crisis migra- 
torio, Aruba su cercania ta 
keda un punto di interes pa 
Merca. Awor nan a revisa 
tur nos sistemanan y pro- 
cesonan y bin na e conclu- 
sion cu Aruba a haci su me- 


horacionnan considerabel. 
“Mi ta gradici tur cu a haci 
esaki posibel y un danki 
pa e trabou grandi. Cu es- 
aki nos ta compronde cu 
Aruba por wordo considera 
como un ‘best practice’ pa 
e region y pa islanan SIDS, 
Aruba ta un di e poco isla- 
nan den Caribe cu ta den 
Tier 2 y cu nos a wordo pidi 
pa yuda otro islanan tambe 
cu e experiencia cu nos 
tin”, Prome Minister a duna 
di conoce. 
Prome Minister a indica 
cu ta importante pa Aruba 
mantene e ranking aki paso- 
bra si no mantene e ranking 
y bay den Tier 3, esaki lo 
tin dañonan gigantesco pa 
Aruba. Dañonan pa e ima- 
gen di Aruba, economico y 


pa turismo especialmente 
pasobra State Department 
lo pone un aviso riba nan 
website pa turistanan ta 
mas alerta ora di bin Aruba 
si nan realisa cu Aruba no 
ta pone atencion na trafica- 
cion di hende. 
“Pues e ta importante pa 
Aruba, pa nos mantene y/of 
mehora e ranking aki. Nos 
ta den recuperacion, turis- 
mo ta nos pilar economico 
y p’esey ta importante pa 
tur hende duna di nan banda 
pasobra combati traficacion 
di hende no ta solamente 
den man di CMMA of di 
Gobierno di Aruba, sino 
den man di tur ciudadano di 
nos pais”, Prome Minister 
Evelyn Wever-Croes a en- 
fatisa. 


Esfuersonan pa conscientisa y preveni 


ORaNJESTaD—Du- 
rante Conferencia di prensa 
di Gobierno di Aruba dia- 
bierna mainta, Prome Min- 
ister a elabora riba algun di 
e esfuersonan cu a wordo 
haci pa asina Aruba haya 
un evaluacion positivo di 
US State Department y 
pone Aruba bek na e rank- 
ing Tier 2. E Coördinatie- 
centrum mensenhandel en 
mensensmokkel 
(CMMA) 
a bin cu un campaña yama 
"Habri bo Wowo" pa asina 
conscientisa comunidad riba 
e importancia di ta alerta 
pa cu casonan di traficacion 
di hende. Ta importante pa 
ciudadanonan notifica auto- 
ridad den caso cu ta nota cu 
personanan ta wordo treci na 
un forma ilegal di otro pais, 
y ta wordo depriva di nan 
libertad, di por drenta y sali 
ora cu nan kier, si te hasta 


ora di bay banco tin un hen- 
de ta vigila nan, of si nota cu 
tin auto ta drenta sali cada 
rato di un cas den cercania, 
entre otro. Actualmente esa- 
ki no ta un problema grandi 
na Aruba pero mester haci 
tur esfuerso pa evita pa e 
bira grandi, principalmente 
door di preveni. Aki ta unda 
CMMA tin un trabou grandi 
pa haci. 
Manera a wordo indica 
door di Minister di Husticia 
Rocco Tjon, Aruba a haci 
hopi inversion, a duna sosten 
y atencion na nos departa- 
mento of coordinatie punt, y 
a haci esfuersonan interna- 
cional tambe. September aña 
pasa, Prome Minister duran- 
te su viahe na New York, a 
reuni cu e Deputy Assistance 
Secretary for Caribbean Af- 
fairs di State Department sra. 
Barbara Feinstein, y a splica 


señora Feinstein con impor- 
tante esaki ta pa Aruba, y pa 
nan yuda Aruba pa nos no 
bay mas den Tier 3. Y nan a 
manda un hende cu ta com- 
pronde mas con e sistema ta 
aki na Aruba. 
Trece hende ilegal Aruba 
no ta algo permisibel, noble 
of normal. Esaki ta contra 
ley, specialmente si ta trece 
hende y bay abusa di nan. Ya 
caba na Aruba, un di cada 6 
persona, ta indocumenta for 
di Venezuela. Gobierno ta 
haciendo tur esfuerso pa pur- 
ba regula esaki y percura cu 
tur hende tin un bon calidad 
di bida. “Aruba como isla 
chikito, tin su limitacionnan. 
Nos ta un isla y tin limi- 
tacion financiero, pues laga 
nos haci loke mester wordo 
haci na un forma regular no 
na forma illegal”, Prome 
Minister a indica. Prome 


Minister ta haci un peticion 
na comunidad di Aruba, pa 
hunto keda alerta y pa ora 
cu cualkier ciudadano sinti 
cu tin un caso di traficacion 
di hende, meld na CMMA 
di biaha pa nan por actua 
debidamente. Por haci esaki 
riba medionan social, cm- 
maruba of por yama e hot- 
line, 5923231 of na oficina 
na 5975223 of tambe via 
email info@cmmaruba.com. 
“Pues awor nos ta den Tier 2, 
y ta keda na cada un di nos 
pa nos keda mantene paso- 
bra ta hunto nos mester com- 
bati esaki”, Prome Minister 
a enfatisa. Prome Minister ta 
gradici señora Jeanette Baars 
y señora Angela Persad, cu 
ta dos dama cu tin pasion pa 
e trabou aki den e Coördina- 
tiecentrum mensenhandel en 
mensensmokkel (CMMA). 
Nan a sa di carga y mehora e 


trabou y awor convence US 
State Department di con bon 
Aruba ta haciendo su tra- 
bou. Tambe Prome Minister 
ta gradici henter e cadena di 
Husticia y Sociaal cu ta sos- 
tene e trabou aki. “Un danki 
di curason na boso tur y na 
Minister Rocco Tjon cu ta 
kere den esaki y cu tin un 
vision pa haci Aruba mas 
sigur y cu ta sostene e de- 
partamento y punto di coor- 
dinacion. “Ban haci tur otro 
esfuerso pa nos por mantene 
e rating aki pasobra ta ma- 
sha poco isla den Caribe ta 
den Tier 2. Nos tin cu con- 
sidera nos mes hopi dichoso 
cu esaki y semper traha pa 
sigui mehora. E compromiso 
di nos Gobierno ta pa sigui 
mehora y nos ta conta cu 
comunidad riba esaki tam- 
be”, Prome Minister Evelyn 
Wever-Croes a expresa. 


PENSAMENTU DI SIMAN 
Proverbionan 11: 29 ta bisa…. 


“Esun ku tormentá su mes kas lo heredá bientu, 
i e bobo lo ta sirbidó di esun ku ta sabí di kurason”. 
Kiko e proverbio aki por siña nos? 
E ta siña nos ku… 
Un di rekursonan di mas grandi ku Dios a duna 
nos, ta un famia. 
Famia ta duna nos aseptashon, aliento i ta siña 
nos kon pa kana den bida. 
Pero mas ku tur kos….e ta un kaminda pa haña 
konsuelo. 
Si nos okashoná problema na nos famia, sea ku 
pasobra nos ta rabiá, òf pa motibu di un deseo 
grandi pa ta independiente….. de fakto….ta koí 
loko nos ta hasi. 
Esei ta hopi lamentabel paso nos ta priva nos mes 
di hopi kos bon i bunita. 
Mi ta kere ku lo ta mihó bo lucha pa un bon 
komunikashon i komprenshon den famia. 
Ta masha dushi ora tin bon komunikashon den 
famia. 
Rumannan…. Mi ta spera e proverbio aki lo duna 
nos un motibu pa wak nos famia ku un wowo skerpi 
i bunita. 
Keremi…. Si bo studia kon bo famia ta, lo bo 
deskubri hopi kos presioso. 
Un siman bendishoná....... 

ARUBA 
KÒRSOU 


KRaLENDIJK--E 
partido di futbòl amis- 
toso entre e ekiponan FC 
Champs 50+ i Tera Blanku 
50+ djasabra último no 
por a tuma lugá pa mo- 
tibu ku un di e ekiponan 
no a kompletá e kantidat 
nesesario pa e partido. 
E informe ofisial tokan- 
te esaki ta bisa ku djasabra 
último FC Champs 50+ 


lo mester a hunga kontra 
Tera Blanku 50+, pero nan 
no a logra kompletá 11 
hungadó pa e partido. 
E wega a keda posponé 
pues o sea ku esaki no por 
a tuma lugá. 
Djasabra awó 24 di 
yüni, FC Champs 50+ ta 
hunga kontra SV Deporti- 
vo 5or atardi na Fèlt Elion 
Flores na Amboina. 


Djasabra awó FC Champs 
vs Deportivo 


ARUBA 
DEPORTE 


WILLEMSTaD 
-- 
Djabièrnè 16 yüni 2023, al- 
rededor di 08.45’or, Duran- 
te di un kontrol ku polis a 
ehersé riba Gosieweg a de- 
tené e hòmber J.F.A. di 38 


aña di nashonalidat Kolom- 
biano. E kontrol a tuma 
lugá djabièrnè 16 yüni. 
Na momentu di kontrol, 
a detektá ku e hòmber no 
por a mustra dokumentu- 


nan bálido ku e ta perte- 
nesiendo legal na Kòr- 
sou. Konsekuentemente a 
entreg’é na departamento 
di imigrashon ku lo atendé 
su deportashon. 


Detenshon di ilegal 


WILLEMSTaD – Min- 
ister Charles Cooper huntu 
ku Servisio pa Planifi- 
kashon Urbano (ROP) a en- 


tregá un pèrmit di konstruk- 
shon na TUI pa ekspanshon 
di nan ofisina ku un di dos 
piso. 


Ofisina di TUI ta situá 
na W.F.G Mensing 96 na 
Schottegatweg Oost den 
Zeelandia. E desaroyo ta 


un invershon total di 4 mion 
florin i esaki lo dura 12 
luna. Durante di ehekushon 
di e proyekto di konstruk- 
shon lo tene debido kuenta 
ku eksigensianan tékniko 
di seguridat, i lo sòru pa bin 
ku 45 lugá di parker mas 
pa e ofisina. Ekspanshon 


di TUI d ta kontribuí komo 
impulso ekonómiko grandi 
pa Kòrsou. E ta duna un 
impulso na ekonomia en- 
tre otro kreando 30 kupo 
di trabou na momento di 
e konstrukshon i 50 kupo 
nobo serka TUI ku pa 90% 
ta trahadó lokal. 


Pèrmit di ekspanshon pa TUI 


WILLEMSTaD--Re- 
lashoná ku un kaso di mal- 
trato ku a tuma lugá den o- 
ranan di anochi di djasabra 
17 di yüni na un kas riba 
Caracasbaaiweg, polis a 
hasi un detenshon. 
Djasabra 17 di yüni 
sentral di polis a dirigí un 
unidat pa un kas riba Ca- 


racasbaaiweg, na unda un 
hòmber a maltratá un dama 
i a menasá otro personanan 
ku tabata na e kas en kes- 
tion. Na yegada di e uni- 
dat, a topa un dama ku sla 
rònt di su kurpa, miéntras e 
agresor ya a bandoná e sí- 
tio. 
Algun ratu despues, pa 


23.11’or, e sospechoso, e 
hòmber D.J.G. di 22 aña di 
edat nasé na Kòrsou a mèl- 
du na warda di polis di Rio 
Canario, na unda el a keda 
detené. A presentá e sos- 
pechoso dilanti di un fiskal 
ouksiliar ku a ordená su en- 
karselamentu pendiente di 
mas investigashon. 


Detenshon pa maltrato 


W I L L E M S Ta D - 
-Djasabra 17 di yüni polis 
a dirigí un unidat di Pun- 
da pa Versailleweg pa un 
kaso di maltrato. 
For di informashon pre- 
liminar ku polis a logra 
kompilá, a sali na kla ku 
dos hòmber a yega na 
un kas i a baha for di nan 
vehíkulo. Despues di un 
interkambio kòrtiku ku e 
dama ku ta biba na e kas 
ei, un di e hòmbernan lo 
a maltratá un otro hòmber 
ku ta habitante di e kas. 


Durante di e agreshon 
aki, e habitante a risibí 
sla na wowo, skouder i 
posiblemente fraktura na 
su nanishi. Na un kas djis 
den e área ei tambe taba- 
tin un otro persona ku a 
keda agredí i heridá. Ta- 
bata nesesario pa ambu- 
lans a yega na e sitio pa 
a transportá e víktimanan 
pa C.M.C. Na yegada di 
polis, ya e sospechosonan 
a bai for di e sitio. Inves- 
tigashon den e kaso aki ta 
kontinuá 


Kaso di maltrato 
serio 


Direktor di Aqualectra 
Darick Jonis a entregá su retiro 


WILLEMSTaD—Di- 
rektor di Aqualectra den fin 
di siman, a entregá su retiro 
komo direktor di Aqualec- 
tra. Jonis a fungi 12 aña 
komo direktor di e kompa- 


nia. Jonis su retiro ta bini 
despues ku Kòrsou a hañ’e 
konfrontá dos bía tras di 
otro ku un `black out`. E 
direktor a duna komo mo- 
tibu di su retiro motibunan 


familiar. Den seno di tra- 
hadónan ta lamentá retiro 
di e direktor. Algun ya a 
aserka nan sindikato pa 
mira kiko e retiro ta bai ni- 
fiká pa nan. Jonis a risibí 
basta kritiká for di direk- 
shon di entre otro minister 
Cijntje, ku a kuestiona e di- 
rektor pa e `black outnan`. 
Tin rumornan insistente ku 
ta un persona hulandes lo 
bai okupá e puesto di direk- 
tor. Un desaroyo ku sigur 
mester keda vigilá. 

ARUBA 
DEPORTE 


KRaLENDIJK--E eki- 
ponan di futbòl veterano 
SV Hbon i Deportivo, fin 
di siman pasá i pa ta mas 
eksakto, djasabra último a 
empatá 2-2 ku otro de tre- 


mendo partido amistoso. 
Di akuerdo ku e infor- 
mashon ku nos a risibí, 
djasabra último 17 di yüni 
2023, e ekiponan SV Ho- 
bon i Sv Deportivo a en- 


frentá otro den un partido di 
futbòl amistoso ku a tuma 
lugá den Stadion di Playa 
den oranan di atardi. 
E partido ku a kuminsá 
25 pasa di 5or di atardi, a 


keda dirigí pa rèfri Nando 
Bernabela. 
Tabata SV Deportivo ku 
a kuminsá ku inisiativa i ta- 
batin un dominio leve riba 
SV Hobon, atakando ku 
hungadónan manera Pala- 
sio, Pedro, Robert i Renny. 
Na di 15 minüt di wega, 
Deportivo ta haña un pena 
máksimo na su fabor ku a 
keda kobrá pa e hungadó 
Dany. 
Portero Echo Mercera ta 
para e pinalti di Dany. 
Na di 20 minüt tabata 
Palasio ku ta lòs un tiru ku 
ta dal den lata horizòntal i 
sigui bai afó. 
E portero Echo Mercera 
tabatin vários salbashon pa 
SV Hobon. 
Poko poko SV Hobon a 
kuminsá drenta den e par- 
tido. 
Na di 27 minüt tabata 
JeanDino ku ta habri e 
markador pa SV Hobon. 
Ku esaki SV Hobon ta 
bai dilanti 1-0. 
Mesora Deportivo ta ku- 
minsá buta preshon riba e 
arko di SV Hobon. 
Na di 30 minüt di wega, 
Deportivo ta empatá e par- 
tido ku gol di Pedro Ro- 


driques. 
Ku esaki a partido ta 
parti na dos pa sosiegu em- 
patá na 1-1. 
Deportivo e di dos mitar 
ta sali pa buska gol, bishi- 
tando e arko di SV Hobon. 
Tabata Pedro Dorry ku 
no ta basilá i ta manda SV 
Deportivo ariba anotando 
su di 2 gol di e partido pa 
hasi e partido 1-2 na fabor 
di Deportivo. 
Hobon no ta baha kabes 
ni entregá i ta sigui move. 
Na di 55 minüt Cassius 
Caffie ta empatá e partido 
2-2 pa medio di pinalti. 
Hobon a skor 2 bia mas 
pa hasi e partido 4-2 pa SV 
Hobon ku golnan di Cas- 
sius Coffy i Jozef. 
SV Deportivo no a baha 
kabes i sigui kere den em- 
patá e partido. 
Ku golnan di Danny i 
Robert SV Deportivo ta 
logra empatá e partido na 4. 
Resultado final di e par- 
tido ta SV Hobon 4 i SV 
Deportivo 4. 
Pa djasabra awó SV 
Hobon lo no tin wega en 
konekshon ku nan kamina- 
ta ku lo tuma lugá dia 25 di 
yüni 2023. 


Hobon i deportivo a empatá 2-2 djasabra último 


Trabou pista pa drèg ta sigui progresando 


KRaLENDIJK--E tra- 
bou pa kontrukshon di un 
pista pa drèg riba nos isla ta 
kanando bon, esaki ta pro- 
gresando, di akuerdo ku e 
informashonnan ku nos a 


risibí. 
Despues di e promé 
bashamentu di betòn pa es- 
aki riba djabiènè 16 di yüni 
riba e tereno na Onima, 
awó ta trahando pa asfaltá 


banda di e pista. 
E pista di un largura di 
mas òf ménos 900 meter, ta 
ofresé espasio pa praktiká 
“dragraces” i tambe pa test 
e velosidat di outo, moto- 
saikel i otro vehíkulonan di 
motor. 
Si tur kos kana manera 


planiá, e pista pa dragrace” 
lo bira un sitio atraktivo pa 
tur ku gusta “motorsport”. 
E pista ta ofresé no sola- 
mente un lugá pa “race” o 
sea pustamentu, pero tam- 
be posibilidatnan pa eve- 
nementunan i pa bishitan- 
tenan. 


Ku e binida di “dra- 
graces”, Boneiru ta bira 
hopi atraktivo pa tur mo- 
tosiklistanan. E pista no ta 
ofresé solamente un lugá 
pa kompeti ku karedanan, 
pero tambe posibilidatnan 
pa organisá evenementunan 
ku ta hala bishitante. 
KRaLENDIJK--E 
tim di futbòl di peruano- 
nan bibá na Boneiru ku 
ta Arriba Perú, djabièrnè 
último den kontinuashon 
di e torneo Kopa Dia di 
Boneiru na Stadion Anto- 
nio Trenidad na Rincon, a 
gana di e tim di Indepen- 
diente ku ta un tim nobo 
di latinonan, esaki ku skor 
mínimo di 1-0. Tabata un 
partido pues ku a konosé 
solamente 1 gol ku tabata 


sufisiente pa e peruano- 
nan bai ku e viktoria ku 
skor mínimo di 1-0 riba e 
ekipo di Independiente. 
E ekipo di Indepen- 
diente no a logra yega na 
gol den e partido, di kua 
e bentaha mínino di 1-0, a 
resultá sufisiente pa e pe- 
ruanonan di Arriba Perú 
bai ku e 3 puntonan i vik- 
toria fo’i dje partido. 
Éksito na e ekiponan 
den e torneo. 


Arriba Perú 1-0 riba Independiente 

Fuente/Foto: 


Dr. Bart A. De Boer 


Brantfes kòrá ta un di e piskánan ku ta hasi uzo di trampa 
pa logra haña kuminda. Ku su aparensia tur na mancha 
i yen di pui, e parse un piedra ku lima riba dje mas ku e 
parse piská. E ta drumi ketu sin move riba fondo di laman 
warda te ora kualke piská yega serka pa kome un tiki di 
e lima. 


E ora ei e ta habri su boka enorme i guli e 
piská. Brantfes kòrá no ta bon landadó. Ora 
e hañ'é den Pèrtá, e ta span habri su alanan 
di pechu koló bibu, uzando nan komo bela pa 
nabegá bai dilanti. 
Probablemente e koló bibu di e alanan ta pa 
spanta posibel enemigu. 
Brantfes kòrá tin un arma di defensa mas, e 
spiñanan di su ala di lomba ta skèrpi manera 
blet i ta kontené un supstansia venenoso. Esun 
ku hera trapa riba un brantfes kòrá, lo sinti un 
doló intenso ku ta dura basta tempu promé ku 
e pasa. 


Brantfes kòrá 

Un biaha mas Taste Of Bonaire bon bishitá 


Djasabra 17 di yüni, tabatin e aktividat di Taste Of Bonaire den Parke Wilhelmina. E 
tabata bon bishitá. Mucha, adulto i adulto mayó, tur tabata presenté na e aktividat pa 
gosa di músika i kos pa kome i bebe. Entre otro tabatin presentashon di Majoret, ku a 
hala hopi atenshon ku nan aktuashon. 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Djaluna 19 yüni 2023 


12.00 Aktualidat: 
Veroesjka de Windt (BONHATA) 
13.00 Aki Boneiru: 
Homenaje Rudy Plaate 
14.00 Herensia Korsou: Anselma Pikerie-Isidora 
15.00 BAPA: 
Rubert (Rupert) Sint Jago 


16.00 Herensia: 
Johana Dominga Pourier-Vlijt 
17.00 Aki Boneiru: 
Kanto Krioyo 2017 
19.30 Puerto Latino: 
Luis Zárraga 


20.00 Herensia Aruba: 
Harry Croes 2 
21.00 Aki Boneiru: 
Boi serka Edjean na Aruba 
22.00 Herensia Korsou: Anhelica Martina 
23.00 BAPA: 
Dionisio Nicolaas [Toontje] 

Bandera di gay poride wayando 
BONEIRU INDIGNÁ 


KRaLENDIJK- 
Ko- 
munidat boneriano a reak- 
shoná indigná na momentu 
ku deskonosínan a subi 
bandera di ‘Gay Pride’ na 
e rotònde na kaya industria. 
Algun siudadano a alertá 
Live99fm, ku a bai na e si- 
tio i a trese e situashon am- 
plio den publisidat. 
Segun e medio di komu- 
nikashon aki deskonosínan 
a baha e bandera di Bonei- 
ru, a subi e bandera di ‘Gay 
Pride’ i a bai ku e bandera 
di Boneiru. Pues ta trata 
tambe di ladronisia. Mes- 
ter bisa ku e situashon aki a 
kousa bastante krítika, furia 
i simplemente hende no por 


a kere ku un persona a yega 
asina leu pa hasi esaki. Por 
a nota hopi komentario riba 
página di Facebook. “Esaki 
ta falta di rèspèt pa isla di 
Boneiru”, tabata algun ko- 
mentario. Por a nota ku 
mayoria persona a konsid- 
erá e akto aki komo un falta 
di rèspèt grandi, eksigiendo 
pa e kulpabel responsabi- 
lisá su mes di un manera òf 
otro. No a demonstrá niun 
klase di toleransia pa ku e 
aktitut aki. 
Riba e página di Face- 
book un persona a atmití 
di a subi e bandera di ‘Gay 
Pride’. “Mi tin rèspèt pa 
henter Boneiru. Mi no a 


hasié pa ofendé niun hende 
sino pa selebrá libertat di 
kada un di nos. Ademas no 
tabatin bandera di Bonei- 
ru. E pal’i bandera tabata 
bashí”, e persona a skirbi. 
Despues di algun ratu 
Nataly Davelaar di departe- 
mentu di komunikashon di 
Entidat Publiko Boneiru 
(EPB) a yega na e sitio 
akompañá pa algun hóben. 
Aki nan a baha e bandera 
di ‘Gay Pride’ i a subi e 
bandera di Boneiru. “Mi a 


wòrdu yama dor di polis, 
mi no tabata sa ku e kos 
aki a sosedé. Nos ta respetá 
tur grupo òf organisashon 
pero gobièrnu no tin niun 
palabrashon ku nan pa subi 
bandera”, Davelaar a bisa. 
Probablemente gobièrnu lo 
hasi denunsia di ladronisia. 


Siman di ‘Gay Pride’ 
Di 22 di yüni te ku 25 di 
yüni Boneiru lo selebrá su 
promé siman di ‘Gay Pride’. 
Lógikamente por konklui 


ku e individuo ku a subi e 
bandera, a trata na ekspresá 
su mes i tambe pone aten- 
shon n’e siman benidero. 
EQ Bonaire, komo e or- 
ganisadó di e evento aki ta 
boga pa mas komprenshon 
i pa komprendé tambe ku 
e grupo LBGTQI+ ta parti 
di e komunidat boneriano. 
E potrètnan ta ilustrá e 
bandera di ‘Gay Pride’, e 
hóbennan bahando e ban- 
dera i finalmente e bandera 
di Boneiru ta waya. 


KRaLENDIJK- 
E 
hòmber Peter Y. mester a 
responsabilisá su mes den 
Korte den Promé Instan- 
sia riba akusashon di hasi 
denunsia falsu kontra dùr- 
warder Marisol Bernabela. 
Banda di e akusashon aki 
Ministerio Públiko (OM) 
a pidi Korte pa kambia e 
kondishon mará na un sen- 
tensia anterior di Y. Na aña 
2021 Korte a dikta un pro- 
hibishon di kontakto entre 
Y. i su eks. Reclassering 
mester vigilá esaki. For di 
yüli 2022 Reclassering a 
manda un rapòrt pa Korte 
pidiendo e kambio i ku OM 
mester vigilá esaki. 
“Mi no tin problema pa 
kambia esaki, Reclassering 


nunka a mustra interes”, Y. 
a bisa. E sospechoso a pre- 
sentá sin un abogado den 
sala di korte. Peter Y. ta un 
persona ku mas bia a pre- 
sentá dilanti hues, i kada bia 
ta enfatisá ku niun abogado 
na Boneiru ke represent’é. 
E bia aki el a hasi meskos. 
Durante tratamentu di e 
kaso, Y. kontinuamente a 
trese situashonnan i ekspe- 
rensianan di pasado. El 
a keda suprayá ku Korte 
regularmente a violá su 
derecho. 


Rabiá ku dùrwarder 
E akusado tabata en- 
volví den un konflikto ku 
kantor di abogado HBN 
Law. Esaki a terminá den 


Korte i tin un veredikto in- 
dikando ku Y. mester paga 
HBN Law 14623 dòler. E 
no a hasi esaki, konsekue- 
ntemente dùrwarder a pone 
beslag riba su kuenta di 
banko i riba su outo. E sos- 
pechoso a bai polis i a hasi 
denunsia di malversashon 
kontra e dùrwarder. “Loke 
Bernabela a hasi ta ilegal 
pasombra e veredikto no ta 
kuadra i ademas mi a bis’e 
ku ya mi a bende outo”, Y. 
a bisa. Peter Y. a bai den 
un diskushon pisá ku hues 
i fiskal. “Rosales i e fiskal 
mayó tin un akuerdo pa no 
laga mi hasi niun denunsia. 
Nan ta opstruí hustisia i 
hunga ku evidensia”, segun 
Y. 


Fiskal no tabatin niun in- 
teres den Y. su akusashon- 
nan. “Bo a hasi denunsia 
falsu pasombra bo sa ku no 
ta trata di malversashon. Bo 
a bira verbalmente agresivo 
i e dùrwarder a saka bo 
pafó. Un dùrwarder no ta 
obligá pa informá bo di e 
beslag”, fiskal a bisa. 
OM a demandá un but 
di 500 dòler. Hues a sus- 
pendé tratamentu di e kaso 
pa despues bin ku su de- 


sishon. “P’ami ta opvio ku 
bo tin henter un diferente 
mira riba e situashon hurí- 
diko na Boneiru. Bo ta kon- 
vensí di konosé lei mihó ku 
e ekspertonan. Bo ta asina 
ankrá den bo propio idea 
di rason ku bo no por ta 
ophetivo. Bo ta konvensí 
ku Bernabela a hasi algu 
ilegal. No ta probá ku kon- 
sientemente bo a hasi de- 
nunsia falsu. Mi ta apsolvé 
bo di e akusashon. 


Denunsia falsu kontra dùrwarder 

Stephen Salas ganadó apsoluto: 
Kompetensia Kompa Raton 


KRaLENDIJK- Djasa- 
bra último riba fecha 17 di 
yüni 2023 Tirabon a orga- 
nisá un eksitoso kompe- 
tensia di tiru yamá Kompa 
Raton. 


Na e okashon aki i na in- 
isio di e kompetensia, pre- 
sidente di Tirabon a yama 
bonbiní i a deseá suerte na 
tiradónan deportista ku ta 
dediká nan tempu i ta hinka 


nan energia den e deporte, 
pa asina sigui engrandesé e 
deporte di tiru na Bonaire. 
Seguidamente 
e 
Te- 
sorero, i alabes koman- 
dante di kancha na turno, 
Eric Soleana a hasi e asina 
yamá "veiligheidsbriefing" 
i pa despues e habri kancha 
pa 16:00 or. Kondishon di 
tempu, tabata parsialmente 
nublá. Bientu tabata ge- 
neralmente for di direkshon 
sùitost i moderá te basta 
fuerte ku velosidat di bien- 
tu di 10.4 mia pa ora. 
E tema di e kompeten- 
sia tabata raton. Disiplina 
tabata 
“practical 
shoot- 
ing” for di 25, 15, 12, 10, 


i 5 meter meter di distansia 
uzando pistol ku kaliber .22 
largu. Tiradónan deportista 
mester a move di un poste 
pa otro tiradó riba "targets" 
pa asina nan purba di skor 
mas tantu "hits" na punto 
posibel. 
Partisipantenan 
tabata 
Eric Soleana, Theursten 
Winklaar, Jadyr da Silva 
Piloto, Stephen Salas i tam- 
be Svenski Santaris. 
Pa e parti di skor; Ste- 
phen salas a resultá di ta- 
bata e ganadó apsoluto ku 
un total di 865 "hits" na 
punto. Na segundo lugá, 
Jadyr da Silva Piloto ku un 
total di 705 "hits" na punto. 
Na di terser lugá, Thuersten 
Winklaar ku un total di 675 
"hits" na punto. Eric Sole- 
ana ku un total di 510 "hits" 
na punto, i Svenski Santa- 
ris, ku un total di 350 "hits" 
na punto. Por a komprondé 
for di rumornan ku tabata 
sirkulando na kancha ku si- 
erto tiradó deportista tabata 
trein mashá pisá, promé ku 
e kompetensia i asta unu ta- 
bata den eksterior pa trein- 
en riguroso, pero tòg a risi- 
bí un derotá serka Stephen, 


ku a yega hisa buta den e 
kompetensia asina yamá, 
Kompa Raton. 
Na final di e kompeten- 
sia, e hermandat di depor- 
tistanan presente kada unu 
a hiba palabranan felisitan- 
do Stephen ku su logro. 
Manera ta kustumber, 
despues di e kompetensia, a 
sigui pa e parti, kaminda ku 
deportistanan tiradó a sos- 
ialisá un ku otro. 
Sin por keda afó tabata 
tin algu pa pasa boka i e de- 
portistanan tiradó a pasa un 
ratu ameno ku otro. 

REFLEKSHON DI SIMAN 
TIN UN TEMPU PA TUR KOS 
“Un tempu pa nase i un tempu pa muri, un tempu pa planta i 
un tempu pa ranka ku rais ku tur, loke ku a wòrdu plantá,” Eklesi- 
astes 3:2 (BS) 


Mi a lesa un buki ku a impreshoná mi; tabata trata diferente 
estashonnan di bida. Meskos ku klima tin 4 diferente estashon du- 
rante di un aña, asina hende ta pasa den 4 diferente estashon di 
bida. 
1. Primavera 0-20: Tempu di komienso i kresementu, pa plug 
i sembra. Yòn, dependiente ku inkapasidatnan di niñes, pero ku 
posibilidatnan di un hóben. 
2. Verano 20-45: Etapa di in-madures pa madures, pa sigui 
sembra i planta. Klímaks di bida ku vigor, abundansia i indepen- 
densia. Pik di aktividatnan, luchando pa alkansá metanan. Tempu 
di kohe eksperensia, i pa skohe pa hala serka Dios òf distansiá di 
Dios. 
3. Hèrfst 45-65: Etapa ku blachinan ta kai; pues temporada pa 
eksperensiá pèrdidanan den bida. Bida por ta ku solo kla, pero 
diripiente por tin tormenta. Malesa inkurabel o pèrdida di sernan 
kerí. Dor ku tin un pasado, por enfrentá presente ku mas konfiansa 
i seguridat. Etapa pa kosechá loke a sembra den e 2 etapanan an- 
terior. Si a sembra bon, lo kosechá bon fruta, si a sembra den karni 
ku egoismo sin tene kuenta ku Dios ni próhimo, lo kosechá doló. 
Ma tin oportunidat pa pordoná i drecha loke ta dañá. Oportunidat 
pa sembra pa un di 2 kosecha, ma ku sabiduria. 
4. Wenter 65 padilanti: Forsanan ta limitá, posibilidatnan ta re- 
dusí, ta dependiente atrobe. Tempu pa duna i risibí amor. Tempu 
pa laga karganan i preokupashonnan lòs i biba alegre. Aspekto òf 
imágen físiko no ta nr 1 mas, ma bunitesa interior ta resaltá. 
Biba ku Dios den kada temporada!Sigurá bo eternidat, aseptá 
Hesus komo bo Salbador promé ku ta lat. 
Miralda Paula-Frans 


Produkshon PGM 


KRaLENDIJK- Arjen 
de Wolff komo griffier in- 
terino a entregá un relato 
públiko. 
Konseho Insular di Bo- 
naire kada aña tin algun 
biahe di trabou pafó di Bo- 
naire. Esaki ta den e kuadro 
di reforsá e relashonnan 
i 
influensiá 
legislashon 
eksistente òf legislashon 
den preparashon, pa futuro 
legislashon i reglamenta- 
shon ta sirbi interesnan di 
Bonaire. 
Konseho 
Insular 
pa 
regla, tin tur aña den luna 
di yüni un bishita di trabou 
na Hulanda. Den e luna ei 
tin e kongreso anual di e 
Asosiashon di Munisipio 
Hulandes (VNG), un part- 
ner importante pa Entidat 
Boneriano pa loke ta trata, 
entre otro, sosten tékniko, 
konseho i asistensia den 
stipulashon di maneho. 
E bishita di trabou kada 
aña ta trata un òf mas tema 
ku na e momentu ei ta di 
importansia próksimo for- 
mashon i tomo di desishon 
di Konseho Insular. E biahe 
di trabou no ta solamente 
partisipá na Kongreso di 
munisipio hulandes pero ta 
dirigí tambe riba e partinan 
atministrativo i polítika ku 
ta Den Haag. Banda di esei 
e biahe di trabou ta aportá 
na konosementu di miem- 
bronan di Konseho insular. 
Pa tal motibu e aña aki un 
bishita na Åland tabata par- 
ti di e bishita di trabou. 
E aña aki tabatin teman- 
an ku e siguiente tópikonan 
sentral: pobresa, mínimo 
sosial pa lei, sistema di 
enseñansa; kambionan den 
Lei 
Entidatnan 
Públiko 
Bonaire, Sint Eustatius en 
Saba (WolBES) i Lei di 
Finansa Públiko Bonaire, 
Sint Eustatius en Saba Bo- 
naire, Sint Eustatius en 
Saba (FinBES); prosesa- 
mentu di sushi, adaptashon 
di klima, transishon energé- 
tiko i ekonomia sirkular. 
E bishita pues ta enserá 
un kantidat di diferente 
tópiko di aktualidat, dife- 
rente reunion i otro en- 
kuentro, plenario ku par- 


tisipashon 
kompletu 
di 
Konseho Insular i tin biahe 
den 
otro 
konstelashon. 
Tambe diferente frakshon 
ku Grifir a hasi uso di opor- 
tunidat pa spesífikamente 
organisá reunion i otro 
enkuentro ku pa nan ta di 
sumo importansia. Bishita 
di trabou na Åland. 
Un delegashon di Kon- 
seho Insular riba djárason 7, 
djaweps 8, i djabièrnè 9 di 
yüni 2023 tabata na Marie- 
hamm, kapital di Åland, un 
archipiélago ku konstitu- 
shonal i kompletu ta parti 
di 
Repúblika 
Finlandia 
(komparabel ku Entidatnan 
Públiko den Karibe) ku un 
struktura estatal apart i fi- 
nansieramente garantisá for 
di Helsinki pa protekshon i 
mantenshon di idioma pro- 
pio, kultura i karakter. 
Meta di e bishita di tra- 
bou akí tabata pa den dife- 
rente reunion, presentashon 
i kombersashonnan haña un 
mihó idea kon un pais Eu- 
ropeo i miembro di Union 
Europeo manera Repúblika 
Finlandia i parti di teritorio 
di Finlandia ku den sierto 
sentido importante (ling- 
wista, históriko, kultural, 
ubikashon periferiko, kom- 
posishon di poblashon) ta 
desviá di e parti kontinental 
di estado Finlandia, ku hun- 
tu a regla e relashon mutuo. 
A hiba kombersashon ku 
entre otro Gobernador di 
Åland, vise promé minister, 
presidente di parlamento i 
un delegashon parlamenta- 
rio, minister di infrastruk- 
tura i Medio Ambiente, alto 
komisario di polis direktor 
di enseñansa públiko, di- 
rektiva di di televishon i 
emisora públiko i 
Peace Institute di Åland, 
ku ta un sentro di konose- 
mentu konosí pa formanan 
di gobernashon propio den 
diferente pais i region. 
Tambe a hiba kom- 
bersashon ku Kamara di 
Komersio i Konsul Hon- 
orario di Reino Hulandes 
na Åland, spesífikamente 
kon komersio i relashonnan 
ekonómiko ta keda realisá. 
Finalmente e delegashon a 


haña un bista amplio den e 
manera kon Åland ta pro- 
tegé, presentá i promové su 
kultura i herensia kultural. 
Den tur kombersashon 
e pregunta sentral tabata 
kon na Åland e relashon i 
outorisashon ta reglá en- 
tre Mariehamm i Helsinki, 
kon den enseñansa, media 
i gobernashon ta protegé 
i promové idioma propio, 
kon ta finansiá Åland i kon 
ta prevení ku kultura i kara- 
kter di Åland ta kambia 
di un manera ireversibel, 
porehèmpel migrashon in- 
sufisiente regulá, maneho 
di bibienda, planifikashon 
di ordenamentu teritorial i 
ekonomia. 
Konseho Insular di tal 
manera por a tuma nota di 
posibel alternativa pa rela- 
shon i reglanan entre esta- 
donan. 
Tema prinsipal di e kon- 
greso di VNG e aña akí na 
Groningen tabata pobresa, 
mínimo sosial den Hulanda 
Europeo i kambio di klima. 
Asina a tene presentashon 
tokante trabou di Europees 
Nederlandse 
Commissie 
Sociaal Minimum,ku den- 
tro di algun luna lo reportá. 
Kongreso di VGN a 
duna oportunidat tambe 
na Konsehonan Insular di 
Bonaire, Sint Eustatius en 
Saba pa entre kambiá di 
idea i pa yega na sinkro- 
nisashon tokante tópikonan 
aktual di interes komun den 
relashon ku gobièrnu na 
Den Haag. 
Na Den Haag Konseho 
Insular tabatin bishitanan 
di trabou tantu plenario 
komo den diferente grupo 
ku entre otro e sekshon 
Reino di Raad van State, 
diferente direktorado i Di- 
rektorado General di Min- 
isterio di Asuntunan interi- 
or i Relashonnan den reino, 
i algun oro departamento, i 
na komishon Figo di Par- 
lamento pa Relashonnan 
den Reino. Ademas tabatin 
un kantidat di bishita indi- 
vidual i kolektivo apart ku 
miembronan di tantu Eerste 
i Tweede Kamer. ku ámte- 
narnan tokante diferente 


proposishon òf kambionan 
den legislashon pa Bonaire. 
Den tur kombersashon 
Konseho Insular a pidi 
atenshon pa e tópikonan 
menshoná. 
Enfátikamente a pidi 
atenshon pa dos moshon 
ku resientemente Konseho 
Insular unánimemente a 
bai di akuerdo, unu tokante 
introdukshon di mínimo 
sosial entrante 1 di yanüari 
2024 i e moshon tokante 
desishonnan pa kambio- 
nan den WolBES i FinBES 
den kua Konseho Insular 
a ekspresá ku no por trese 
kambio den legislashon es- 
tatal sin aprobashon di kon- 
seho Insular di Bonaire. 


Demas bishitanan di 
trabou 
Riba petishon di Kon- 
seho Insular di Bonaire 
Konsehonan Insular di Bo- 
naire, Saba i Statia a hiba 
kombersashon ku profe- 
sor Hoogers, profesor riba 
tereno di komparashon di 
derecho 
konstitushonal, 
spesialista den derechi di 
reino i ko outor di e rapòrt 


“Het 
Koninkrijk 
Tegen 
Het Licht" ku el a publiká 
na 2019 riba enkargo di 
Tweede Kamer. 
A papia tambe e dife- 
rente modelo pa organisá 
gobernashon propio bou di 
mesun konstitushon nasho- 
nal, por ehèmpel na islanan 
Faeröer, Groenland i algun 
otro den region ku un sierto 
grado di gobernashon pro- 
pio, manera e ta eksistí en- 
tre Repúblika Franses, Re- 
ino Unido i nan teritorionan 
di ultramar. 
Un delegashon di Kon- 
seho Insular a bishitá na 
Breda un instalashon mo- 
derno i inovativo den pro- 
sesamentu di sushi pa ori- 
entá riba mehorashon di 
rekohé i prosesá sushi na 
Bonaire. Kolaboradornan di 
Grifi Insular a sigui un pro- 
grama di estudio i a bishitá 
grifinan nan di Groningen i 
Den Haag pa atkerí konose- 
mentu di método i proseso- 
nan di e aparato di un Grifi 
mas grandi. 
E bishita di trabou a ter- 
miná ofisialmente riba 18 
di yüni 2023. 


Konseho Insular biahe di trabou 

Kustumbernan na nasementu 
di un mucha (5) 


Pa: Bòi Antoin 


Tin hopi kustumber rònt di nasementu di un mucha. Den nos afan pa siña nos lesadónan konosé nos pasado 
i nos kultura, BONERIANO ta publiká e siman aki un seri tokante kustumbernan di embaraso, nasementu i 
kuido di e yuchi durante su promé dia i simannan riba mundu. 


Oyada di mama 
Hopi peligroso ta na mo- 
mentu ku un mama tin 
mal wowo i e duna un yu 
di dje oyada. Un mucha 
asina ta muri sigur, segun 
kerensia di nos grandi- 
nan. Den bok’i pueblo nan 
ta bisa: “Oyada di mama 
no ta kita”. 
Tin hende grandi ta argu- 
mentá ku e promé efekto 
visibel di oyada ta kambio 
den koló di e mucha ku a 
haña oyada. Koló di e mu- 
cha ta kambia. Muchanan 
koló kla ta kambia bira un 
tiki püs. Un otro señal ta 
ku kabei di e mucha ta ku- 
minsá kai i nunka mas e 
kabei no ta krese bon bèk. 
Un tata a konta kon, 
despues ku su yu muhé di 
diesun aña a muri debí na 
oyada, el a deskubrí un 
plèki pretu na garganta di 
e mucha. 
Den pasado na Boneiru 
nan tabata inkliná pa 
atribuí kasonan di en- 
fermedat, tambe serka 
adultonan, pa kua no por 
a haña splikashon, na o- 
yada. Esaki tabata e kaso 
tambe na momentu ku 
mucha muhé òf muhénan 
adulto, lantando mainta 
despues di un fiesta ku 
nan a bishitá anochi, sinti 
nan kurpa malu. Pero no 
tabata konsiderá e tipo di 


kasonan ei di oyada serio, 
komo ku nan tabata den 
kompania di mas hende 
durante e fiesta. I bista 
di e otro hendenan ei ta- 
bata neutralisá e oyada, di 
manera ku e mal wowo ta- 
bata pèrdè su efekto kom- 
pletu. 


Wayabá 
Pero un tipo di oyada asina 
despues di un fiesta, ku 
mas bien mester tin e etikèt 
di “wayabá”, tabata duna e 
keredónan di oyada un sor- 
to di satisfakshon, pasobra 
no tabatin un prueba mas 
mihó ku nan a lusi bunita 
durante e fiesta en kestion 
i a hala atenshon di otro 
bishitantenan. 
E kerensia den oyada ta 
asina ankrá den e komu- 
nidat 
boneriano, 
segun 
Nicolaas van Meeteren, ku 
na momentu ku un zùster 
di hòspital a ekspresá bon 
bunita un mucha resien ta- 
bata, ela haña tende di un 
sirbiente den hòspital ku 
nunka bo por sa kua ta e 
konsekuensianan pa e mu- 
cha. 
Si un sierto momentu bo 
mes ta teme òf kere di e 
afektá un mucha ku bo bi- 
sta, dunando e mucha aki 
oyada, bo mester a dal’é 
un bon wanta na su orea- 
nan, di manera ku e mucha 
ta kuminsá yora. E ora ei e 
konsekuensianan malu di 
oyada no ta haña chèns pa 
sigui afekt’é. 
Un otro “remedi” kontra o- 
yada ta di duna e mucha ku 
a haña oyada un pida paña 
di esun ku a dun’é oyada. 
Un otro medio tabata pa, 
momentu ku un mucha 
haña oyada, kòrta un la- 
munchi, laga tres gota kai 
riba flur, pa despues laga 
tres gota kai den kabes di 
e mucha. 
No opstante e peligernan di 
oyada, ku ta menasá spe- 


sialmente mucha chikitu, 
tòg hopi mucha ta logra 
bira grandi ta debí na sier- 
to medionan ku sa usa pa 
protehá un mucha kontra 
mal wowo. 
Un di e hopi medionan pre- 
ventivo ta di frega un pida 
pan den garganta di un 
mucha. Promé sinembargo 
mester a dòp e pan den 
awa i pas’é den salu. 


Blous 
Un di e medionan mas 
fuerte ku ta usa kontra o- 
yada ta un plèki òf krus 
blou na chanchan, lomba, 
riba pechu òf kabes di un 


mucha. Ta hasi esaki ku 
blous. Muchanan ku ta- 
bata bai batisá òf risibí por 
ehèmpel tabata ser bon 
huntá ku blous. 
Otro medionan ku nan ta 
usa ta e kákunbein di un 
yuana òf djentenan di un 
kolebra bèrdè. Ta karga e 
atributonan aki komo un 
tipo di amuleta kologá na 
por ehèmpel un kadela òf 
hilu diki. 
Mas aleu sa kologá tambe 
rònt di garganta di mucha, 
pa evitá ku nan ta haña o- 
yada, ta e spor di un gai, un 
tipo di bonchi kòrá ku pretu 
ku sa haña na kosta (bon- 


chi makurá). 
E medio mas mihó i ko- 
nosí kontra oyada, segun 
grandinan, ta un asina 
yamá “kontra”. Tin bia sa 
kose e kontra den paña 
di e mucha, pero tambe 
e kontra tabata den forma 
di un saku chikitu di paña, 
kologá na garganta. 
Tur sorto di kos bo por a 
topa den un kontra asina. 
Tin bes nan ta poné apart, 
lorá den papel, miéntras 
ku otro bia nan ta bruhá 
den otro. Tin bes ta un 
pida wesu, pidanan di 
rama ku ta parti den misa 
djadomingu di rama, pida 
piedr’i kandela, un yabi 
chikitu, pida konofló, un 
skruf, mur, siensia i un 
pida blous. 


Kontra fuerte 
Un muhé a konta Bren- 
neker ku e sa traha kon- 
tranan hopi fuerte. E taba- 
ta pone lombrishi di yunan 
ohochi, kombiná ku sensia 
i kaska di siboyo, den su 
kontranan. Banda di esaki 
tabatin e ingredientenan di 
kustumber, manera rama 
di koko i blous. 
Na promé instante, tu- 
mando na kuenta ku ta 
usa blous di labamentu di 
paña, bo por pensa riba 
uso di blous komo un me- 
dio antiséptiko kontra oya- 
da, pero esaki no ta korek- 
to. E forsa ku e hendenan 
tabata atribuí na blous ta- 
bata sintá mas bien den e 
koló di e sustansia aki. 
E saku mes di kontra tin 
forma firkant i ta masome- 
nos 2 pa 3 sèntimeter lar- 
gu, tin bia un tiki mas largu 
ku hanchu. Hopi bia e ta di 
kueru, bela òf paña duru. 
Tabata kologá e kontra 
na garganta di e mucha. 
Nunka tabata kita esaki, 
tampoko na momentu di 
baña òf landa. 
Tin biá sa hiba muchanan ku a haña oyada tam- 
be serka haladó. 
Blous ta hopi usá 
kontra oyada. 


Oyada di mama no sa kita. 

Anthonica 
E promé famia ku ta 
menshoná 
alfabétika- 
mente riba e wèpsait 
Bonairefamily.com ta An- 
thonica, un fam ku no ta 
eksistí mas na Boneiru. 
Ta un dje famianan ka- 
tibu den tempu di West- 
Indishe Compagnie. 
E promé nòmber den 
e famia aki ta Juan Do- 
mingo 
Anthonica. 
Aki 
ta referí na siglo18, Su 
rumannan tabata Juan 
Fransisco, Frans, Mari- 
aante, Catrijntje, Ana So- 
phia i Servisa. 
Un otro famia di e tem- 
pu ei ta di Bomba, Do- 
minga. Su yunan tabata 


Bentura (1734), Philip- 
pie (1735), Maria (1736), 
Seel (1738), Catharina 
(1742), Martha (1746). 
Den mesun tempunan 
ei famia Coffie ta apare- 
sé. Por mira ku atrabes 
di tempu ta skirbi Coffi, 
Coffy i asta Koffi. Pero tur 
ta desendiente di Martha 
Coffij, ku su yunan tabata 
Domingo, Martijn, Sabli- 
ca, Maria Sebel, Louisa, 
Sophia, Lucretia, Juan 
Lourens, Bartholomeus, 
Maria Magdalena. Nan 
tur ta nasé entre 1741 pa 
1762. E promé Coffie di 
e tempu ei tabatin rela- 
shon ku Creool/Criool. 


Criool 
Criool, 
inisialmente 
skirbí komo Creool, ta- 
bata un famia grandi den 
siglo 18. E ta kuminsá 
ku 
Domingo, 
Martha, 
Grasie i Louis Criool. Cri- 
ool ta meskla despues 
ku famia Datto. Sebel di 
Martha ta haña bastan 
yu: Juan Steba, Juan 
Bentura, Juan Christof- 
fel, Juan Bernardo, Maria 
Martha, Luis Bertrand, 
Juan Vicente (Batista), 
Maria St. Jacoba, Steba 
Martens. 


Domacassé 
Famia 
Domacassé 
tambe ta un famia bieu 
di Boneiru den e grupo di 
katibu di West Indische 
Compagnie. E promé 
Domacassé tabata Do- 
mingo, ku su yunan 
Martha, Pihilippie, Lena, 
Thomas, 
Juannotta 
i 
Juan Pedro (Fransisco). 
Originalmente 
famia 
Domcassé ta binmi di 
Rincon, pero despues 
a plama den mas bario, 
manera Antriol i spesial- 
mente Playa Pabou. 
Di mesun tempu di 
West Indiche Compag- 
nie tin tambe registrá 
famia Foluba, komo e 
proménan Anna Maria 
Foluba, Dominga Foluba 
i Fransisca Foluba. 
Mas aleu ta topa ku 
Frans (Cicilia di Frans). 
Su yunan ta Christina, 
Pieter Gabriel, Annica, 
Juan Pedro, tur nasé en- 


NOS FaMIaNaN BONERIaNO 
(4) 
Investigashon: drs. John Schermer 
Kompilashon: Boi antoin 


tre 1720 pa 1732. Famia 
Creool ta mesklá den e 
famia aki. Goeloe ta un 
famia ku kua por nota 
ya kaba den tempu di 
West Indishe Compag- 
nie (WIC) na Boneiru. E 
proménan den nos his- 
toria ta Toontie Goeloe, 


Grandij Goeloe, Lenavan 
Gouloe, Maria van Goe- 
loe, Susanna nan Goe- 
loe, Domingito van Gou- 
loe, Anthony van Goeloe, 
Juana van Goeloe. 
Mas lat den e famia 
aki por nota ku nan ta 
meskla ku Creool. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 

Awèl sí. Nos mester yuda nan. 
Manda koriente via e-mail òf 
èp pa nan. 


Kòrsou ta konfrontando e 
dianan aki basta blèkout di 
koriente. 


- 


DEN PASONAN DI BÒI 


Durante mi bishita na 
Aruba resientemente 
mi a bishitá Angel Co- 
ronel, un dje vetera- 
nonan den periodismo 
radial riba e isla. Awor 
Angel ta ku penshun 
na kas. Su salú ta laga 
di deseá, pero e ta un 
persona ku espíritu di 
lucha hopi haltu. No 
opstante su malesa, 
Angel ta sigui ku su 
bida i ta yen di plan. E 
dianan ku a pasa e ta- 
bata ‘bezig’ na su kas 
ku un proyekto chikitu 
di hidroponics, pues 
kultivá mata den awa. 
*** 
Angel a move den ra- 
diodifushon arubiano 
durante hopi aña. Den 
su tempu e tabata un 
dje gran lokutornan ku 
su bos úniko. Bo por 
a rekonosé Angel su 
bos mesora. Tempu 
ku m’a konosé Angel e 
tabata traha pa Radio 
Kelkboom, 
emisora 
ku no ta den aire mas. 
Den e tempu di kua mi 
ta papia aki ta sola- 


mente kuater emisora 
radial tabatin na Aruba: 
Voz di Aruba, Radio An- 
tillana, Radio Victoria i 
Radio Kelkboom. 
*** 
Na tur e emisoranan 
aki mi tabatin amigu. 
Pa kuminsá ku e le- 
gendario Hubert (Ca- 
ruso) Booy di Radio 
Antillana. E hòmber di 
‘a gozar’ i ‘a comer’. 
Un persona chistoso. 
Despues el a lanta su 
mes 
emisora 
radial 
bou dje nòmber di Ca- 
ruso FM, ku tampoko 
no ta eksistí mas. Mi no 
sa ku ‘Voz di Aruba’ t’ei 
ainda. Ei mi tabata ko- 
nosé Stanley Arends, 
kende no ta aktivo mas 
den radio. 


*** 
Un lokutor di mil kam- 
paña ku sí ta aktivo ai- 
nda ta Johnny Habibe. 
Mi ta purbando pa hasi 
un 
entrevista 
kuné, 
pero ainda mi no a 
logra. Aña pasá kasi 
m’a logra, pero mi a 


bira malu na Aruba 
ku un grip pisá. Mi ta 
kalkulá ku ta Covid 
m’a haña. Mi a topa ku 
Johnny algun biá sí úl- 
timo añanan. E tambe 
ta sobresalí pa su bos 
úniko. Huntu ku Ruben 
(Scorpio) Garcia no tin 
duda ku Johnny ta un 
di e DJ-nan di mas ko- 
nosí ku Aruba a kono- 
sé den añanan setenta. 
Na Kòrsou tabatin Her- 
manito. 


*** 
Kisas hopi hende no 
sa, pero Angel Coronel 
tin rais boneriano. E ta 
subrinu di e konosido 
Yeta ku tabatin pen- 
shon den Nort di Sali- 
ña. Den un programa 
Herensia ku mi taba- 
tin ku Angel algun aña 
pasá el a papia di su 
famianan, di su kare- 
ra den radiodifushon 
i mas kos di su bida. 
Tin hende ku kisas por 
kòrda Angel su bos 
tur djasabra mèrdia na 
Bon FM dunando re- 


portahe semanal di no- 
tisia for di Aruba. 


*** 
Kada pasa dos siman 
asina mi ta yama Angel 
pa papia un tiki. E ta 
dunami ‘update’ di su 
situashon di salú, ide- 
anan ku e tin, tokante 
Aruba i mas. Un hen- 
de agradabel pa anda 
kuné. Un real amigu! 


*** 
Wikènt 
tabata 
hopi 
drùk atrobe. Djabièrnè 
presentashon di buki 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


di sklabitut huntu ku 
Cees Luckhart. Djasa- 
bra kurso di historia 
i kultura, bishita ku 
hóbennan di Junior 
Ranger 
na 
Fontein 
parti mainta, asisten- 
sia na kompetensia 
di lesamentu Bòi An- 
toin, etc. Djadumingu 
mi a trata pa tene liber 
pa sosegá un tiki. Tin 
muchu preshon riba 
mi último tempu. M’a 
kuminsá siña bisa nò. 
Pensa riba mi mes un 
tiki mas. 
*** 


Di bishita serka Angel Coronel. 


Djaluna 19 yüni 2023 
9 


Fakel di kandela pa dos persona 


KRaLENDIJK--Dja- 
sabra dia 17 di yüni, Sek- 
shon di Kultura Arte Li- 
teratura ‘SKAL’ a organisá 
su aktividat anual yamá, 
É Chispa di Wan ku Pedu 


2023. Gezaghèber Nolly 
Oleana, a dirigí palabra i 
tambe Papi Cicilia, promé 
ku a kuminsá ku e parti di 
bulamentu di kandela. 
Papi Cicilia, a splika 
poko kos di pasado i e mo- 
tibu di e fiesta di San Juan 
San Pedro. 
E aña aki, SKAL ta sigui 


ku su inovashon relashoná 
ku selebrashon di Wan ku 
Pedu, entregando un fakel 
di kandela, na dos perso- 
na ku ta ligá den e kanto i 
tokadó di San Juan i San 
Pedro den e bario di Niki- 
boko. Ta trata di Herbert 
Cicilia i Alexander ‘Chano’ 
Soleana. Gezaghèber Nolly 


Oleana, a hasi e entrega na 
esnan menshoná. Despues 
gezaghèber Oleana i hefe 
di skal Papito Thomas, a 
sende 3 flambeu, pa hende 
bula kandela. É aktividat di 
Chispa di Wan ku Pedu, su 
meta ta, kalentá pa e sele- 
brashonnan 
tradishonal 
mes ku ta yegando. 

KRaLENDIJK- 
Ku- 
minsando djaluna 26 pa 
djabièrnè 30 di yüni 2023, 
Organisashon Hulandes di 
Investigashon di Siensia 
(NWO) lo organisá e di tres 


edishon di Siman di Inves- 
tigashon Karibense. Tur 
esnan interesá den siensia 
den Karibe por registrá pa 
e 5 dianan di seshonnan di 
mitar dia yen di lekturanan 


interesante, diskushon di 
panelista, workshop, entre- 
tenimento kultural i opor- 
tunidatnan di interkambio. 
E programa lo pasa on- 
line, kuminsando for di 
8’or di mainta, ora di Bo- 
neiru tur dia. Lo tin dife- 
rente tema komo: Ekono- 
mia & Sosiedat, Salubridat 
& Kuido, Medio Ambiental 
& Klima i Kultura i Iden- 
tidat. Por wak mas detaye 
riba Terramar Museum su 
página di Facebook. 
Pa e aña aki, Siman di 
Investigashon Karibense lo 
ta úniko komo ta promé bi- 
aha lo tin eventonan en per- 
sona na tur isla ku ta parti- 
sipá. Terramar Museum lo 
ofresé e espasio i koordiná 
e aktividatnan na Boneiru. 
Eventonan en persona, on- 
line i via live streaming na 
Boneiru lo tuma lugá riba 


djárason 28 di yüni di 8:00 
pa 11:15 , i despues riba e 
mes un dia lo tin un opor- 
tunidat pa interkambio di 
18:30 pa 20:30 na Terramar 
Museum. Pa partisipá na e 
evento di interkambio por 
hasi reservashon tuman- 
do kontakto ku Terramar 
Museum na terramarmu- 
seum@gmail.com / +599 
701 4700. Tur presentashon 
lo pasa online i esaki tambe 


por sigui na Terramar Mu- 
seum, tur persona lo tin 
e oportunidat pa skucha i 
siña di e investigashon di 
tur otro isla henter e siman. 
Pa mas detaye di e pro- 
grama i kon pa registrá, 
bishitá e wèpsait di https:// 
www.nwo.nl/dcrw 
Partisipashon ta grátis i 
tur persona ta bon bin. Tur 
seshon lo ta na e idioma 
Ingles. 


Siman di Investigashon di Karibe Hulandes 

Jean-Nuely Petermella 
a hasi aña 


K R a L E N D I J K - 
-Jean-Nuely Petermella, a 
kumpli un aña mas di bida. 
Djabièrnè 16 di yüli ta su 
fecha natal. 
Tin blas di 1 aña pegá 
su tras, pero esei ta di su 
amiguitu Rashid Trenidad, 
ku tambe ta a selebrá su 


promé aña di biba. Jean- 
Nuely, a pasa selebrá ku 
su amiguitu i pa mas lat e 
selebrá su fiesta. 
El a hasi 24 aña i si bo 
mir’e, e ta parse ménos ku 
20 aña di bida. El a selebrá 
huntu ku e amiguitunan di 
Rashid, e atardi. 


Rashid Trenidad su promé aña 


Rashid Trenidad, a kumpli su promé aña di bida i huntu ku amiguitu i amiguitanan, 
el a selebr’é. Mama i tata di Rashid a pèrkurá pa un bunita fiesta pa nan yu, asina e 
gosa di su dia huntu ku otronan. Muchanan di den bisindario, padrino i madrina ta- 
bata presente, pa selebrá huntu ku Rashid. Riba potrèt entre otro mama, tata i Rashid. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(23) 


ARUBA 
HULANDA 


aRNHEM – Mas di 10 
persona djárason anochi 
mester a bandoná nan apar- 
tamentu, debí na un kande- 
la grandi den un kompleho 
di apartamentu na Arnhem. 
E kandela a originá riba e di 
kuater piso di e edifisio. 
Banda di mitar di kua- 
ter di mardugá, a deskubrí 
e kandela. Brantwer tabatin 


e kandela hopi lihé bou di 
dominio, Omroep Gelder- 
land ta informá. E akomodá 
e hendenan evakuá den un 
espasio den mesun komple- 
ho di apartamentu. 
Un 
persona 
posible- 
mente a hala huma paden 
i e servisionan di ayudo a 
dun’é asistensia. Mas aleu 
ningun hende a resultá 


heridá. E habitantenan di 
e apartamentunan kaminda 
a kandela a originá, por lo 
pronto no por bai nan apar- 
tamentu. Un parti di e otro 
habitantenan evakuá ta bèk 
na kas. Pa e hendenan ku no 
por a bai kas bèk djaweps, a 
regla akohida. Tokante orí- 
gen di e kandela ainda no 
tin nada konosí. 


Despues di kandela 
Mas di dies apartamentu evakuá 


Dies konsekuensia pa un mucha ku lanta sin tata 


KRaENDIJK--Lanta 
trempan, prepará e desa- 
yuno di e muchanan, hiba 
nan skol, bai trabou, buska 
bèk, hiba e muchanan na 
nan aktividatnan despues 
di skol, probechá e ratu ey 
pa pasa kumpra algu i final- 
mente bai kas. Kisas esaki 
ta algun di e poko rutinanan 
ku un tata presente den bida 
di su yu lo ta hasi. Pero den 
realidat, kuantu mucha por 
realmente bisa ku nan tata 
ta gran parti di nan bida 
diario.En konekshon ku dia 
di Tata, ta pone atenshon 
na 10 konsekuensia na 
momento ku un tata no ta 
presente den bida di un yu. 
Tur kaso ta diferente pues 
no nesesariamente e kon- 
sekuensianan ta aplikabel 


den tur situashon i riba tur 
mucha. 
1. Poko konfiansa den su 
mes. Sin duda, un mucha lo 
tin un outoestima abou i no 
ta kapas di kere den su mes. 
Esaki lo ta un opstákulo 
grandi na momento di tuma 
desishon importante. 
2. 
Deskonfiansa 
den 
otro. Kon un mucha ta bai 
konfia den otro, si ni sikiera 
su tata tabata t’ei, ora taba- 
tin mester di dje? Esaki ta 
desemboká den problema 
den relashon ku otro i ta 
hasié un mucha insigur. 
3. Problema di konduk- 
ta. Hopi mucha ta buska 
manera pa haña atenshon i 
nan ta hasié, dor di transfor- 
má den ‘mucha chikitu re- 
belde òf mala mucha’. Nan 


ta komportá malu na skol, 
ta agresivo, falta regla… 
enfin tur loke ta nesesario 
pa haña atenshon. 
4. Problema emoshonal. 
E falta di kariño den infan- 
sia por generá un adole- 
sente ku problema serio pa 
kontrolá su emoshonnan. 
Durante adolesensia nan 
ta enfrentá numeroso sinti- 
mentu, ku por krea un per- 
sonalidat frágil. 
5. Duda. Falta di tin un 
referensia firme den in- 
fansia, por transformá den 
adolesente ku hopi duda i 
indesiso, ku problema pa 
tuma desishon importante 
ku un inkapasidat pa kom- 
prometé su mes. 
6. Komportashon impul- 
sivo. E muchanan tin ten- 


densia di ta poko rashonal i 
ta dirigí pa impulso. Nan ta 
sinti ansiedat i strès i hopi 
bía kompaña pa un kom- 
portashon agresivo. 
7. Depreshon. E angus- 
tia di no tin un referente 
emoshonal banda di dje, 
por forma den un mucha ku 
depreshon. 
8. Problema mental. Den 
kaso ekstremo, por generá 
problema grave na nivel 
sikológiko, manera trastor- 
no di personalidat. 
9. Adulto dependiente 
den ekseso. E muchanan 
aki ta bira adolesente ku 
un dependensia den un fu- 
turo pa buska un hende ku 
ta yena e bashí ku nan ta 
sinti. Esaki por kondusí na 
buskamentu di un forma no 


saludabel na persona ku ta 
kuida nan. Nan tin miedu di 
rechaso i abandono. P’esei 
nan ta kapas di sakrifiká 
den ekseso, kontal di tin un 
hende band’i nan. 
10. Bashí interior kon- 
tinuo. Ta manera un buraku 
ku no ta sera. Den sierto 
kaso , e falta di kariño di 
tata den infansia di un mu- 
cha, ta kompaña nan pa 
semper. 
Pues tata, sea biológiko 
òf no, NO LUBIDA, ku 
un mucha no ta su so, 
djis ora bo no ta na kas 
òf den e núkleo familiar. 
Bo yu ta so tambe, ora ta 
laga amistat, televishon, 
trabou i selular ta un gran 
motibu di bo ousensia. 


Un di e kondishonnan mas im- 
portante pa mantené sindika- 
lismo bibu i sigur na Boneiru 
i pa e por sigui mantené e 
rèspèt i rekonosimentu ku ela 
logra e último 10 añanan ta 
formashon di liderato sindikal. 
Den esaki nos por tuma un 
ehèmpel na nos sindikato ru- 
man na Aruba FTA ku den un 
forma hopi agresivo a hinka i 
ehekutá un plan di formashon 
di liderato sindikal den otro 
den estrecho koperashon ku 
un universidat di Colombia. 
Baimentu atras di un sindikato 
i motibu ku miembronan ta de- 
safiliá ta hopi biaha pa entre 
otro e siguiente motibunan: 
- 
Falta di interes i a- 
tenshon di parti di liderato pa 
preokupashonnan di miem- 
bronan. 
- 
Falta di t’ei pará kla 
pa duna servisio na miembre- 
sia 
- 
No ta kumpli ku sta- 
tutonan, esta no ta tene e re- 


unionnan statutario, den kua ta 
duna relato di aktividatnan i re- 
lato finansiero di kon a manehá 
e fondonan finansiero di e e 
miembronan. 
- 
No ta krea insentiva- 
nan ku ta duna miembronan 
benefisio riba no miembronan. 
- 
No ta organisá aktivi- 
datnan sosial pa promové e 
espiritu di solidaridat bou di e 
miembresia i nan famia. 
- 
No ta disponé di lider- 
nan ku ta dediká nan tempu i 
nan energia na e kousa sindi- 
kal. 
- 
Falta króniko di lidera- 
to formá riba temanan laboral 
di moda ku nan por duna in- 
formashon na miembresia riba 
flur di trabou. 


- 
Falta di pone un po- 
sishon kla i ophetivo sindikal 
pa ku dunadó di trabou. Un 
lider sindikal a formulé bisando 
no meser drumi ku dunadó di 
trabou, pero mester sinta serio 
kuné na mesa pa atendé in- 
teresnan di e trahadó, 
- 
Otro motibunan 
E sindikato na mi opinion mes- 
ter desaroyá un plan di for- 
mashon kontinuo, esta uno ku 
anualmente ta bin bèk riba nivel 
básiko, pero tambe riba nivel- 
nan mas avansá den sindika- 
lismo. Mi tin sigur ku pa un plan 
asina di formashon lo tin dife- 
rente forma di finansiamentu 
banda di e propio kontribushon 
di e sindikato i su miembronan. 
Pero e bondat di un plan asina 


ta ku anualmente bo ta prepará 
un kantidat di trahadó pa haña 
konosementu 
i 
formashon 
sindikal, kual konosementu i 
formashon por ser usá ora di 
skohe delegadonan den kada 
kompania, ora di skohe miem- 
bronan pa diferente puesto den 
direktiva, pero tambe pa skohe 
lidernan pa diferente komis- 
honnan ku mester tene e sindi- 
kato durante henter aña aktivo. 
USIBO i sindikalismo na Bo- 
neiru por hunga un papel im- 
portante den esaki. Atrobe pa 
nos por realisá esaki, lidera- 
tonan mester por pasa riba nan 
sombra i mira e kousa. Nan 
mester realisá ku nan ku t’ei 
aktualmente no t’ei pa semper 
i ku ta nan deber i responsabi- 


lidat pa prepará e próksimo 
generashon pa tuma over. Ta 
di lamentá pa mira kon sindi- 
katonan pa motibu di negli- 
gensha ta pèrdè miembresia, 
ta pèrdè representashon un 
tras di otro na sierto empre- 
sanan. Na e otro un banda ta 
parse bunita ku otro sindikato 
ta krese na empresa i miem- 
bresia, pero aweró pa falta 
di liderato formá tambe por 
konfrontá problema. I den tur 
esaki ta un viktima tin, ta un tin 
ku ta sali perhudiká i esei ta E 
TRAHADÓ. Pregunta kardinal 
ta, no a yega ora pa sindika- 
tonan bolbe uni i a base di e 
forsa humano eksistente yega 
na un federashon sindikal 
fuerte tantu finansieramente 
komo riba nivel di maneho pa 
asina huntu yuda realisá un 
desaroyo 
sosial-ekonómiko 
fuerte i duradero i kaminda e 
klase trahadó ta risibí e parti 
hustu di e desaroyo aki? Ku- 
minda pa pensa.. 

Treinen tim ayudo di emergensia 


pHILIpSBURg 
– 
Gobièrnu a tene un treinen 
di ayudo di emergensia 
komunitario, 
CERT, 
na 
Sint Maarten. Ta trein par- 
tisipantenan di e komuni- 
datnan rònt e isla pa bira 
miembro di CERT. Awor 
nan ta boluntario kualifiká, 
kende ta organisá lideraz- 
go, maneho i implementá 
aktividatnan den e barionan 
i redukshon rísiko di desas- 
ter. Kreamentu di CERT ta 
parti di e plan di Gobièrnu 
di Sint Maarten, pa me- 
horá e preparashonnan i 


ayudo di desaster. CERT ta 
e promé grupo di ayudo ku 
lo kompletá i sostené insti- 
tutonan ku ayudo. Tambe lo 
liderá e preparashonnan na 
nivel komunitario i reduk- 
shon di rísiko. 
Miembronan CERT ta 
boluntario i nan trabou i ak- 
tividatnan no ta renumerá. 
Den kaso di emergensia òf 
desaster mayó, nan ta ak- 
tivá komo parti di e sentro 
di operashon di emergen- 
sia, EOC, na Sint Maarten, 
tumando un ròl di yabi den 
nan komunidat. 


Promé Minister a topa Minister Kuipers 


pHILIpSBURg 
– 
Promé Minister di Sint 
Maarten, Silvera Jacobs, 
a topa Minister di Salu- 
bridat Públiko, Bienestar 
i Deporte di Hulanda, 


Ernst Kuipers, dentro di e 
konteksto di e siguimentu 
despues di e despensa pa 
pasado di sklabitut di parti 
Gobièrnu Hulandes dia 19 
di desèmber 2022. 


Promé Minister Jacobs 
i Minister Kuipers a papia 
tokante e establesimentu 
di ACSAR, e komishon di 
konseho na Sint Maarten 
pa loke ta trata e lega- 
lisashon di kolonialismo 
i sklabitut ku ta awe ta a- 
fektá e sosiedat i pa kon- 
sehá Gobièrnu ku reko- 
mendashonnan. 
A papia tambe tokan- 
te e trouma generasho- 
nal di sklabitut riba tantu 
salú físiko komo mental 
i esaki lo mester bira un 
di e tópikonan di investi- 
gashon ku ACSAR mester 
fokùs ariba. 
Siguiendo e despensa 
di e ministerio di salu- 
bridat públiko Hulanda, 
huntu e ministernan ta 
mira kamindanan pa sos- 
tené e investigashon i 
proyektonan. 


Enkuentro tokante programa desaroyo espasial 


THE 
BOTTOM 
– 
Djaweps 8 di yüni Mini- 
sterio di Asuntunan Interno 
i Relashon di Reino, BZK, 
representá pa Henk Kats, 
a duna oportunidat na resi- 
dentenan di Saba pa pre- 
sentá un presentashon di e 
programa di desaroyo espa- 
sial. 
Kompañando Kats pa 
sosten, tabata Stijn Schep, 


kende ta traha pa e kom- 
pania di konseho, Grant 
Thornton, stashoná na Hu- 
landa. E tabata un enkuen- 
tro pa diskushon liber. 
Schep a kuminsá su pre- 
sentashon riba netamente 
loke e planifikashon di de- 
saroyo espasial BES, pa 
Karibe Hulandes i a splika 
kiko esaki ta nifiká pa Saba. 
E plan akí ku Ministerio In- 


terno i Relashon di Reino 
ta desaroyá, ta kaminda e 
ophetivonan nashonal ta 
identifiká i p’esei tin un 
implikashon pa e planifi- 
kashon espasial den Karibe 
Hulandes. 
Schep a indiká ku e loke 
ta desaroyando awor no ta- 
bata e plan di desaroyo es- 
pasial pa Saba ainda, komo 
ku e isla aktualmente no tin 


un plan di desaroyo espa- 
sial. Tambe el a agregá ku e 
propósito di lei pa desaroyo 
di e plan pa teritorionan òf 
islanan, ta di Gobièrnu di e 
isla. P’esei awor ta e mo- 
mentu perfekto pa traha 
huntu den gradonan di de- 
saroyo pa e programa komo 
ku e ta proveé liña di guia 
ku Saba mester kumpli 
kuné. 


Pa fin di 2023, basá riba 
informashonnan 
optené, 
ta bini ku vershon di kon- 
tinuashon. E vershon akí 
lo keda presentá primera- 
mente na e entidatnan pú- 
bliko pa un konfirmashon 
ofisial. 
Despues 
Konseho 
di 
Minister lo risibí e doku- 
mento i adopt’é den e pro- 
grama. 


Resultado rapòrt di ILT 


Statia ta konfirmá preokupashon 


ORaNJESTaD (EUX) 
– Den un promé reakshon, 
Komisario di Gobièrnu di 
Sint Eustatius, Alida Fran- 
cis, a indiká ku e rapòrt di 
Inspekshon di Ambiente 
di Biba i Transporte, ILT, 
tokante 
otorgamentu 
di 
pèrmit, supervishon i man- 
tenshon di lei, VTH, na Ka- 
ribe Hulandes, ta demostrá 
klaramente ku mester tuma 
paso urgente. 
“Nos a ekspresá nos 
preokupashon na diferente 
okashon den pasado i nos ta 
sostené e rekomendashon- 
nan kompletamente.” 
Problemanan 
funda- 
mental, ta pidi pa medida 
fundamental i e rapòrt akí 
ta demostrá nos a kuminda 
pa dilanti. Supervishon i 
mantenshon di lei apropiá i 


transparente, no solamente 
ta vital pa protekshon di nos 
medioambiente, patrimonio 
natural i espasio pa biba, 
pero tambe ta yuda nos pa 
protehá 
nos 
patrimonio 
kultural presioso i mehorá 
nos invershon den klima, 
segun Francis. E komisa- 
rio di gobièrnu a indiká, 
ta importante tambe pa ku 
tuma riba esaki, mester ta 
tumá den ful koperashon 
ku e gobièrnu lokal. E ta 
un asuntu kompleho huntu 
ku diferente ministerio i 
agensia enbolbí i solamente 
nos por bira sustenibel, 
un solushon riba término 
largu den estrecho koper- 
ashon ku otro. Nos ta urgi 
i enkurashá Sekretario di 
Estado pa tuma e siguiente 
pasonan. 

Colegio EPI, como scol ganado di e proyecto EduTech, 
A ricibi su bukinan digital 
ORaNJESTaD - Go- 
bierno di Aruba hunto cu 
Futura a bin cu un pro- 
grama 
di 
innovacion, 
Edutech, na unda ta duna 
oportunidad na tur scol 
pa bin cu un proyecto di 
innovacion cu nan ta de- 
sea pa nan scol, inscribi e 
proyecto, traha riba dje y 
entrege pa asina por bin na 
remarke pa gana fondo pa 
por implementa e proyecto 
desea. Colegio EPI tambe 
ta un scol cu a entrega nan 
proyecto y a resulta di ta 
un di e ganadonan. Den un 
entrevista cu señora Gina 
Arends di Colegio EPI, 
el a splica cu e a wordo 
asigna pa ta e "trekker" di 
e PLVS systeem na unda 
el a sigui un workshop di 
digitalisacion, "Columbus 
Coach", pa ciclo 21. Pa e 
workshop aki, señora Ar- 
ends mester a scirbi un 
proyecto riba con nan lo 
implementa e workshop 


aki na Colegio EPI. Di- 
rectie di scol tabata asina 
enthusiasma cu e proyecto 
aki, cu a tuma e decision di 
no implementa esaki sola- 
mente pa nan sino pa tur 
trahado, docente y alumno 
di scol. E meta di Cole- 
gio EPI ta pa prepara tur 
hende, tanto studiantenan 
y docentenan pa e ciclo 21 
cu ta rekeri hopi di cada 
persona. Na momento cu 
Colegio EPI a tuma nota 
di e proyecto di EduTech, 
a mira e oportunidad di por 
gana e fondonan pa por 
haci esaki un realidad. Mi- 
rando cu ya caba tabata tin 
un plan traha, e proceso di 
aplicacion tabata uno hopi 
mas facil. 
Aki ta unda Colegio 
EPI a aplica cu e resul- 
tado positivo di ta un di e 
scolnan ganador. E scol ta 
sumamente agradeci cu e 
premio aki y a uza e fondo 
den bukinan digital. 


Riba e importancia di prensa na aruba 
‘Periodista pa un dia’ ta conscientisa 
nos muchanan 


ORaNJESTaD -- Dia- 
huebs merdia, e ‘Periodi- 
stanan pa un Dia’, Khloé 
Destiny Dabian, Xylion pi- 
etersz, Ashaney Croes, Jay- 
smeline Hernandez Pinedo, 
Michiko Vis y Rayon Liu, 
acompaña pa nan mayor- 
nan, a drenta sala di prensa 
di Gobierno di Aruba na 
unda cu nan a haya un spli- 
cacion hopi amplio di tur 
loke ta pasa den un confe- 
rencia di prensa di Gobi- 
erno di Aruba y di e trabou 
di prensa na Aruba. ‘Peri- 
odista pa un Dia’ ta consci- 
entisa nos muchanan riba 
e importancia di prensa na 
Aruba. Sandra Croes, pre- 
sentadora den Conferencia 
di Prensa di Gobierno di 
Aruba, despues di a conta 
e proceso di cada conferen- 
cia di prensa di Gobierno, a 
expesa su sentimentonan di 
e stimacion y dedicacion cu 
e tin pa su trabou ora cu e 
ta guia cada conferencia di 
prensa den e sala aki. El a 
splica e muchanan cu den 
tur loke nan kier bira ora 
nan bira grandi, semper 
stima nan trabou y cu dedi- 
cacion pa asina nan por tin 
resultadonan feliz. 
Pa e siman aki, e peri- 
odista invita ta señora Ale- 
jandra Forero di TeleAruba. 


Señora Forero, naci na Co- 
lombia, di mucha caba a 
sinti e inspiracion pa bira 
un periodista. Cu su 18 aña 
Alejandra a cuminsa studia 
Periodismo den un di e Uni- 
versidadnan di mas presti- 
gio na Bogota, Politécnico 
Grancolombiano y di eynan 
el a sigui studia y engran- 
dece su conocimento mas y 
a traha pa diferente medio 
di comunicacion. Desde 
2011, Alejandra ta forma 
parti di nos comunidad y a 
traha pa radio y television 
local. Actualmente, Alejan- 
dra ta traha na nos planta 
di 
Television 
Nacional 
TeleAruba den su programa 
Primera Plana con Alejan- 
dra Forero, como periodista 
y presentadora. Alejandra e 
expresa na e muchanan cu 
ta un honor pe, pa cada dia 
informa nos comunidad. 
Ser periodista ta un pasion 
pero tambe un responsabi- 
lidad pa asina informa nos 
comunidad cu e berdad. 
Na final, Alejandra a 
conseha tur e muchanan pa 
nan sigui studia, pasobra 
studia ta e cos di mas im- 
portante si nan kier tin un 
futuro briyante. Pero tambe 
nan tin cu percura pa ta un 
bon ser humano cu tur hen- 
de, sin discriminacion, cu 


respect pa otro y por ultimo 
honra nan mayornan, paso- 
bra esey ta un ley divino. 
Despues di e splica- 
cionnan ricibi y e prepara- 
cionnan duna pa Alejandra 
Forero, e muchanan a bay 
encontra cu Prome Minister 
Evelyn Wever-Croes den 
sala di Conseho di Minister 
y tur a keda hopi impresio- 
na y feliz di a conoce Prome 
Minister y di e splicacion 
di e trabou di Gobierno y e 
desicionnan importante cu 
ta wordo tuma den e sala di 
Conseho di Minister. 
Na final, e tuma luga 
e Conferencia di Prensa 
Hubenil den e sala di con- 
ferencia di Gobierno di 
Aruba na unda e muchan 
tur a haya e oportunidad 
pa haci nan preguntanan 
na Prome Minister. Curio- 
sidad y creatividad di nos 
muchanan tocante e pre- 
guntanan haci, ta mustra cu 
nan tin hopi interes pa sa 
mas di Prome Minister pero 
tambe di Gobierno en gen- 
eral. Prome Minister a con- 
testa cada pregunta y a nota 
e atencion cu e muchanan 
tawata pone pa haya con- 
testa riba nan preguntanan. 
Prome Minister ta gradi- 
ci tur esnan cu a haci ‘Pe- 


riodista pa un Dia’ posibel 
y un exito. Danki tambe 
na señor Andrew Vrolijk 
pa su tempo pa splica nos 
muchanan mas di e trabou 


aki. 
Danki na e mayornan pa 
permiti nan yiunan parti- 
cipa y danki special na nos 
muchanan cu a participa. 

Despues di evaluacion di US State Department pa loke ta 
trata traficacion di hende, 
Aruba ta wordo upgraded pa Rier 2 


ORaNJESTaD -- Dia- 
bierna 16 di juni mainta, 
durante 
conferencia 
di 
prensa di Gobieno di Aru- 
ba, Prome Minister Ev- 
elyn Wever-Croes, Minister 
di Husticia Rocco Tjon y 


Directora di Coördinatie- 
centrum mensenhandel en 
mensensmokkel (CMMA), 
señora Jeannette Richard- 
son Baars, a anuncia cu US 
State Department a ‘up- 
grade’ Aruba pa Tier 2. E 


topico di "Mensenhandel 
en Mensensmokkelen" a 
wordo trata durante e con- 
ferencia di prensa y a duna 
splicacion amplio riba e es- 
fuersonan haci y e proceso 
pa wordo evalua y yega bek 
na Tier 2. 
Prome Minister a re- 
marca cu lamentablemente 
na Aruba tambe e prob- 
lema aki ta existi. Sinem- 
bargo awe nos tur mester 
ta satisfecho y agradecido 
cu e "upgrading" di Aruba, 
hincando nos den un miho 
ranking pa loke ta trata e 
maneho riba e problema- 
tica di traficacion di hende. 
Aruba tabata tres aña riba e 
"watchlist", na unda a traha 
hopi duro pa por a move 
bek den tier 2. 
Aruba ta hopi cerca di 
Venezuela y pa e simpel 
hecho cu tin e crisis migra- 
torio, Aruba su cercania ta 
keda un punto di interes pa 
Merca. Awor nan a revisa 
tur nos sistemanan y pro- 
cesonan y bin na e conclu- 
sion cu Aruba a haci su me- 


horacionnan considerabel. 
“Mi ta gradici tur cu a haci 
esaki posibel y un danki 
pa e trabou grandi. Cu es- 
aki nos ta compronde cu 
Aruba por wordo considera 
como un ‘best practice’ pa 
e region y pa islanan SIDS, 
Aruba ta un di e poco isla- 
nan den Caribe cu ta den 
Tier 2 y cu nos a wordo pidi 
pa yuda otro islanan tambe 
cu e experiencia cu nos 
tin”, Prome Minister a duna 
di conoce. 
Prome Minister a indica 
cu ta importante pa Aruba 
mantene e ranking aki paso- 
bra si no mantene e ranking 
y bay den Tier 3, esaki lo 
tin dañonan gigantesco pa 
Aruba. Dañonan pa e ima- 
gen di Aruba, economico y 


pa turismo especialmente 
pasobra State Department 
lo pone un aviso riba nan 
website pa turistanan ta 
mas alerta ora di bin Aruba 
si nan realisa cu Aruba no 
ta pone atencion na trafica- 
cion di hende. 
“Pues e ta importante pa 
Aruba, pa nos mantene y/of 
mehora e ranking aki. Nos 
ta den recuperacion, turis- 
mo ta nos pilar economico 
y p’esey ta importante pa 
tur hende duna di nan banda 
pasobra combati traficacion 
di hende no ta solamente 
den man di CMMA of di 
Gobierno di Aruba, sino 
den man di tur ciudadano di 
nos pais”, Prome Minister 
Evelyn Wever-Croes a en- 
fatisa. 


Esfuersonan pa conscientisa y preveni 


ORaNJESTaD—Du- 
rante Conferencia di prensa 
di Gobierno di Aruba dia- 
bierna mainta, Prome Min- 
ister a elabora riba algun di 
e esfuersonan cu a wordo 
haci pa asina Aruba haya 
un evaluacion positivo di 
US State Department y 
pone Aruba bek na e rank- 
ing Tier 2. E Coördinatie- 
centrum mensenhandel en 
mensensmokkel 
(CMMA) 
a bin cu un campaña yama 
"Habri bo Wowo" pa asina 
conscientisa comunidad riba 
e importancia di ta alerta 
pa cu casonan di traficacion 
di hende. Ta importante pa 
ciudadanonan notifica auto- 
ridad den caso cu ta nota cu 
personanan ta wordo treci na 
un forma ilegal di otro pais, 
y ta wordo depriva di nan 
libertad, di por drenta y sali 
ora cu nan kier, si te hasta 


ora di bay banco tin un hen- 
de ta vigila nan, of si nota cu 
tin auto ta drenta sali cada 
rato di un cas den cercania, 
entre otro. Actualmente esa- 
ki no ta un problema grandi 
na Aruba pero mester haci 
tur esfuerso pa evita pa e 
bira grandi, principalmente 
door di preveni. Aki ta unda 
CMMA tin un trabou grandi 
pa haci. 
Manera a wordo indica 
door di Minister di Husticia 
Rocco Tjon, Aruba a haci 
hopi inversion, a duna sosten 
y atencion na nos departa- 
mento of coordinatie punt, y 
a haci esfuersonan interna- 
cional tambe. September aña 
pasa, Prome Minister duran- 
te su viahe na New York, a 
reuni cu e Deputy Assistance 
Secretary for Caribbean Af- 
fairs di State Department sra. 
Barbara Feinstein, y a splica 


señora Feinstein con impor- 
tante esaki ta pa Aruba, y pa 
nan yuda Aruba pa nos no 
bay mas den Tier 3. Y nan a 
manda un hende cu ta com- 
pronde mas con e sistema ta 
aki na Aruba. 
Trece hende ilegal Aruba 
no ta algo permisibel, noble 
of normal. Esaki ta contra 
ley, specialmente si ta trece 
hende y bay abusa di nan. Ya 
caba na Aruba, un di cada 6 
persona, ta indocumenta for 
di Venezuela. Gobierno ta 
haciendo tur esfuerso pa pur- 
ba regula esaki y percura cu 
tur hende tin un bon calidad 
di bida. “Aruba como isla 
chikito, tin su limitacionnan. 
Nos ta un isla y tin limi- 
tacion financiero, pues laga 
nos haci loke mester wordo 
haci na un forma regular no 
na forma illegal”, Prome 
Minister a indica. Prome 


Minister ta haci un peticion 
na comunidad di Aruba, pa 
hunto keda alerta y pa ora 
cu cualkier ciudadano sinti 
cu tin un caso di traficacion 
di hende, meld na CMMA 
di biaha pa nan por actua 
debidamente. Por haci esaki 
riba medionan social, cm- 
maruba of por yama e hot- 
line, 5923231 of na oficina 
na 5975223 of tambe via 
email info@cmmaruba.com. 
“Pues awor nos ta den Tier 2, 
y ta keda na cada un di nos 
pa nos keda mantene paso- 
bra ta hunto nos mester com- 
bati esaki”, Prome Minister 
a enfatisa. Prome Minister ta 
gradici señora Jeanette Baars 
y señora Angela Persad, cu 
ta dos dama cu tin pasion pa 
e trabou aki den e Coördina- 
tiecentrum mensenhandel en 
mensensmokkel (CMMA). 
Nan a sa di carga y mehora e 


trabou y awor convence US 
State Department di con bon 
Aruba ta haciendo su tra- 
bou. Tambe Prome Minister 
ta gradici henter e cadena di 
Husticia y Sociaal cu ta sos- 
tene e trabou aki. “Un danki 
di curason na boso tur y na 
Minister Rocco Tjon cu ta 
kere den esaki y cu tin un 
vision pa haci Aruba mas 
sigur y cu ta sostene e de- 
partamento y punto di coor- 
dinacion. “Ban haci tur otro 
esfuerso pa nos por mantene 
e rating aki pasobra ta ma- 
sha poco isla den Caribe ta 
den Tier 2. Nos tin cu con- 
sidera nos mes hopi dichoso 
cu esaki y semper traha pa 
sigui mehora. E compromiso 
di nos Gobierno ta pa sigui 
mehora y nos ta conta cu 
comunidad riba esaki tam- 
be”, Prome Minister Evelyn 
Wever-Croes a expresa. 


PENSAMENTU DI SIMAN 
Proverbionan 11: 29 ta bisa…. 


“Esun ku tormentá su mes kas lo heredá bientu, 
i e bobo lo ta sirbidó di esun ku ta sabí di kurason”. 
Kiko e proverbio aki por siña nos? 
E ta siña nos ku… 
Un di rekursonan di mas grandi ku Dios a duna 
nos, ta un famia. 
Famia ta duna nos aseptashon, aliento i ta siña 
nos kon pa kana den bida. 
Pero mas ku tur kos….e ta un kaminda pa haña 
konsuelo. 
Si nos okashoná problema na nos famia, sea ku 
pasobra nos ta rabiá, òf pa motibu di un deseo 
grandi pa ta independiente….. de fakto….ta koí 
loko nos ta hasi. 
Esei ta hopi lamentabel paso nos ta priva nos mes 
di hopi kos bon i bunita. 
Mi ta kere ku lo ta mihó bo lucha pa un bon 
komunikashon i komprenshon den famia. 
Ta masha dushi ora tin bon komunikashon den 
famia. 
Rumannan…. Mi ta spera e proverbio aki lo duna 
nos un motibu pa wak nos famia ku un wowo skerpi 
i bunita. 
Keremi…. Si bo studia kon bo famia ta, lo bo 
deskubri hopi kos presioso. 
Un siman bendishoná....... 

ARUBA 
KÒRSOU 


KRaLENDIJK--E 
partido di futbòl amis- 
toso entre e ekiponan FC 
Champs 50+ i Tera Blanku 
50+ djasabra último no 
por a tuma lugá pa mo- 
tibu ku un di e ekiponan 
no a kompletá e kantidat 
nesesario pa e partido. 
E informe ofisial tokan- 
te esaki ta bisa ku djasabra 
último FC Champs 50+ 


lo mester a hunga kontra 
Tera Blanku 50+, pero nan 
no a logra kompletá 11 
hungadó pa e partido. 
E wega a keda posponé 
pues o sea ku esaki no por 
a tuma lugá. 
Djasabra awó 24 di 
yüni, FC Champs 50+ ta 
hunga kontra SV Deporti- 
vo 5or atardi na Fèlt Elion 
Flores na Amboina. 


Djasabra awó FC Champs 
vs Deportivo 


ARUBA 
DEPORTE 


WILLEMSTaD 
-- 
Djabièrnè 16 yüni 2023, al- 
rededor di 08.45’or, Duran- 
te di un kontrol ku polis a 
ehersé riba Gosieweg a de- 
tené e hòmber J.F.A. di 38 


aña di nashonalidat Kolom- 
biano. E kontrol a tuma 
lugá djabièrnè 16 yüni. 
Na momentu di kontrol, 
a detektá ku e hòmber no 
por a mustra dokumentu- 


nan bálido ku e ta perte- 
nesiendo legal na Kòr- 
sou. Konsekuentemente a 
entreg’é na departamento 
di imigrashon ku lo atendé 
su deportashon. 


Detenshon di ilegal 


WILLEMSTaD – Min- 
ister Charles Cooper huntu 
ku Servisio pa Planifi- 
kashon Urbano (ROP) a en- 


tregá un pèrmit di konstruk- 
shon na TUI pa ekspanshon 
di nan ofisina ku un di dos 
piso. 


Ofisina di TUI ta situá 
na W.F.G Mensing 96 na 
Schottegatweg Oost den 
Zeelandia. E desaroyo ta 


un invershon total di 4 mion 
florin i esaki lo dura 12 
luna. Durante di ehekushon 
di e proyekto di konstruk- 
shon lo tene debido kuenta 
ku eksigensianan tékniko 
di seguridat, i lo sòru pa bin 
ku 45 lugá di parker mas 
pa e ofisina. Ekspanshon 


di TUI d ta kontribuí komo 
impulso ekonómiko grandi 
pa Kòrsou. E ta duna un 
impulso na ekonomia en- 
tre otro kreando 30 kupo 
di trabou na momento di 
e konstrukshon i 50 kupo 
nobo serka TUI ku pa 90% 
ta trahadó lokal. 


Pèrmit di ekspanshon pa TUI 


WILLEMSTaD--Re- 
lashoná ku un kaso di mal- 
trato ku a tuma lugá den o- 
ranan di anochi di djasabra 
17 di yüni na un kas riba 
Caracasbaaiweg, polis a 
hasi un detenshon. 
Djasabra 17 di yüni 
sentral di polis a dirigí un 
unidat pa un kas riba Ca- 


racasbaaiweg, na unda un 
hòmber a maltratá un dama 
i a menasá otro personanan 
ku tabata na e kas en kes- 
tion. Na yegada di e uni- 
dat, a topa un dama ku sla 
rònt di su kurpa, miéntras e 
agresor ya a bandoná e sí- 
tio. 
Algun ratu despues, pa 


23.11’or, e sospechoso, e 
hòmber D.J.G. di 22 aña di 
edat nasé na Kòrsou a mèl- 
du na warda di polis di Rio 
Canario, na unda el a keda 
detené. A presentá e sos- 
pechoso dilanti di un fiskal 
ouksiliar ku a ordená su en- 
karselamentu pendiente di 
mas investigashon. 


Detenshon pa maltrato 


W I L L E M S Ta D - 
-Djasabra 17 di yüni polis 
a dirigí un unidat di Pun- 
da pa Versailleweg pa un 
kaso di maltrato. 
For di informashon pre- 
liminar ku polis a logra 
kompilá, a sali na kla ku 
dos hòmber a yega na 
un kas i a baha for di nan 
vehíkulo. Despues di un 
interkambio kòrtiku ku e 
dama ku ta biba na e kas 
ei, un di e hòmbernan lo 
a maltratá un otro hòmber 
ku ta habitante di e kas. 


Durante di e agreshon 
aki, e habitante a risibí 
sla na wowo, skouder i 
posiblemente fraktura na 
su nanishi. Na un kas djis 
den e área ei tambe taba- 
tin un otro persona ku a 
keda agredí i heridá. Ta- 
bata nesesario pa ambu- 
lans a yega na e sitio pa 
a transportá e víktimanan 
pa C.M.C. Na yegada di 
polis, ya e sospechosonan 
a bai for di e sitio. Inves- 
tigashon den e kaso aki ta 
kontinuá 


Kaso di maltrato 
serio 


Direktor di Aqualectra 
Darick Jonis a entregá su retiro 


WILLEMSTaD—Di- 
rektor di Aqualectra den fin 
di siman, a entregá su retiro 
komo direktor di Aqualec- 
tra. Jonis a fungi 12 aña 
komo direktor di e kompa- 


nia. Jonis su retiro ta bini 
despues ku Kòrsou a hañ’e 
konfrontá dos bía tras di 
otro ku un `black out`. E 
direktor a duna komo mo- 
tibu di su retiro motibunan 


familiar. Den seno di tra- 
hadónan ta lamentá retiro 
di e direktor. Algun ya a 
aserka nan sindikato pa 
mira kiko e retiro ta bai ni- 
fiká pa nan. Jonis a risibí 
basta kritiká for di direk- 
shon di entre otro minister 
Cijntje, ku a kuestiona e di- 
rektor pa e `black outnan`. 
Tin rumornan insistente ku 
ta un persona hulandes lo 
bai okupá e puesto di direk- 
tor. Un desaroyo ku sigur 
mester keda vigilá. 

KRaLENDIJK--E eki- 
ponan di futbòl veterano 
SV Hbon i Deportivo, fin 
di siman pasá i pa ta mas 
eksakto, djasabra último a 
empatá 2-2 ku otro de tre- 


mendo partido amistoso. 
Di akuerdo ku e infor- 
mashon ku nos a risibí, 
djasabra último 17 di yüni 
2023, e ekiponan SV Ho- 
bon i Sv Deportivo a en- 


frentá otro den un partido di 
futbòl amistoso ku a tuma 
lugá den Stadion di Playa 
den oranan di atardi. 
E partido ku a kuminsá 
25 pasa di 5or di atardi, a 


keda dirigí pa rèfri Nando 
Bernabela. 
Tabata SV Deportivo ku 
a kuminsá ku inisiativa i ta- 
batin un dominio leve riba 
SV Hobon, atakando ku 
hungadónan manera Pala- 
sio, Pedro, Robert i Renny. 
Na di 15 minüt di wega, 
Deportivo ta haña un pena 
máksimo na su fabor ku a 
keda kobrá pa e hungadó 
Dany. 
Portero Echo Mercera ta 
para e pinalti di Dany. 
Na di 20 minüt tabata 
Palasio ku ta lòs un tiru ku 
ta dal den lata horizòntal i 
sigui bai afó. 
E portero Echo Mercera 
tabatin vários salbashon pa 
SV Hobon. 
Poko poko SV Hobon a 
kuminsá drenta den e par- 
tido. 
Na di 27 minüt tabata 
JeanDino ku ta habri e 
markador pa SV Hobon. 
Ku esaki SV Hobon ta 
bai dilanti 1-0. 
Mesora Deportivo ta ku- 
minsá buta preshon riba e 
arko di SV Hobon. 
Na di 30 minüt di wega, 
Deportivo ta empatá e par- 
tido ku gol di Pedro Ro- 


driques. 
Ku esaki a partido ta 
parti na dos pa sosiegu em- 
patá na 1-1. 
Deportivo e di dos mitar 
ta sali pa buska gol, bishi- 
tando e arko di SV Hobon. 
Tabata Pedro Dorry ku 
no ta basilá i ta manda SV 
Deportivo ariba anotando 
su di 2 gol di e partido pa 
hasi e partido 1-2 na fabor 
di Deportivo. 
Hobon no ta baha kabes 
ni entregá i ta sigui move. 
Na di 55 minüt Cassius 
Caffie ta empatá e partido 
2-2 pa medio di pinalti. 
Hobon a skor 2 bia mas 
pa hasi e partido 4-2 pa SV 
Hobon ku golnan di Cas- 
sius Coffy i Jozef. 
SV Deportivo no a baha 
kabes i sigui kere den em- 
patá e partido. 
Ku golnan di Danny i 
Robert SV Deportivo ta 
logra empatá e partido na 4. 
Resultado final di e par- 
tido ta SV Hobon 4 i SV 
Deportivo 4. 
Pa djasabra awó SV 
Hobon lo no tin wega en 
konekshon ku nan kamina- 
ta ku lo tuma lugá dia 25 di 
yüni 2023. 


Hobon i deportivo a empatá 2-2 djasabra último 


Trabou pista pa drèg ta sigui progresando 


KRaLENDIJK--E tra- 
bou pa kontrukshon di un 
pista pa drèg riba nos isla ta 
kanando bon, esaki ta pro- 
gresando, di akuerdo ku e 
informashonnan ku nos a 


risibí. 
Despues di e promé 
bashamentu di betòn pa es- 
aki riba djabiènè 16 di yüni 
riba e tereno na Onima, 
awó ta trahando pa asfaltá 


banda di e pista. 
E pista di un largura di 
mas òf ménos 900 meter, ta 
ofresé espasio pa praktiká 
“dragraces” i tambe pa test 
e velosidat di outo, moto- 
saikel i otro vehíkulonan di 
motor. 
Si tur kos kana manera 


planiá, e pista pa dragrace” 
lo bira un sitio atraktivo pa 
tur ku gusta “motorsport”. 
E pista ta ofresé no sola- 
mente un lugá pa “race” o 
sea pustamentu, pero tam- 
be posibilidatnan pa eve- 
nementunan i pa bishitan- 
tenan. 


Ku e binida di “dra- 
graces”, Boneiru ta bira 
hopi atraktivo pa tur mo- 
tosiklistanan. E pista no ta 
ofresé solamente un lugá 
pa kompeti ku karedanan, 
pero tambe posibilidatnan 
pa organisá evenementunan 
ku ta hala bishitante. 
KRaLENDIJK--E 
tim di futbòl di peruano- 
nan bibá na Boneiru ku 
ta Arriba Perú, djabièrnè 
último den kontinuashon 
di e torneo Kopa Dia di 
Boneiru na Stadion Anto- 
nio Trenidad na Rincon, a 
gana di e tim di Indepen- 
diente ku ta un tim nobo 
di latinonan, esaki ku skor 
mínimo di 1-0. Tabata un 
partido pues ku a konosé 
solamente 1 gol ku tabata 


sufisiente pa e peruano- 
nan bai ku e viktoria ku 
skor mínimo di 1-0 riba e 
ekipo di Independiente. 
E ekipo di Indepen- 
diente no a logra yega na 
gol den e partido, di kua 
e bentaha mínino di 1-0, a 
resultá sufisiente pa e pe- 
ruanonan di Arriba Perú 
bai ku e 3 puntonan i vik- 
toria fo’i dje partido. 
Éksito na e ekiponan 
den e torneo. 


Arriba Perú 1-0 riba Independiente 

Dr. Bart A. De Boer 


Brantfes kòrá ta un di e piskánan ku ta hasi uzo di trampa 
pa logra haña kuminda. Ku su aparensia tur na mancha 
i yen di pui, e parse un piedra ku lima riba dje mas ku e 
parse piská. E ta drumi ketu sin move riba fondo di laman 
warda te ora kualke piská yega serka pa kome un tiki di 
e lima. 


E ora ei e ta habri su boka enorme i guli e 
piská. Brantfes kòrá no ta bon landadó. Ora 
e hañ'é den Pèrtá, e ta span habri su alanan 
di pechu koló bibu, uzando nan komo bela pa 
nabegá bai dilanti. 
Probablemente e koló bibu di e alanan ta pa 
spanta posibel enemigu. 
Brantfes kòrá tin un arma di defensa mas, e 
spiñanan di su ala di lomba ta skèrpi manera 
blet i ta kontené un supstansia venenoso. Esun 
ku hera trapa riba un brantfes kòrá, lo sinti un 
doló intenso ku ta dura basta tempu promé ku 
e pasa. 


Brantfes kòrá 


